title: এ আর রহমান

text: এ আর রহমান পুরো নাম আল্লাহ রাখা রহমান (; জন্ম: ৬ জানুয়ারি ১৯৬৭) একজন ভারতীয় তামিল যিনি ভারতের বলিউড ও কলিউড (তামিল চলচ্চিত্র ইন্ডাস্ট্রি) এর জনপ্রিয় সঙ্গীত পরিচালক । তিনি প্রচুর হিন্দি এবং দক্ষিণ ভারতীয় চলচ্চিত্রে সঙ্গীত পরিচালনা করেছেন । তার জন্মস্থান ভারতের মাদ্রাজ। তার পিতার নাম কে আর শেখর। মুসলমান হিসেবে ধর্মান্তরিত হবার আগে এ আর রহমানের নাম ছিল এ এস দিলীপ কুমার। তাঁর কাজগুলো ভারতীয় শাস্ত্রীয় সঙ্গীতের সাথে ইলেক্ট্রনিক মিউজিক এবং ওয়ার্ল্ড মিউজিক এবং পশ্চিমা অর্কেস্ট্রাল মিউজিকের সম্মিলনের জন্যে বিখ্যাত। তাঁর পুরস্কার গুলির মধ্যে রয়েছে দুটি oscar, একটি 'বাফটা পুরস্কার', একটি গোল্ডেন গ্লোব, চারটি ন্যাশনাল ফিল্ম এওয়ার্ড এবং ১৩ টি ফিল্মফেয়ার এওয়ার্ড। তাঁর কাজের জন্যে তাঁকে " মাদ্রাজের মোজার্ট " বলা হয়, এবং তাঁর তামিল ভক্তরা তাঁকে " মিউজিকের ঝড় " উপাধিতে ভূষিত করেছেন।


title: দিলীপ কুমার

text:
তাকে ১৯৯৪ সালে দাদাসাহেব ফালকে পুরস্কার প্রদান করা হয়। ১৯৯৮ সালে তাকে পাকিস্তানের সরকার দ্বারা প্রদত্ত সর্বোচ্চ বেসামরিক পুরস্কার নিশান-ই-ইমতিয়াজ প্রদান করা হয়। তিনি দ্বিতীয় ভারতীয় হিসেবে এই পুরস্কার লাভ করেন। কারগিল যুদ্ধের সময়, শিব সেনা প্রধান বাল ঠাকরে বলেন, "ভারতীয় মাটির উপর যে দেশের ভয়ানক আগ্রাসন উদ্ধৃত" তাই দিলীপ কুমার তাঁর নিশান-ই-ইমতিয়াজ পুরস্কার ফেরত দেওয়ার দাবি করেন। দিলীপ কুমার এটির প্রত্যাখ্যান করে বলেন:
দিলীপ কুমার তার টুইটার একাউন্ট চালু করেন এবং তার প্রথম টুইট ২০১১ সালে তাঁর ৮৯তম জন্মদিনে ছিল।


title: দিলীপ কুমার

text: দিলীপ কুমারকে ব্যাপকভাবে হিন্দি চলচ্চিত্রের ইতিহাসে সর্বকালের সর্বশ্রেষ্ঠ অভিনেতাদের একজন হিসেবে বিবেচনা করা হয়। তিনি একজন ভারতীয় অভিনেতা হিসেবে সর্বোচ্চসংখ্যক পুরস্কার বিজয়ী হওয়ার জন্য গিনেস বিশ্ব রেকর্ড ঝুলিতে নিজের জায়গা দখল করে নেন। তিনি তার অভিনয় জীবন জুড়ে অনেক পুরস্কার পেয়েছেন ৮ বার ফিল্মফেয়ার শ্রেষ্ঠ অভিনেতা পুরষ্কার সহ ১৯ বার ফিল্মফেয়ার মনোনয়ন পেয়েছেন। তিনি ১৯৯৩ সাল থেকে ফিল্মফেয়ার আজীবন সম্মাননা পুরস্কার দিয়ে সম্মানিত হন এবং ২৫ জানুয়ারি ২০১৫ তে ভারত সরকার তাঁকে পদ্মবিভূষণ দেওয়ার ঘোষণা করে; আর তা ১৩ ডিসেম্বর ২০১৫ তারিখে তার জন্মদিন উপলক্ষে তাকে প্রদান করা হয়।


title: ইস্তানবুল

text: ইস্তানবুল (তুর্কি ভাষায় İstanbul "ইস্তান্‌বুল্") তুরস্কের অন্যতম প্রধান শহর। এর পুরোনো নাম কন্সটান্টিনোপল। এছাড়া এটি বাইজান্টিয়াম পরিচিত ছিল। এটি পূর্বে উস্‌মানীয় সাম্রাজ্যের রাজধানী ছিল। ১৪৫৩ সালে এটি তৎকালীন উস্‌মানীয় সাম্রাজ্যের রাজধানী হিসেবে ঘোষিত হয়। এটি তুরস্কের সংস্কৃতি এবং অর্থনীতির কেন্দ্রস্থল। ১৯২৩ সাল পর্যন্ত এখানেই ছিল তুরস্কের রাজধানী। এটি তুরস্কের বৃহত্তম শহর যার জনসংখ্যা ১২.৮ মিলিয়ন। ইস্তানবুলের আয়তন ৫.৩৪৩ বর্গ কিলোমিটার (২,০৬৩বর্গ মাইল) । ইস্তানবুল একটি আন্তর্মহাদেশীয় শহর, এর এক তৃতীয়াংশ জনসংখ্যা এশিয়ায় বসবাস করলেও এইটি ইউরোপর বাণিজ্যিক এবং ঐতিহাসিক কেন্দ্র।


title: আঙ্কারা

text: আংকারা (তুর্কি ভাষায় Ankara)(ঐতিহাসিকভাবে যা আংগোরা নামে পরিচিত ) তুরস্কের রাজধানী ও দ্বিতীয় বৃহত্তম শহর ইস্তানবুলর পরেই । আংকারা শহরের এর গড় উচ্চতার হচ্ছে ৯৩৮ মিটার (৩,০৭৭ ফিট) , এবং ২০১০ এর হিসাবে সম্পূর্ণ আঙ্কারা প্রদেশ মহানগর এলাকায় ৪.৪ মিলিয়ন এর জনসংখ্যা রয়েছে । আনাতোলিয়া মধ্যে কেন্দ্রীয় অবস্থিত, আঙ্কারা একটি গুরুত্বপূর্ণ বাণিজ্যিক ও শিল্প শহর। আংকারাতে তুর্কি সরকারের কেন্দ্র, এবং সমস্ত বিদেশী দূতাবাস অবস্থিত । এটি একটি ব্যবসায়িক গুরুত্বপূর্ণ রাস্তা ও জনপদ , তুরস্ক এর হাইওয়ে এবং রেলপথ নেটওয়ার্কের কেন্দ্রে সঠিক অবস্থিত, এবং পার্শ্ববর্তী কৃষি - এলাকা জন্য বিপণন কেন্দ্র স্থল। আংকারা শহর দীর্ঘ লোমবিশিষ্ট ছাগলের জন্য বিখ্যাত ছিল যা অ্যাঙ্গোরা ছাগল নামে পরিচিত । তাছারা এটি দীর্ঘ লোমবিশিষ্ট বিড়াল বা খরগোস এবং নাসপতি , মধু , আঙ্গুরের জন্য বিখ্যাত ।


title: চট্টগ্রাম

text: চট্টগ্রাম( "Chôṭṭôgram") ঐতিহাসিক নাম সমূহ: "পোর্টো গ্র্যান্ডে" এবং "ইসলামাবাদ") বাংলাদেশের দ্বিতীয় বৃহত্তম শহর। বন্দরনগরী নামে পরিচিত শহর, দেশের দক্ষিণ-পূর্বাঞ্চলের চট্টগ্রাম জেলায় অবস্থিত। বাণিজ্যিক রাজধানী হিসেবে পরিচিত পাহাড়, সমুদ্রে এবং উপত্যকায় ঘেরা চট্টগ্রাম শহর প্রাকৃতিক সৌন্দর্যের জন্যে প্রাচ্যের রাণী হিসেবে বিখ্যাত। এখানে দেশের সর্ববৃহৎ বন্দর ছাড়াও বিভিন্ন ব্যবসা প্রতিষ্ঠান রয়েছে। এটি এশিয়ায় ৭ম এবং বিশ্বের ১০ম দ্রুততম ক্রমবর্ধমান শহর।


title: ইউক্রেনের শহর

text: চরিঅনন্তপুর ট্যাং কাটা শ্বশ্মান মেলা অধিকাংশ লোক কালী পুজা করেন। কুঠিপাড়া দেশের বৃহত্তম শহর ও রাজধানী। এটি ইউক্রেনের অর্থনৈতিক, সাংস্কৃতিক ও শিক্ষা কেন্দ্র। খার্কিভ শহর প্রকৌশলবিদ্যা, মেশিন কারখানা, ও শিক্ষা প্রতিষ্ঠানের জন্য বিখ্যাত। দ্‌নিপরোপেত্রভ্‌স্ক শহর ধাতু নিষ্কাশন ও উড়োজাহাজ নির্মাণ শিল্পের জন্য পরিচিত। দোনেত্‌স্ক শহর খননশিল্প ও ধাতু নিষ্কাশনের জন্য পরিচিত। ওদেসা শহর কৃষ্ণ সাগরের তীরে অবস্থিত দেশের বৃহত্তম সমুদ্র বন্দর।


title: থাট্টা (পাকিস্তান)

text: থাট্টা (; ) পাকিস্তানের সিন্ধু প্রদেশের থাট্টা জেলার একটি ঐতিহাসিক শহর। এটি বানভোর বিভাগের রাজধানী হিসেবে পরিচিতি পাবে। এ শহরটিতে প্রায় ২২০,০০০ লোক বসবাস করে। দেশের সর্ববৃহৎ স্বাদুপানির হ্রদ কিঞ্জরের কাছে এ শহরের অবস্থান। সিন্ধু নদের পশ্চিমাংশে ও আরব সাগরের উপকূলবর্তী এলাকা এটি। থাট্টার প্রধান স্থাপনা হিসেবে রয়েছে মাকলিতে অবস্থিত সমাধিক্ষেত্র। ইউনেস্কো কর্তৃক বিশ্ব ঐতিহ্যবাহী এলাকা হিসেবে এটি তালিকাভূক্ত। এছাড়াও, উল্লেখযোগ্য নিদর্শন হচ্ছে শাহজাহান মসজিদ যা ১৯৯৩ সাল থেকে এ তালিকায় পরীক্ষামূলকভাবে অন্তর্ভুক্ত রয়েছে। সিন্ধু প্রদেশের রাজধানী করাচীর ১০০ কিলোমিটার পূর্বে পার্শ্বে প্রাচীন এ শহরটি ছবিসদৃশ্য। ১৮৫৪ সালে এটিকে পৌরসভায় রূপান্তরিত হয়। তুলা ও সিল্কের লুঙ্গি বা সারঙ্গ এ অঞ্চলের প্রধান উৎপাদিত পণ্য। ইক্ষু প্রধান অর্থকরী ফসল। এছাড়াও, উটেরও প্রধান উৎপাদনক্ষেত্র এটি।


title: উত্তর নিকোসিয়া

text: উত্তর নিকোসিয়া ( ) হল এশিয়ার স্ব ঘোষিত স্বাধীন রাষ্ট্র উত্তর সাইপ্রাস তুর্কি প্রজাতন্ত্রের রাজধানী ও সর্ববৃহৎ শহর। এটি বিভক্ত নিকোসিয়া শহরের উত্তর অংশ, যা নিকোসিয়া তুর্কিশ মিউনিসিপালিটি দ্বারা শাসিত হয়। ২০১১ সালের হিসাব অনুযায়ী উত্তর নিকোসিয়ার মোট জনসংখ্যা ছিল ৬১,৩৭৮ জন এবং সম্পূর্ণ মেট্রোপলিটন এলাকার জনসংখ্যা ছিল ৮২,৫৩৯ জন।


title: স্কটল্যান্ড

text: এডিনবরা, দেশের রাজধানী ও দ্বিতীয় বৃহত্তম শহর, ১৮ শতকে স্কটিশ নবজাগরণের কেন্দ্রবিন্দু ছিল, যা স্কটল্যান্ডকে ইউরোপে বাণিজ্যিক, বুদ্ধিবৃত্তিক এবং শিল্প শক্তিকেন্দ্রগুলোর একটিতে রুপান্তরিত করে। গ্লাসগো, স্কটল্যান্ডের বৃহত্তম শহর, একসময়কার বিশ্বের নেতৃস্থানীয় শিল্প শহর ছিল। স্কটিশ পানি সীমা উত্তর আটলান্টিক এবং উত্তর সাগর একটি বড় সেক্টর গঠিত, ইউরোপীয় ইউনিয়নের মধ্যে বৃহত্তম তেল মজুদ রয়েছে। এজন্যই অ্যাবরদিনকে, স্কটল্যান্ড তৃতীয় বৃহত্তম শহর, ইউরোপের তেল রাজধানী বলা হয়।


title: ত্রিপোলি

text: ত্রিপোলি (আরবি: طرابلس "ত্বারাবুলুস") উত্তর আফ্রিকার রাষ্ট্র লিবিয়ার রাজধানী। শহরটি লিবিয়ার উত্তর-পশ্চিমে ভূমধ্যসাগরের তীরে অবস্থিত। এটি লিবিয়ার ব্রৃহত্তম শহর, প্রধান বন্দর এবং শীর্ষস্থানীয় বাণিজ্যিক ও উৎপাদন শিল্পকেন্দ্র। উৎপাদন শিল্পের মধ্যে আছে খাবার প্রক্রিয়াকরণ, টেক্সটাইল, বস্ত্র, নির্মাণ সামগ্রী, ও তামাকজাত দ্রব্য উৎপাদন। শরটির কাছেই ত্রিপোলি আন্তর্জাতিক বিমানবন্দর অবস্থিত। আলফাতেহ বিশ্ববিদ্যালয় এখানে অবস্থিত। ত্রিপোলিতানিয়ার ইতিহাস সমৃদ্ধ জাতীয় আর্কাইভ এবং সরকারী গ্রন্থাগার এখানে অবস্থিত। এছাড়াও প্রাকৃতিক ইতিহাস জাদুঘর, প্রত্নতাত্ত্বিক জাদুঘর, নৃবৈজ্ঞানিক জাদুঘর, শিলালিপি জাদুঘর অন্যতম দর্শনীয় স্থান। আরও আছে ইসলামী জাদুঘর, রোমান সম্রাট মার্কুস আউরেলিয়ুসের সম্মানে নির্মিত রোমান বিজয় খিলান, কারামানলি ও গুর্গি মসজিদ, এবং ১৬শ শতকে নির্মিত একটি স্পেনীয় দুর্গ।


title: জেরুজালেমের পুরনো শহর

text: মুসলিম মহল্লা (, Hārat al-Muslimīn) হল চারটি মহল্লার মধ্যে সর্ববৃহৎ ও সবচেয়ে জনবহুল অংশ। এটি উত্তর পূর্ব কোণে অবস্থিত। পূর্বে সিংহ দরজা থেকে শুরু করে টেম্পল মাউন্টের উত্তর দেয়াল নিয়ে পশ্চিমে দামেস্ক পর্যন্ত এটি বিস্তৃত। ২০০৫ সালে এখানে ২২,০০০ জন বসবাস করত। অন্য তিনটি মহল্লার মত মুসলিম মহল্লাতেও ১৯২৯ এর দাঙ্গার আগ পর্যন্ত মুসলিমদের পাশাপাশি ইহুদি ও খ্রিষ্টানরা বসবাস করত। বর্তমানে এখানে বহু ইহুদি পরিবার বসবাস করে এবং এখানে কয়েকটি ইয়েশিভা রয়েছে। এর মধ্যে প্রধান হল আটেরেট কোহানিম।


title: দারুস সালাম

text: দারুস সালাম ( "শান্তির নিবাস"; প্রাক্তন নাম এমজিজিমা) পূর্ব আফ্রিকার রাষ্ট্র তানজানিয়ার প্রাক্তন রাজধানী; এটি দেশটির বৃহত্তম ও সবচেয়ে জনবহুল শহর। এটি একই সাথে দেশটির প্রধান বন্দর শহর এবং শিক্ষা, শিল্প ও অর্থনীতির কেন্দ্রবিন্দু। শহরটি তানজানিয়ার পূর্বভাগে ভারত মহাসাগরের সোয়াহিলি উপকূলে অবস্থিত। প্রশাসন ছাড়াও শহরটি তানজানিয়ার শিল্পকলা, পোশাকশৈলী, গণমাধ্যম, সঙ্গীত, চলচ্চিত্র, টেলিভিশন ও অর্থনীতির প্রধান কেন্দ্র।


title: উত্তরাখণ্ড

text: ভারতের সবচেয়ে বিখ্যাত শৈলশহরগুলির কয়েকটি উত্তরাখণ্ডে অবস্থিত। এরাজ্যের মুসৌরি, নৈনিতাল, ধনৌলটি, ল্যান্সডাউন, পৌরি, সাত্তাল, আলমোড়া, কৌসানি, ভীমতাল ও রানিখেত হল ভারতের কয়েকটি বিখ্যাত শৈলশহর। এই রাজ্যে ১২টি জাতীয় উদ্যান ও বণ্যপ্রাণী অভয়ারণ্য আছে; যা রাজ্যের মোট আয়তনের ১৩.৮%। এগুলি ৮০০ থেকে ৫৪০০ মিটারের মধ্যে বিভিন্ন উচ্চতায় অবস্থিত। ভারতীয় উপমহাদেশের প্রাচীনতম জাতীয় উদ্যান জিম করবেট জাতীয় উদ্যান একটি প্রধান পর্যটন কেন্দ্র। এই জাতীয় উদ্যানে বিভিন্ন প্রজাতির বন্যপ্রাণী এবং ভারত সরকার পরিচালিত একটি ব্যাঘ্র সংরক্ষণ কেন্দ্র আছে। রাজাজি জাতীয় উদ্যান হাতির জন্য বিখ্যাত। এছাড়া চামোলি জেলায় ভ্যালি অফ ফ্লাওয়ার্স জাতীয় উদ্যান ও নন্দা দেবী জাতীয় উদ্যান একসঙ্গে ইউনেস্কো বিশ্ব ঐতিহ্যবাহী স্থান। বদ্রীনাথের কাছে উচ্চতায় বসুধারা জলপ্রপাত এটির তুষারাবৃত পর্বতমালার প্রেক্ষাপটে একটি অন্যতম পর্যটন কেন্দ্র।


title: কাঠের পুতুল, নতুনগ্রাম

text: নতুনগ্রামের কাঠের পুতুল বঙ্গীয় ঘরানার কাঠের পুতুলের জন্য বিখ্যাত। এই পুতুল দেখতে অনেকটা মিশরের মমি আকৃতির। জাতীয় স্বীকৃতিপ্রাপ্ত এই পুতুল পল্লী গ্রামে খুবই সমাদৃত। নতুন গ্রাম ভারতের পশ্চিমবঙ্গ রাজ্যের বর্ধমান জেলার কাটোয়া সব ডিভিশনের অন্তর্গত। বৈষ্ণব প্রভাবিত অগ্রদ্বীপ সন্নিহিত হওয়ায় শিল্পের সাথে বৈষ্ণবীয় ধারার নিবির সম্পর্কও রয়েছে। রাসযাত্রা, জয়দেবের মেলা ইত্যাদি সব মেলাতেই নতুনগ্রামের বিভিন্ন কাঠের পুতুলের খুব চাহিদা আছে। নতুনগ্রামের গ্রামের নানা পুতুলের মধ্যে কাঠের পেঁচা খুব বিখ্যাত। এছাড়া গৌড়নিতাই বা বর-বৌয়ের খুব সমাদর আছে। মূলত স্থানীয় সূত্রধররাই এই মূর্তি তৈরী করেন। অতীতে বর্ধমানের রাজা এই সূত্রধরদের সাহায্য করেছিলেন।


title: পালাইয়া জুম্মা পল্লী

text: পালাইয়া জুম্মা পল্লী () বা পল্লী কাদাই পাল্লি বিশ্বের চতুর্থ প্রাচীনতম মসজিদ এবং ভারতে প্রথম মসজিদ হিসেবে মনে করা হয়। এই মসজিদের ১০০০ বছরের ইসলামী ঐতিহ্য আছে । ইসলামী সংস্কৃতির জন্য পরিচিত এই মসজিদটি তামিল নাড়ু দক্ষিণ রাজ্যের একটি প্রাচীন বন্দর শহর কিলাকারাই এ অবস্থিত। এটা ৬২৮-৬৩০ খ্রিস্টাব্দে নির্মিত হয়েছিল এবং ১০৩৬ খ্রিস্টাব্দে এর পুনর্নির্মাণ করা হয়। এই মসজিদসহ শহরের অন্যান্য মসজিদ গুলো দ্রাবিড় ইসলাম স্থাপত্যের সর্বশ্রেষ্ঠ উদাহরণ।


title: আলিপুর পশুশালা

text: আলিপুর পশুশালা (কথ্য নামে আলিপুর চিড়িয়াখানা) ভারতের প্রাচীনতম বিধিবদ্ধ চিড়িয়াখানা (দেশীয় করদ রাজ্যের চিড়িয়াখানাগুলি বাদে) এবং কলকাতার একটি প্রধান পর্যটনকেন্দ্র। ১৮৭৬ সালে এই চিড়িয়াখানা প্রতিষ্ঠিত হয়। এর আয়তন ৪৫ একর। এটি অধুনা-মৃত অদ্বৈত নামক একটি অ্যালডাব্রা দৈত্যাকার কচ্চপের আবাসস্থল হিসেবে খ্যাতি অর্জন করেছিল। মৃত্যুকালে এই কচ্ছপটির বয়স ছিল ২৫০ বছরেরও বেশি। এখানে কয়েকটি বন্দী প্রজনন প্রকল্প চালু রয়েছে। তার মধ্যে একটি হল মণিপুর ব্রো-অ্যান্টলার হরিণ প্রজনন প্রকল্প। বিগত কয়েক দশক ধরে আলিপুর চিড়িয়াখানা কর্তৃপক্ষ ছোটো খাঁচায় পশুপাখি রাখা ও প্যান্থেরা হাইব্রিড প্রকল্পের জন্য চিড়িয়াখানা সম্প্রদায় ও সংরক্ষণবাদীদের দ্বারা সমালোচিত হচ্ছে।


title: ভারতে পতিতাবৃত্তি

text: ভারতের বৃহত্তম এবং সর্ব পরিচিত নিষিদ্ধপল্লীগুলি হল কলকাতার সোনাগাছি, গোয়ালিয়রের রেশমপুর, মুম্বাইয়ের কামাঠিপুর ও সোনাপুর এবং নতুন দিল্লির জি. বি. রোড; এগুলিতে হাজার হাজার যৌনকর্মী কাজ করে। আগে বেশ্যবৃত্তির জন্য কিছু কেন্দ্র ছিল - যেমন, সাহারাহানপুরের নাক্কাসা বাজার, মুজফফরপুরে চতুর্ভূজ স্থান, বারাণসীতে লালপুর, মাধুবেদী, এলাহাবাদের মীরগঞ্জ এবং মীরাটের কাবাডিবাজার।


title: কালী

text: পশ্চিমবঙ্গের রাজধানী কলকাতায় অনেক কালীমন্দির আছে। তাই ভারতের অন্যান্য অঞ্চলে কালীকে "কলকাত্তাওয়ালি" (কলকাতানিবাসিনী) বলা হয়। কলকাতার সবচেয়ে বিখ্যাত কালীমন্দিরটি হল কালীঘাট মন্দির। এটি একটি সতীপীঠ। এছাড়া দক্ষিণেশ্বর কালীবাড়ি, আদ্যাপীঠ, ঠনঠনিয়া কালীবাড়ি, ফিরিঙ্গি কালীবাড়ি ইত্যাদি কলকাতা অঞ্চলের বিখ্যাত কয়েকটি কালী মন্দির। এছাড়া কালনার সিদ্ধেশ্বরী কালীবাড়ি, জয়নগরের ময়দা কালীবাড়ি ও ধন্বন্তরি কালীবাড়ি, হালিশহরের রামপ্রসাদী কালী মন্দির ইত্যাদি পশ্চিমবঙ্গের বিখ্যাত কয়েকটি কালীমন্দির। বাংলাদেশের রাজধানী ঢাকা শহরে অবস্থিত রমনা কালীমন্দির খুবই প্রাচীন একটি কালীমন্দির। ভারতের রাজধানী নতুন দিল্লির নতুন দিল্লি কালীবাড়ি একটি ঐতিহ্যপূর্ণ কালীমন্দির।


title: মাদার টেরিজা সরণি

text: একাধিক অভিজাত পাব ও রেস্তোরাঁ থাকার জন্য পার্ক স্ট্রিট অঞ্চলটি কলকাতার ভোজনরসিকদের কাছে বিশেষ প্রিয়। এই অঞ্চলের বিশিষ্ট পাব ও রেস্তোরাঁগুলির মধ্যে ট্রিঙ্কা’জ, মোক্যাম্বো, ম্যাকডোন্যাল্ডস, কেএফসি, পিটার ক্যাট, ফ্লারি’জ, বার বি কিউ, অয়েসিস, অলিম্পিয়া, মল্যাঁ রুজ ইত্যাদি উল্লেখযোগ্য। এছাড়া রয়েছে ভারতের প্রাক্তন ক্রিকেট অধিনায়ক সৌরভ গঙ্গোপাধ্যায়ের নামাঙ্কিত রেস্তোরাঁ সৌরভ’স – দ্য ফুড প্যাভিলিয়ন। এছাড়া রয়েছে বিলাসবহুল হোটেল পার্ক হোটেল, কলকাতা। এই হোটেলটি এর "তন্ত্র" নামক ইন-হাউস পাবটির জন্য বিখ্যাত। আর আছে অ্যাট্রিয়াম ও বারিস্তার মতো কয়েকটি কফিশপ। কলকাতার নৈশজীবন পার্ক স্ট্রিটের নৈশক্লাব, পাব ও কফিশপগুলিকে ঘিরে উদযাপিত হয়। সেই কারণে পার্ক স্ট্রিটকে প্রায়শই "খাদ্য সরণি" ("ফুড স্ট্রিট") বা "চিরবিনিদ্র সরণি" ("দ্য স্ট্রিট দ্যাট নেভার স্লিপস") নামে অভিহিত করা হয়।


title: পালাইয়া জুম্মা পল্লী

text: প্রাক ইসলামী যুগে মুহাম্মাদ এর সময়ে ইয়েমেনের গভর্নর বাধান (বাযান ইবনে সাসান) এর আদেশে পান্দিয়া রাজ্যে ইয়েমেনের বণিক ও বাণিজ্য ঔপনিবেশিকরা এই মসজিদ নির্মাণ করেন । পরবর্তীতে তারা দ্বিতীয় খসরুর (পারস্যের রাজা) পুত্র দ্বিতীয় কাভাধের সময় ৬২৫-৬২৮ খ্রিষ্টাব্দে ইসলাম ধর্ম গ্রহণ করেন। ১১ শতাব্দীতে শাহিদ যুদ্ধের পর মসজিদটি পুনর্নির্মিত হয়। এটা ভারতের সবচেয়ে পুরাতন মসজিদ। বাযান ইবনে সাসান, তামিম ইবনে যায়দ আল আনসারি, ইবনে বতুতা, নাগুর আব্দুল কাদির, এরভাদি ইব্রাহিম শাহিব, অটোম্যানের সুলতান মুরাদসহ আরও অনেক বিখ্যাত ইসলামী পণ্ডিতগন এই মসজিদে এসেছিলেন। ইবনে বতুতা তাঁর ভ্রমণ গ্রন্থে বলেন, "এটা হচ্ছে সেই জায়গা যেখানে সবচেয়ে বেশি আরব ঔপনিবেশিকরা বাস করে এবং তিনি তাদের সেখানে আরব ভূমি হিসেবে বসবাস করতে দেখে বিস্মিত হন" ।


title: হুগলি শিল্পাঞ্চল

text: হুগলি শিল্পাঞ্চলের প্রধান শিল্প হল পাট শিল্প।ভারতের প্রথম পাটকল এই অঞ্চলেই করে উঠেছিল।বর্তমানে এই শিল্পাঞ্চলে মোট ৬০ টি পাটকল রয়েছে।যা ভারতবর্ষের মোট পাটকলের ৭৪ শতাংশ।পাটকল গুলি প্রধানত বজবজ, বিড়লাপুর, উলুবেড়িয়া, সাঁকরাইল, টিটাগড়, জগদ্দল, কাঁকিনাড়া, ভদ্রেশ্বর, আগরপাড়া ও বালি এলাকায় গড়ে উঠেছে।সবচেয়ে বেশি পাটকল রয়েছে টিটাগড়,উলুবেড়িয়া,বালি ও বজবজ এলাকায়।নিম্ন গাঙ্গেয় উপত্যকার পাট,রাণীগঞ্জ অঞ্চলের কয়লা ,হুগলি নদীর জল ,সিইএসসি (CESC) ও ডাব্লুবিএযইবি (WBSEB)-এর বিদ্যুৎ এবং স্থানীয় সুলভ শ্রমিক এই শিল্পের সহায়ক হয়েছে।


title: সুন্দা প্রণালী

text: প্রণালীতে ছোট ছোট বহু দ্বীপ অবস্থান করছে, যার মধ্যে অনেগুলি মূলত আগ্নেয়গিরি। এগুলি হল: সানগিং (Thwart- দ্য ওয়ে), সেবাসি, সেবুকু, এবং পানাইটান (প্রিন্স এর)। সবচেয়ে বিখ্যাত আগ্নেয়গিরি, হল ক্রাকটোয়া, যা ১৮৮৩ সালে সর্বকালের সবচেয়ে মারাত্মক এবং সবচেয়ে ধ্বংসাত্মক অগ্ন্যুৎপাতের মধ্যে বিস্ফোরিত হয়েছিল। প্রণালীর বিভিন্ন দ্বীপ এবং পার্শ্ববর্তী জাভা ও সুমাত্রার আশপাশের অঞ্চলে অবস্থিত দ্বীপগুলো প্রাথমিকভাবে ক্ষতিগ্রস্ত হয় এবং অগ্ন্যুৎপাতের ফলে সুনামির ব্যাপকতা ছড়িয়ে পড়ে। অগ্ন্যুত্পাত ব্যাপকভাবে প্রণালীর ভূসংস্থান পরিবর্তন করেছিল, আগ্নেয়গিরির প্রায় ১.১ মিলিয়ন কি.মি. এলাকা মধ্যে, ১৮-২১ বর্গ কিলোমিটার এলাকা জুড়ে অগ্ন্যুৎপাতের থেকে নির্গত পদার্থ জমা হয়। অগ্ন্যুৎপাতের পলে ক্ষতিগ্রস্ত কিছু এলাকা পুনরুদ্ধার করা হয়নি (যেমন জাভা উপকূলীয় অঞ্চল এখন উজুং কুলন ন্যাশনাল পার্কের মধ্যে অন্তর্ভুক্ত), কিন্তু বর্তমানে উপকূলভূমির বেশিরভাগ অংশ খুব ঘনবসতিপূর্ণ। ক্রাকটোও -এর একমাত্র অবশিষ্ট শিখর থেকে, রাকাটা, ক্রাকাতু দ্বীপপুঞ্জ লং (পাঞ্জাং বা রাকাটা ক্যাসিল), ওয়ারলেটেন (স্যাটিং) এবং সর্বাধিক সাম্প্রতিককালে, আনক ক্রাকাতো, যা ক্রিয়েটোয়া বিস্ফোরণে অবশেষে ১৯২৭ সালে আবির্ভূত হয়েছিল।


title: সর্বপল্লী রাধাকৃষ্ণণ

text: সর্বপল্লী রাধাকৃষ্ণন (তেলুগু ভাষায়: సర్వేపల్లి రాధాకృష్ణ; তামিল ভাষায়: சர்வேபள்ளி ராதாகிருஷ்ணன்), (৫ই সেপ্টেম্বর, ১৮৮৮ – ১৭ই এপ্রিল, ১৯৭৫) স্বাধীন ভারতের প্রথম উপরাষ্ট্রপতি এবং দ্বিতীয় রাষ্ট্রপতি ছিলেন।


title: সর্বপল্লী রাধাকৃষ্ণণ

text: সর্বপল্লী রাধাকৃষ্ণন যে ছিলেন স্বাধীন ভারতের প্রথম উপরাষ্ট্রপতি এবং দ্বিতীয় রাষ্ট্রপতি ছিলেন।আজ ৫ই সেপ্টেম্বর, ভারতে শিক্ষক দিবসরূপে পালিত হচ্ছে। সকল শিক্ষককে বিনম্র শ্রদ্ধা জানাই।


title: ভারতের রাষ্ট্রপতি

text: ভারতে ব্রিটিশ রাজশক্তির প্রতিনিধি ছিলেন গভর্নর-জেনারেল। এই পদে প্রথম নিযুক্ত হ্ন অ্যাডমিরাল অফ দ্য ফ্লিট লুই মাউন্টব্যাটেন। তিনিই ছিলেন ভারতের শেষ ব্রিটিশ ভাইসরয়। কিছুদিন পরে মাউন্টব্যাটেনের স্থলাভিষিক্ত হন চক্রবর্তী রাজাগোপালাচারী। তিনিই একমাত্র ভারতীয় যিনি ভারতে ব্রিটিশ গভর্নর-জেনারেলের পদ অলংকৃত করেছিলেন। ইতিমধ্যে স্বাধীন ভারতের সংবিধান রচনার জন্য ড. রাজেন্দ্র প্রসাদের নেতৃত্বে গঠিত হয় ভারতীয় গণপরিষদ। ভারতের সংবিধান সাক্ষরিত হয় ১৯৪৯ সালের ২৬ নভেম্বর। এই সংবিধান কার্যকর হয় ১৯৫০ সালের ২৬ জানুয়ারি।


title: বসপ্পা ধনপ্পা জত্তী

text: বসপ্পা ধনপ্পা জত্তী (১০ সেপ্টেম্বর ১৯১৩ – ৭ জুন ২০০২) ভারতের পঞ্চম ভারতের উপরাষ্ট্রপতি। তার মেয়াদকাল ছিল ১৯৭৪ থেকে ১৯৭৯ সাল। তিনি ১১ ফেব্রুয়ারী ১৯৭৭ সাল থেকে ২৫ জুলাই ১৯৭৭ পর্যন্ত ভারপ্রাপ্ত রাষ্ট্রপতি ছিলেন। মৃদুভাষী জত্তী পৌরসভার সদস্য থেকে পাঁচ দশকের রাজনৈতিক জীবনে দেশের দ্বিতীয় সর্বোচ্চ পদে আসীন হন।


title: ভেংকাইয়া নাইডু

text:
মুপ্পাভারাপু ভেংকাইয়া নাইডু (জন্ম ১ জুলাই ১৯৪৯) ভারতের ১৩তম উপরাষ্ট্রপতি। তিনি মোদী কেবিনেটে আবাস ও শহরের দরিদ্রতা উন্নয়ন মন্ত্রী, নগরীয় উন্নয়ন মন্ত্রী ও তথ্য ও সম্প্রচারণ মন্ত্রী হিসাবে পরিষেবায় নিযুক্ত ছিলেন। ২০০২ সালের থেকে ২০০৪ সাল পর্যন্ত তিনি ভারতীয় জনতা পার্টির অধ্যক্ষ হিসাবে কার্যকরী ছিলেন। এর আগে তিনি অটল বিহারী বাজপায়ীর কেবিনেটে গ্রামোন্নয়ন মন্ত্রী ছিলেন।
২০১৭ সালের উপরাষ্ট্রপতি নির্বাচনে তিনি রাষ্ট্রীয় গণতান্ত্রিক মোর্চার সমর্থিত প্রার্থী হন। তিনি তাঁর নিকটতম প্রতিদ্বন্দী ইউনাইটেড পিপলস ফ্রন্টের গোপালকৃষ্ণ গান্ধীকে পরাজিত করে ভারতের ১৩ তম উপরাষ্ট্রপতি হিসাবে নির্বাচিত হন।
২০১৭ সালের ১১ আগষ্ট তারিখে ভারতের রাষ্ট্রপতি রাম নাথ কোবিন্দ তাঁকে উপরাষ্ট্রপতি রূপে শপথ গ্রহণ করান।


title: জাকির হুসেইন (রাজনীতিবিদ)

text: জাকির হুসেইন (, তেলুগু: జాకీర్ హుస్సైన్), ; ফেব্রুয়ারি ৮, ১৯৮৭ – মে ৩, ১৯৬৯) ছিলেন ভারতের ৩য় রাষ্ট্রপতি। তিনি মে ১৩, ১৯৬৭ থেকে মে ৩, ১৯৬৯ তার মৃত্যুর পূর্ব পর্যন্ত ভারতের রাষ্ট্রপতিপদে বহাল ছিলেন। শিক্ষাবিদ এবং বুদ্ধিজীবী হুসেইন ছিলেন দেশের প্রথম মুসলিম রাষ্ট্রপতি। পূর্বে তিনি ১৯৬৭ থেকে ১৯৬২ সাল পর্যন্ত বিহারের গভর্নর হিসেবে এবং ১৯৬২ থেকে ১৯৬৭ সাল পর্যন্ত ভারতের উপরাষ্ট্রপতি হিসেবে দায়িত্ব পালন করেন।


title: সর্বপল্লী রাধাকৃষ্ণণ

text: তিনি স্বাধীন ভারতের প্রথম উপরাষ্ট্রপতি (১৯৫২-১৯৬২) এবং দ্বিতীয় রাষ্ট্রপতি(১৯৬২-৬৭) ছিলেন।


title: বিজয়লক্ষ্মী পণ্ডিত

text: ১৯৪৭ সালে ভারত স্বাধীন হওয়ার পর বিজয়লক্ষ্মী পণ্ডিত সোভিয়েত ইউনিয়নে ভারতের রাষ্ট্রদূত হন। ১৯৪৭-৪৯ সালে তিনি সোভিয়েত ইউনিয়নে, ১৯৪৯-৫১ সালে মার্কিন যুক্তরাষ্ট্র ও মেক্সিকো, ১৯৫৫-৬১ সালে আয়ারল্যান্ডে (এই সময় তিনি যুক্তরাজ্যেও ভারতের হাইকমিশনার ছিলেন) এবং ১৯৫৮-৬১ সালে স্পেনে ভারতের রাষ্ট্রদূত ছিলেন। ১৯৪৬ থেকে ১৯৬৮ পর্যন্ত তিনি রাষ্ট্রসংঘে ভারতীয় প্রতিনিধি দলের প্রধান ছিলেন। ১৯৫৩ সালে তিনি রাষ্ট্রসংঘ সাধারণ পরিষদের প্রথম মহিলা সভাপতি হন। (এজন্য ১৯৭৮ সালে তিনি আলফা কাপ্পা আলফা সোরোরিটির এক সাম্মানিক সদস্য হয়েছিলেন )


title: রাম নাথ কোবিন্দ

text: শ্রী রামনাথ কোবিন্দ রাষ্ট্রীয় স্বয়ংসেবক সঙ্ঘ এর স্বয়ংসেবক ছিলেন। ১৯৯১ সালে তিনি ভারতীয় জনতা পার্টির সদস্য হন। ১৯৯৮-২০০২ সময়কালে তিনি বিজেপি দলিত মোর্চার ও সর্বভারতীয় কোলি সমাজের সভাপতি পদে নিযুক্ত থাকেন। তিনি বিজেপির জাতীয় মুখপাত্রও ছিলেন। দেরাপুরে তাঁর পৈত্রিক ভিটেবাড়ি তিনি রাষ্ট্রীয় স্বয়ংসেবক সঙ্ঘ দলকে দান করেন। ১৯৯৪ সালের এপ্রিল মাসে রামনাথ কোবিন্দ রাজ্যসভার এমপি নির্বাচিত হন। মার্চ ২০০৬ পর্যন্ত একনিষ্ঠ ভাবে তিনি দলিত সম্প্রদায়ের জন্য উন্নতিমূলক কাজে নিযুক্ত ছিলেন। স্বরাষ্ট্র, পেট্রোলিয়াম ও প্রাকৃতিক গ্যাস, সামাজিক ন্যায় বিচার - প্রভৃতি ক্ষেত্রে তিনি দৃষ্টান্ত মূলক কাজ করেছেন। তিনি লখনউর ড. বি আর আম্বেদকার ইউনিভার্সিটির ও আইআইএম কোলকাতারপরিচালন বোর্ডের সদস্য ছিলেন অক্টোবর ২০০২ পর্যন্ত। ৮ই আগস্ট ২০১৫ সালে তৎকালীন রাষ্ট্রপতি প্রতিভা দেবীসিংহ পাটিল রামনাথ কোবিন্দকে বিহারের রাজ্যপাল নিযুক্ত করেন। ১৬ই আগস্ট ২০১৫ তে পাটনা হাইকোর্টের প্রধান বিচারপতি ইকবাল আহমেদ আনসারী তাঁকে রাজ্যপালের শপথ বাক্য পাঠ করান।


title: জন ফিট্‌জেরাল্ড কেনেডি

text:
জন ফিট্‌জেরাল্ড কেনেডি বা জন এফ. কেনেডি (ইংরেজি: John Fitzgerald Kennedy, বা John F. Kennedy) (মে ২৯, ১৯১৭ – নভেম্বর ২২, ১৯৬৩) মার্কিন যুক্তরাষ্ট্রের ৩৫তম রাষ্ট্রপতি। তিনি JFK নামেও পরিচিত। তিনি ১৯৬১ সাল থেকে ১৯৬৩ সালে নিহত হওয়ার আগে পর্যন্ত রাষ্ট্রপতির দায়িত্ব পালন করেন।
দিতীয় বিশ্বযুদ্ধের সময় তিনি দক্ষিণ প্রশান্ত মহাসাগরে Motor Torpedo Boat PT-109 এর কমান্ডার হিসেবে দায়িত্ব পালন করেন। এরপর তার পিতা, জোসেফ পি. কেনেডি, সিনিয়র, এর উৎসাহ আর সহযোগিতায় তিনি রাজনীতিতে আসেন এবং U.S. House of Representatives এর Massachusetts's 11th congressional district এ ১৯৪৭ থেকে ১৯৫৩ পর্যন্ত ডেমক্রেটদের প্রতিনিধিত্ব করেন। পরবর্তিতে তিনি সিনেটে ১৯৫৩ থেকে ১৯৬০ পর্যন্ত ডেমক্রেটদের প্রতিনিধিত্ব করেন। ১৯৬০ সালের মার্কিন প্রেসিডেন্ট নির্বাচনে তিনি তৎকালিন উপ-রাষ্ট্রপতি এবং রিপাবলিকান প্রাথী রিচার্ড নিক্সনকে পরাজিত করেন। তিনি থিওডর রুজভেল্ডের পর আমেরিকার দিতীয় কনিষ্টতম রাষ্ট্রপতি, বিংশ শতাব্দীতে জন্ম নেয়া প্রথম রাষ্ট্রপতি, এবং সর্বকনিষ্ট নির্বাচিত রাষ্ট্রপতি। কেনেডি প্রথম ও একমাত্র ক্যাথলিক এবং প্রথম আইরিশ আমেরিকান রাষ্ট্রপতি। কেনেডি একমাত্র আমেরিকান রাষ্ট্রপতি যিনি পুলিৎজার পুরস্কার জিতেছেন।
১৯৬৩ সালের ২২ নভেম্বর কেনেডি আততায়ীর গুলিতে নিহত হন। লি হার্ভি অসওয়াল্ডকে এই ঘটনার জন্য অভি্যুক্ত করা হয়। কিন্তু তার বিচার হয়নি কারণ দুইদিন পরেই জ্যাক রুবি নামক একজনের গুলিতে হার্ভি নিহত হয়। এফবিআই, ওয়ারেন কমিশন এবং হাউস সিলেক্ট কমিটি তদন্ত অনুসারে অসওয়াল্ডই ছিল কেনেডির আততায়ী।


title: শরৎচন্দ্র চট্টোপাধ্যায়

text: শরৎচন্দ্র চট্টোপাধ্যায় (১৫ সেপ্টেম্বর ১৮৭৬ - ১৬ জানুয়ারি ১৯৩৮) ছিলেন একজন বাঙালি লেখক, ঔপন্যাসিক, ও গল্পকার। তিনি দক্ষিণ এশিয়ার অন্যতম জনপ্রিয় এবং বাংলা ভাষার সবচেয়ে জনপ্রিয় কথাসাহিত্যিক। তাঁর অনেক উপন্যাস ভারতবর্ষের প্রধান ভাষাগুলোতে অনূদিত হয়েছে। "বড়দিদি" (১৯১৩), "পল্লীসমাজ" (১৯১৬), "দেবদাস" (১৯১৭), "চরিত্রহীন" (১৯১৭), "শ্রীকান্ত" (চারখণ্ডে ১৯১৭-১৯৩৩), দত্তা ("১৯১৮"), "গৃহদাহ" (১৯২০), "পথের দাবী" (১৯২৬), "পরিণীতা" (১৯১৪), "শেষ প্রশ্ন" (১৯৩১) ইত্যাদি শরৎচন্দ্র রচিত বিখ্যাত উপন্যাস। বাংলা সাহিত্যের ইতিহাসে অপ্রতিদ্বন্দ্বী জনপ্রিয়তার দরুন তিনি 'অপরাজেয় কথাশিল্পী' নামে খ্যাত।


title: উপন্যাস

text: বাংলা ভাষায় সামাজিক উপন্যাস ধারার সার্থক রূপকার হলেন শরৎচন্দ্র চট্টোপাধ্যায়। তাঁর সামাজিক উপন্যাসগুলোর মধ্যে "অরক্ষণীয়া", "বামুনের মেয়ে" ও "পল্লীসমাজ" বিশেষভাবে উল্লেখযোগ্য। "অরক্ষণীয়া" (১৯১৬) উপন্যাসে একটি শাস্ত্রনির্দিষ্ট বয়সে কন্যার বিবাহ দিতে না পারায় কন্যা ও মাতার সামাজিক লাঞ্ছনা ও দুর্গতি এবং "বামুনের মেয়ে" (১৯২০) উপন্যাসে কৌলিন্যপ্রথার বিষময় ফল, উক্ত প্রথার অসঙ্গতিপূর্ণ ও অন্তঃসারশূন্য গর্ব এবং অসহায় মেয়েদের উপর সমাজপতিদের অত্যাচারের বাস্তবসম্মত চিত্র অঙ্কিত হয়েছে। শরৎচন্দ্রের সামাজিক উপন্যাসগুলোর মধ্যে "পল্লীসমাজ" সর্বশ্রেষ্ঠ। শ্রীকুমার বন্দ্যোপাধ্যায় এই উপন্যাসটি সম্পর্কে বলেছেন,


title: বিরাজবৌ

text: বিরাজবৌ শরৎচন্দ্র চট্টোপাধ্যায় রচিত একটি জনপ্রিয় উপন্যাস। ভারতবর্ষ পত্রিকায় ১৩২৩ বঙ্গাব্দের পৌষ ও মাঘ সংখ্যায় উপন্যাসখানি প্রকাশিত হয়। বিরাজবৌ উক্ত পত্রিকায় প্রকাশিত শরৎচন্দ্রের প্রথম উপন্যাস। ১৩২৩ বঙ্গাব্দের বৈশাখ মাসে (১৯১৪ খ্রিস্টাব্দের ২ মে) গুরুদাস চট্টোপাধ্যায় অ্যান্ড সন্স থেকে বইটি পুস্তকাকারে প্রকাশিত হয়। লেখকের দ্বিতীয় মুদ্রিত বই এটি।


title: দেবদাস (দ্ব্যর্থতা নিরসন)

text: দেবদাস শরৎচন্দ্র চট্টোপাধ্যায় রচিত একটি বিখ্যাত উপন্যাস। দেবদাস বলতে নিচের বিষয়গুলিকে বোঝাতে পারে।


title: দেবদাস

text: দেবদাস শরৎচন্দ্র চট্টোপাধ্যায় রচিত একটি প্রণয়ধর্মী বাংলা উপন্যাস। "দেবদাস" শরৎচন্দ্রের প্রথমদিককার উপন্যাস। রচনার সমাপ্তিকাল সেপ্টেম্বর ১৯০০, কিন্তু প্রকাশনার বছর ১৯১৭। উপন্যাসটি নিয়ে শরৎচন্দ্রের দ্বিধা ছিল বলে দীর্ঘ ১৭ বছর প্রকাশ করা থেকে বিরত ছিলেন। উপন্যাসটি তিনি রচনা করেছিলেন মাতাল হয়ে এবং বন্ধু প্রমথনাথ ভট্টাচার্যকে ১৯১৩-তে লেখা এক চিঠিতে শরৎচন্দ্র লিখেছেন, 'ওই বইটা ["দেবদাস"] একেবারে মাতাল হইয়া বোতল খাইয়া লেখা।' ভারতীয় উপমহাদেশের প্রধান প্রধান ভাষায় উপন্যাসটি অনূদিত হয়েছে। পারুর জন্য দেবদাসের বিরহ উপজীব্য করে রচিত এই উপন্যাস অবলম্বনে ভারতীয় উপমহাদেশে ১৯টি চলচ্চিত্র নির্মিত হয়েছে। দেবদাস বিরহকাতর চিরায়ত প্রেমিকের ধ্রুপদি নিদর্শন হিসেবে গণ্য।


title: প্রফুল্ল রায়

text:
প্রফুল্ল রায় এর উদ্বাস্তু জীবনকেন্দ্রিক যে সমস্ত উপন্যাসগুলি রচিত সেগুলি হল ‘কেয়াপাতার নৌকা’ (২০০৩), ‘শতধারায় বয়ে যায়’ (২০০৮), ‘উত্তাল সময়ের ইতিকথা’ (২০১৪), ‘নোনা জল মিঠে মাটি’ (বাং ১৩৬৬)। ‘কেয়াপাতার নৌকা’, ‘শতধারায় বয়ে যায়’, ‘উত্তাল সময়ের ইতিকথা’ আকারে এবং নামে আলাদা হলেও আসলে তিনটি উপন্যাস মিলেই একটি উপন্যাস, ‘কেয়াপাতার নৌকো’র পরবর্তী খণ্ড ‘শতধারায় বয়ে যায়’ এবং তারও পরবর্তী খণ্ড ‘উত্তাল সময়ের ইতিকথা’। তিনটি উপন্যাসই আকারে মহাকাব্যিক।
অসামান্য ক্ষমতা সম্পন্ন এইঔপন্যাসিক সারা জীবন জুড়ে পুরস্কারও পেয়েছেন প্রচুর। 'সিন্ধু পারের পাখি'র জন্য ১৯৮৫ তে 'বঙ্কিম পুরস্কার', 'ক্রান্তিকাল' উপন্যাসের জন্য ২০০৩ এ পেয়েছেন 'সাহিত্য অকাদেমি' পুরস্কার, এছাড়াও 'রামকুমার ভুয়ালকা', পাবলিশার্স এন্ড বুক সেলার্স গিল্ড এর 'লাইফ টাইম অ্যাচিভমেন্ট', 'শরৎস্মৃতি', 'বি কে জে এ' ইত্যাদি সম্মানে ভূষিত হয়েছেন। তার গল্প উপন্যাস অবলম্বনে রচিত হয়েছে ৪৫টির মতো টেলিফিল্ম, টেলি-ধারাবাহিক, ফিচার-ফিল্ম। 'মোহনার দিকে' অবলম্বনে 'মোহনার দিকে' (১৯৮৪), 'আদমি আউ আউরত' (১৯৮৪), 'একান্ত আপন'(১৯৮৭), 'চরাচর'(১৯৯৪), 'টার্গেট' (১৯৯৭),'মন্দ মেয়ের উপাখ্যান' (২০০৩), 'ক্রান্তিকাল'(২০০৫) ইত্যাদি উল্ল্যেখযোগ্য। 'মন্দ মেয়ের উপাখ্যান 'Best ASEAN film Award', 'Netpac Award', ও 'Golden Lotus Award'পায়। 'ক্রান্তিকাল' পায় 'Indian compitional Special Mention' পুরস্কার।


title: রবীন্দ্রনাথ ঠাকুর

text: রবীন্দ্রনাথ ঠাকুর মোট তেরোটি উপন্যাস রচনা করেছিলেন। এগুলি হল: "বৌ-ঠাকুরাণীর হাট" (১৮৮৩), "রাজর্ষি" (১৮৮৭), "চোখের বালি" (১৯০৩), "নৌকাডুবি" (১৯০৬), "প্রজাপতির নির্বন্ধ" (১৯০৮), "গোরা" (১৯১০), "ঘরে বাইরে" (১৯১৬), "চতুরঙ্গ" (১৯১৬), "যোগাযোগ" (১৯২৯), "শেষের কবিতা" (১৯২৯), "দুই বোন" (১৯৩৩), "মালঞ্চ" (১৯৩৪) ও "চার অধ্যায়" (১৯৩৪)। "বৌ-ঠাকুরাণীর হাট" ও "রাজর্ষি" ঐতিহাসিক উপন্যাস। এদুটি রবীন্দ্রনাথের প্রথম উপন্যাস রচনার প্রচেষ্টা। এরপর থেকে ছোটগল্পের মতো তাঁর উপন্যাসগুলিও মাসিকপত্রের চাহিদা অনুযায়ী "নবপর্যায় বঙ্গদর্শন", "প্রবাসী", "সবুজ পত্র", "বিচিত্রা" প্রভৃতি পত্রিকায় ধারাবাহিকভাবে প্রকাশিত হয়।


title: উপমন্যু চট্টোপাধ্যায়

text: চ্যাটার্জী বেশ কিছু ছোট গল্প লিখেছেন যার মধ্যে ""দি এসাসিনেশন অফ ইন্দিরা গান্ধী"" এবং "ওয়াচিং থিম" বিশেষ করে উল্লেখযোগ্য। তাঁর সবথেকে বিক্রিত উপন্যাস হল ইংলিশ, অগাস্ট : এবং ইন্ডিয়ান স্টোরি (যেটিকে পরবর্তীতে একটি চলচ্চিত্রের রূপ দেওয়া হয়), ১৯৮৮ সালে প্রকাশিত হয় এবং বহুবার এই বইটি পুনর্মুদ্রিত হয়েছে । " Punch পত্রিকার একটি পর্যালোচনায় এই উপন্যাসটি কে বলা হয়েছে "সুন্দরভাবে লিখিত ... ইংরেজী, আগস্ট একটি অসাধারণ বুদ্ধিদীপ্ত এবং মনোরঞ্জনকারী উপন্যাস এবং বিশেষত তাদের জন্য যারা আধুনিক ভারতবর্ষ সম্পর্কে আগ্রহী" । উপন্যাস একটি অল্প বয়স্ক পশ্চিমা ভারতীয় সরকারি কর্মচারী যার কল্পনা নারী, সাহিত্য, আর নরম ওষুধের দ্বারা প্রভাবিত হয় এবং উপন্যাসটি অগস্ত্য সেন'কে অনুসরণ করে। মাদনার ছোট প্রাদেশিক শহরে পোস্ট করা তরুণ কর্মকর্তা "প্রকৃত ভারত" এর এই সুস্পষ্ট বিবরণটি "দ্য অগস্ত্য সেনের বছরের লাঠিগুলির একটি মজার, চিত্তাকর্ষক বিবরণ", দ্য অবজারভারের একটি সমালোচক দ্বারা বর্ণনা করা হয়েছে।


title: প্রবোধকুমার সান্যাল

text: ইংরেজি ফরোয়ার্ড ও বাংলায় বাংলার কথা পত্রিকার লেখক ছিলেন। তার উপন্যাস ‘মহাপ্রস্থানের পথে’ পাঠ করার পর স্বয়ং রবীন্দ্রনাথ ঠাকুর বলেছিলেন ‘"তোমার ভাষা পাঠকের মনকে রাস্তায় বের করে আনে"’। প্রায় দেড়শত গ্রন্থের রচয়িতা প্রবোধকুমারের বিখ্যাত বইগুলি হল: নদ ও নদী, শ্যামলীর স্বপ্ন, উত্তর কাল, দেবতাত্মা হিমালয়, উত্তর হিমালয় চরিত, রাশিয়ার ডায়েরী, উত্তর কাল, হাসুবানু, জলকল্লোল, পরিব্রাজকের ডায়রী, পর্যটকের পত্র, বনস্পতির বৈঠক ইত্যাদি।  তাঁর কাহিনী অবলম্বনে বহু সফল চলচ্চিত্র নির্মিত হয়েছে। তাদের মধ্যে রয়েছে, কাঁচ কাটা হীরে, পুষ্পধনু, প্রিয় বান্ধবী ইত্যাদি। তার শ্রেষ্ঠ রচনা 'মহাপ্রস্থানের পথে' চলচ্চিত্রায়িত হয় ১৯৫২ সালে নিউ থিয়েটার্স এর সৌজন্যে। পরিচালক ছিলেন কার্তিক চট্টোপাধ্যায়। এই সিনেমাটি হিন্দিতে যাত্রিক নামে বের হয়।


title: নারায়ণ গঙ্গোপাধ্যায়

text: বড়দের জন্য রচিত তার উলেস্নখযোগ্য বইগুলো হলো: একতলা, কালা বদর, কৃষ্ণপক্ষ, গন্ধরাজ, পন্নন্তর, ট্রফি, তিমির তীর্থ, দুঃশাসন, গদসঞ্চার, বনজ্যোৎন্সা, বিদিশা, বীতংস, বৈতালিক, ভাঙাবন্দর, চন্দ্রমুখর, মহানন্দা, রামমোহন, শিলালিপি, শ্বেতকমল, সাগরিকা, স্বর্ণ সীতা, সূর্যসারথী, সঞ্চারিণী, সম্রাট ও শ্রেষ্ঠী, সাপের মাথায় মণি, আশিধারা, ভাটিয়ালী, আগন্তুক, অমাবস্যার গান, বিদুষক, সাহিত্যে ছোটগল্প, বাংলা সাহিত্য পরিচয়, ছোটগল্পের সীমারেখা ও কথাকোবিদ রবীন্দ্রনাথ।


title: বোয়িং

text: বোয়িং কোম্পানির কর্পোরেট সদর দপ্তরটি শিকাগোতে অবস্থিত। কোম্পানির পরিচালনা প্রেসিডেন্ট ও প্রধান নির্বাহী ডেনিস মুয়েলেনবুর্গ করেন। বোয়িং পাঁচটি প্রাথমিক বিভাগে সংগঠিত হয়: বোয়িং বাণিজ্যিক বিমানবন্দর (বিসিএ); বোয়িং ডিফেন্স, স্পেস অ্যান্ড সিকিউরিটি (বিডিএস); প্রকৌশল, অপারেশন এবং প্রযুক্তি; বোয়িং ক্যাপিটাল; এবং বোয়িং শেয়ার্ড সার্ভিসেস গ্রুপ। ২০১৩ সালে বোয়িং ফরচিনি ম্যাগাজিন "ফরচুন ৫০০" তালিকাতে (২০১৭), 61 তম স্থান দখল করে ২4 তম স্থান, 94.6 বিলিয়ন ডলার বিক্রি করেছে এবং "বিশ্বের সবচেয়ে বেশি প্রশংসিত কোম্পানি "তালিকা (২০১৮)।


title: বাংলাদেশ সেনাবাহিনী ২নং কমান্ডো ব্যাটালিয়ন

text:
যদিও এই কমান্ডো ব্যাটালিয়নটির সদর দপ্তর ২৪ পদাতিক ডিভিশন চট্টগ্রামে অবস্থিত, তারা সেনাবাহিনী সদর দপ্তর কর্তৃপক্ষের অধীনস্থ। আরো বিশেষভাবে,তাদের সৈন্য-সমাবেশ চীফ অফ আর্মি জেনারেল দ্বারা নিয়ন্ত্রিত। কমান্ডো ব্যাটালিয়নটি ক্রমাগত প্রস্তুত থাকে যাতে তারা দেরী না করে দ্রুত সংগঠিত হতে পারে।
ভাইপার্সদের দেশে এবং বিদেশে মিশনের জন্য যে কোন ধরণের কাজ করার প্রশিক্ষণ দেওয়া হয়। তাদের মিশন অন্তর্ভুক্ত (কিন্তু সীমাবদ্ধ নয়):


title: জাতিসংঘ সদর দপ্তর

text: নিউ ইয়র্ক সিটি নির্বাচনের পূর্বে বিশ্বের অনেক দেশের শহর জাতিসংঘ সদর দপ্তর নির্মাণের জন্য জমি দিতে চেয়েছিল। যুক্তরাষ্ট্রের বিভিন্ন শহর ও স্থান পর্যালোচলনা করার পরে ইস্ট রিভার তীরবর্তী স্থানটি নির্বাচিত হয়। একটি শক্তিশালী চক্রান্তকারী ও স্বার্থান্বেষী গোষ্ঠী সুইজারল্যান্ডের জেনেভায় লীগ অফ নেশনস কমপ্লেক্সের জায়গাটিকে প্রস্তাব করেছিল। এছাড়া অনেক দেশের অনেক নেতৃবর্গ এই নির্মাণকাজের জন্য স্থানের ব্যাপারে প্রস্তাব করেছিলেন। ম্যানহাটনের ইস্ট রিভার পার্শ্ববর্তী স্থানটি নির্বাচনের আগে সান ফ্রান্সিসকো, মেরিন কাউন্টি, ফিলাডেলফিয়া, বোস্টন, কুইন্স, নিউ ইয়র্কের ওয়েস্টচেস্টার কাউন্টি এবং কানেক্টিকাটের ফেয়ারফিল্ড কাউন্টি বিবেচনা করা হয়েছিল। কিন্তু জন রকফেলার ইস্ট রিভার পার্শ্ববর্তী স্থানটি ক্রয়ের জন্য ৮.৫ মিলিয়ন ডলার দান করার ঘোষণা দেয়ার পরই জায়গাটি নির্বাচিত হয়।


title: কালেক্টরেট ভবন, বরিশাল

text: ঝালকাঠীর জেলার নলছিটি উপজেলার অর্ন্তগত “বারৈকরণ” সুলতানী এবং মুঘল আমলের প্রধান বাণিজ্যিক কেন্দ্র হিসেবে পরিচিত হয়েছিল। ব্রিটিশ কোম্পানি আমলে অনেক গুরুত্বপূর্ণ দাপ্তরিক এবং এখানে প্রশাসনিক কার্যালয় প্রতিষ্ঠিত হবার পরে এই স্থানটির গুরুত্ব আরো অনেকগুন বৃদ্ধি পেতে থাকে। স্থানটির অবস্থান, এখানের ক্রমবর্ধমান অসন্তোষ, কৃষক বিদ্রোহ এবং প্রতিকূল যোগাযোগ ব্যবস্থার ফলে তখন সদর দপ্তরটি স্থানান্তরের প্রয়োজনীয়তা দেখা দিয়েছিল। সম্ভবত স্থানটির নিরাপদ ভৌগোলিক অবস্থান, কলকাতা থেকে ঢাকা আসার মধ্যবর্তী স্থানে অবস্থিত বলে সদর দপ্তর বারৈকরণ হতে বাকেরগঞ্জ এ স্থানান্তরে আগ্রহী হয়ে ওঠে। তৎকালীন ইস্টইন্ডিয়া কোম্পানী দেওয়ানী লাভ করার পর লর্ড ক্লাইভ ১৭৭১ সালে বাকেরগঞ্জে এক দরবার অনুষ্ঠানে এই সিদ্ধান্তের কথা জানা যায়। ১৭৯২ খ্রিস্টাব্দে স্যামুয়েল মিডলটন সুন্দরবন কমিশনারের দায়িত্ব পাওয়ার পরেই এই সদর দপ্তরটি বারৈকরণ হতে বাকেরগঞ্জে স্থানান্তরের সিদ্ধান্ত গ্রহন করে সিভিল কোর্ট, সহকারী কালেক্টরেটের কার্যালয়ে বাকেরগঞ্জে স্থানান্তরিত করা হয়। ১৭৯৭ খ্রিস্টাব্দে তৎকালীন ইংরেজ গর্ভণর জেনারেল জনশোর ৭নং রেগুলেশন এ সুন্দরবন কমিশনারের পদ বিলুপ্ত করার পরে বাকেরগঞ্জ কে একটি আলাদা জেলা হিসেবে ঘোষণা করা হয়।


title: ব্যাং ক্বাং কেন্দ্রীয় কারাগার

text:
ব্যাং ক্বাং কেন্দ্রীয় কারাগার() থাইল্যান্ড এর নন্থাবুর প্রদেশের একটি পুরুষ কারাগার। এটি ব্যাংকক থেকে ১১ কিলোমিটার উত্তরে চায়ো ফ্রায়া নদীর তীরে অবস্থিত। এটি থাইল্যান্ডের ‘ডিপার্টমেন্ট অফ কারেকশন’ এর একটি অংশ।
২০০৯ সালে এখানে ৪১৬৩ জন বন্দী ছিল।
এই কারাগারে বহু বিদেশী বন্দী আছে। এটি একটি কঠোর কারাগার যেখানে মৃত্যুদণ্ডপ্রাপ্ত ও দীর্ঘমেয়াদী কারাদণ্ডপ্রাপ্ত বন্দীরা থাকে। প্রত্যেক বন্দীকে এখানে সাজার প্রথম তিন মাস পায়ে শিকল পরে থাকতে হয়। মৃত্যুদণ্ডপ্রাপ্ত বন্দীদের শিকল পায়ে স্থায়ীভাবে ঝালাই করে লাগিয়ে দেওয়া হতো, তবে ২০১৩ সালে এই প্রথা বাতিল করা হয়। ‘দি ডেমেজ ডান’ বইতে ভূতপূর্ব বন্দী ও মাদক পাচারকারী ওয়ারেন ফেলোস বলেন এই কারাগারটি ‘বিগ টাইগার’ নামে থাইদের কাছে পরিচিত ছিল কারণ এরা অপরাধীর সন্ধানে চুপিসারে ঘুরে বেড়াতো আর আটক করতো। ফেলোস এর সহচর পল হাওয়ার্ডও এই কারাগারে সাজার কিছু সময় আটক ছিলেন।
বন্দীরা প্রতিদিন একবাটি ভাত ও তরকারির স্যুপ পেয়ে থাকেন। অন্যান্য খাবার ক্যান্টিন থেকে কিনে খেতে হয়। কারাগারটি ‘চিট ফান্ড’ পদ্ধতিতে পরিচালিত হয়। ক্যান্টিনে প্রত্যেক বন্দীর নিজস্ব অ্যাকাউন্ট আছে। দরিদ্র বন্দীরা খাবার কেনার টাকা আয় করতে ধনী বন্দী ও কারারক্ষীদের বিভিন্ন কাজকর্ম করে থাকে। কিছু পশ্চিমা বন্দী; বিশেষত ব্রিটিশ, আমেরিকান ও কানাডিয়ানরা কিছু অতিরিক্ত মাসিক অনুদান পায়। থাই বন্দীদের লাল চাল ‘খাও ডায়েং’ এবং বিদেশী বন্দীদের সাদা চাল পরিবেশন করা হতো। তবে একসময় এই বৈষম্য রহিত করা হয়। বর্তমানে সকল বন্দীকে একই সাদা চালের ভাত দেওয়া হয়।


title: বিউটি বোর্ডিং

text: বিউটি বোর্ডং বাংলাদেশের ঢাকার পুরনো অংশের বাংলা বাজারে ১নং শ্রীশদাস লেনে অবস্থিত একটি দোতলা পুরাতন বাড়ি যার সাথে বাঙালির শিল্প-সংস্কৃতির ইতিহাস জড়িত এবং বাংলা সাহিত্য-সংস্কৃতির গুণী মানুষদের আড্ডার একটি কেন্দ্র বা ইতিহাসের ভিত্তিভূমি বলে মনে করা হয়। বিউটি বোর্ডং এর জন্মলগ্ন থেকেই এখানে আড্ডা দিতেন প্রথিতযশা কবি, সাহিত্যিক, বুদ্ধিজীবী, শিল্পী, সাংবাদিক, চিত্রপরিচালক, নৃত্যশিল্পী, গায়ক, অভিনেতাসহ বিভিন্ন শ্রেণী-পেশার মানুষ। এখানে যারা আড্ডার আসরে আসতেন এদের মধ্যে কবি শামসুর রাহমান, রণেশ দাসগুপ্ত, ফজলে লোহানী, আবু হেনা মোস্তফা কামাল, শিল্পী দেবদাস চক্রবর্তী, সমরজিৎ রায় চৌধুরী, ব্রজেন দাস, হামিদুর রহমান, বিপ্লব দাশ, আবুল হাসান, মহাদেব সাহা, আহমেদ ছফা, হায়াৎ মাহমুদ, সত্য সাহা, এনায়েত উল্লাহ খান, আল মাহমুদ, আল মুজাহিদী, আবু জাফর ওবায়দুল্লাহ, ড. মুনতাসীর মামুন, ফতেহ লোহানী, জহির রায়হান, খান আতা, আখতারুজ্জামান ইলিয়াস, সৈয়দ শামসুল হক, জিল্লুর রহমান সিদ্দিকী, নির্মল সেন, ফয়েজ আহমদ, গোলাম মুস্তাফা, খালেদ চৌধুরী, সমর দাশ, ফজল শাহাবুদ্দিন, সন্তোষ গুপ্ত, আনিসুজ্জামান, নির্মলেন্দু গুণ, বেলাল চৌধুরী, শহীদ কাদরী, ইমরুল চৌধুরী, সাদেক খান, ড. বোরহানউদ্দিন খান জাহাঙ্গীর, শফিক রেহমান, মহিউদ্দিন আহমেদ, আসাদ চৌধুরী, সিকদার আমিনুর হক, জুয়েল আইচ প্রমুখ।


title: দ্য ব্রংক্‌স

text: ভৌগোলিকভাবে দ্য ব্রংক্‌স নিউ ইয়র্ক শহরের সর্ব-উত্তরে অবস্থিত বরো। কেবল এই বরোটিই মার্কিন যুক্তরাষ্ট্র তথা উত্তর আমেরিকা মহাদেশের মূল ভূখণ্ডে, নিউ ইয়র্ক অঙ্গরাজ্যের ওয়েস্টচেস্টার কাউন্টির ঠিক দক্ষিণে অবস্থিত। অবশ্য এর তিন দিকেও জলাশয় রয়েছে: পূর্বে লং আইল্যান্ড সাউন্ড, দক্ষিণে হারলেম নদী ও ইস্ট নদী এবং পশ্চিমে হাডসন নদী। অন্যান্য বরোগুলির সাথে তুলনা করলে দ্য ব্রংক্‌স বরোটি ম্যানহাটন বরোর উত্তরে ও পূর্বে (হারলেম নদী দিয়ে আলাদা), এবং কুইন্‌স বরোর উত্তর (ইস্ট নদী দিয়ে আলাদা) অবস্থিত।


title: বানিয়াচং উপজেলা

text: ব্রিটিশ আমলে বানিয়াচঙ্গে থানা গঠিত হলে থানার সদর দপ্তর বানিয়াচঙ্গ গ্রামের পূর্বদিকে অবস্থিত নন্দীপাড়ার পূর্ব প্রান্তে স্থাপন করা হয়। তখন এবং পাকিস্তান আমলে (জেনারেল আইয়ুব খানের শাসন পূর্ববর্তী সময়ে) থানার প্রাঙ্গন সকল সরকারি অনুষ্ঠানের কেন্দ্রস্থল ছিল। সেখানে বিভিন্ন দিবস উদযাপন করা হতো। ১৪ই আগস্ট পাকিস্তানের স্বাধীনতা দিবসের কর্মসূচী এবং ঐ দিবস উপলক্ষে রাতের জমজমাট সাংস্কৃতিক অনুষ্ঠান থানা প্রাঙ্গনেই অনুষ্ঠিত হতো। ১৯৬০ খ্রিস্টাব্দে বানিয়াচঙ্গ থানাকে ’ভিলেজ এইড’ প্রোগ্রামের অন্তর্ভুক্ত করা হয়। ভিলেজ এইড প্রোগ্রামের সদর দপ্তর বড়বাজার সংলগ্ন ৩ নং কাঁচারী বাড়ীতে স্থাপন করা হয়। এ প্রোগ্রামের আয়ু বছর তিনেকেরও কম ছিল। তবে প্রোগ্রাম চলাকালীন ৩ নং কাঁচারী বাড়ী তথা প্রোগ্রামের সদর দপ্তর বিভিন্ন অনুষ্ঠানের কেন্দ্রবিন্দুতে পরিণত হয়। ভিলেজ এইড প্রোগ্রাম পরিত্যক্ত হলে থানায় সার্কেল অফিসারের পদ সৃষ্টি করা হয়। বানিয়াচঙ্গে সার্কেল অফিসারের দপ্তর প্রাথমিক ভাবে ডাক বাংলায় স্থাপন করা হয়। পরে কুমিল্লা সমবায় মডেলের বাস্তবায়নের কর্মসূচী হিসাবে থানা সদর গুলোতে থানা ট্রেনিং এন্ড ডেভেলপমেন্ট কমপ্লেক্স বা টি.টি.ডি.সি. স্থাপন করার সময় সার্কেল অফিসারে দপ্তর দত্তপাড়ায় স্থানান্তর করা হয়। তখন থেকে থানার পরিবর্তে টি.টি.ডি.সি. সকল সরকারি কর্মকাণ্ডের কেন্দ্রবিন্দু হিসেবে চিহ্নিত হয়ে আসছে। পরে এই টি.টি.ডি.সি. উপজেলা সদরে পরিণত হয়।


title: ব্যাঙ্ক অব বোম্বাই

text: ব্যাঙ্ক অফ বোম্বাই হল ব্রিটিশ ভারতের তিনটি প্রেসিডেন্সি ব্যাঙ্কের অন্যতম (অপর দুটি ব্যাঙ্ক হল ব্যাঙ্ক অফ ক্যালকাটা ও ব্যাঙ্ক অফ মাদ্রাজ)। ১৮৪০ সালের ১৫ এপ্রিল ব্রিটিশ ইস্ট ইন্ডিয়া কোম্পানির একটি সনদ বলে এই ব্যাঙ্ক প্রতিষ্ঠিত হয়। এই ব্যাঙ্কের সদর দফতর ছিল বোম্বাই (অধুনা মুম্বই) শহরে। ব্যাঙ্ক অফ বোম্বাই একটি বাণিজ্যিক ব্যাঙ্ক হিসেবে কাজ করত। সেই সময় ভারতে কোনো কেন্দ্রীয় ব্যাঙ্ক না থাকায় ব্যাঙ্ক অফ মাদ্রাজ কেন্দ্রীয় ব্যাঙ্কের কোনো কোনো দায়িত্ব পালন করত।


title: জাতিসংঘ সদর দপ্তর

text: জাতিসংঘ সদর দপ্তরের স্থানটির একটি বৈশ্বিক মর্যাদা রয়েছে। একারণে মাঝেমধ্যে জাতিসংঘের নিয়ম-নীতি নিউ ইয়র্ক শহরের আইনকে উপেক্ষা করে, কিন্তু অপরাধ সংঘটনের ক্ষেত্রে এসব নীতি প্রযোজ্য হয় না। জাতিসংঘ সদর দপ্তর মার্কিন যুক্তরাষ্ট্রের আইনের এখতিয়ারের মধ্যে পরে। জাতিসংঘের কিছু সদস্যের কূটনৈতিক অব্যাহতি সুবিধা রয়েছে। জাতিসংঘ সদর দপ্তরের ব্যবসা ও মুদ্রা আদান-প্রদানে মার্কিন ডলার ব্যবহৃত হয়। ইংরেজি ও ফরাসি ভাষা দাপ্তরিক ভাষা হিসেবে ব্যবহৃত হয়। দৈনিক তথ্যের আদান-প্রদানে ও সদর দপ্তরের সকল চিহ্ন ইংরেজি ও ফরাসি ভাষাতে লিখিত। ফরাসি ও স্প্যানিশ জাতিসংঘের অর্থনৈতিক ও সামাজিক পরিষদের দাপ্তরিক ভাষা। আরবি, চীনা, ইংরেজি, ফরাসি, রাশিয়ান ও স্প্যানিশ জাতিসংঘ সাধারণ পরিষদের দাপ্তরিক ভাষা।


title: নন্দন (কলকাতা)

text: নন্দন, পশ্চিমবঙ্গ চলচ্চিত্র কেন্দ্র পশ্চিমবঙ্গের কলকাতায় অবস্থিত একটি সরকারি প্রেক্ষাগৃহ ও চলচ্চিত্র উৎকর্ষ কেন্দ্র। পশ্চিমবঙ্গের চলচ্চিত্র শিল্পের বিকাশ ও সাধারণ মানুষের মধ্যে চলচ্চিত্র-সচেতনতা বৃদ্ধির উদ্দ্যেশ্যে ১৯৮৫ সালের ২ সেপ্টেম্বর পশ্চিমবঙ্গ সরকার কর্তৃক নন্দন প্রতিষ্ঠিত হয়। নন্দনের সুদৃশ্য স্থাপত্যবিশিষ্ট ভবনটির দ্বারোদ্ঘাটন করেছিলেন বিশিষ্ট চলচ্চিত্র পরিচালক সত্যজিৎ রায়। নন্দনের প্রতীকচিহ্নটিও তিনিই অঙ্কন করেন। কলকাতার অন্যতম প্রধান সংস্কৃতি কেন্দ্র নন্দন বর্তমানে শুধুমাত্র কলকাতা শহরই নয়, বরং সমগ্র পূর্ব ভারতের অন্যতম জনপ্রিয় চলচ্চিত্র কেন্দ্র।


title: কলকাতার গ্রুপ থিয়েটার

text: ১৯৪৪ সালে অনুষ্ঠিত নবান্ন নাটকের দ্বারা কলকাতায় গ্রুপ থিয়েটার জন্ম হয় বলে মনে করা হয়। নবান্ন নাটকটি বিজন ভট্টাচার্য লিখে ছিলেন, যিনি এটি  শম্ভু মিত্রের সাথে যৌথভাবে পরিচালিত করেছিলেন। তারা বামপন্থী থিয়েটার-শিল্পীদের সংগঠন ভারতীয় গণনাট্য সংঘ (আইপিটিএ)-র সক্রিয় সদস্য ছিলেন। যে সময়ে বাণিজ্যিক থিয়েটারে, বিনোদন একমাত্র উদ্দেশ্য ছিল। যাইহোক, সময় ছিল কোলাহলপূর্ণ-ভারতের স্বাধীনতা আন্দোলনে দ্বিতীয় বিশ্বযুদ্ধের মধ্যে শক্তিশালীকরণ এবং বাংলার প্রদেশের দুর্দশার  ১৯৪৩ সালের বাংলার দুর্ভিক্ষ দ্বারা আরও খারাপ হয়। কর্মীদের এবং চিন্তাবিদরা জনগণের দুর্দশাকে তুলে ধরার জন্য থিয়েটারকে প্রচার মাধ্যম হিসাবে ব্যবহার করেন এবং শিল্পসম্মত প্রতিবাদের একটি ফর্ম রচনা করার চেষ্টা করেছিলেন।


title: কলকাতা

text: কলকাতার যাত্রাপালা, নাটক ও গ্রুপ থিয়েটারের ঐতিহ্য সুবিদিত। ঊনবিংশ শতাব্দীর শেষভাগে ও বিংশ শতাব্দীর প্রথম ভাগে মাইকেল মধুসূদন দত্ত (১৮২৪–১৮৭৩), দীনবন্ধু মিত্র (১৮৩০–১৮৭৩), গিরিশচন্দ্র ঘোষ (১৮৪৪–১৯১২), দ্বিজেন্দ্রলাল রায় (১৮৬৩–১৯১৩), রবীন্দ্রনাথ ঠাকুর (১৮৬১–১৯৪১), ক্ষীরোদপ্রসাদ বিদ্যাবিনোদ (১৮৬৩–১৯২৭) প্রমুখ কলকাতাকেন্দ্রিক নট ও নাট্যকারগণের হাত ধরে বাংলা নাট্যসাহিত্যে আধুনিকতার সূত্রপাত হয়েছিল। বিংশ শতাব্দীর মধ্যভাগ থেকে দ্বিতীয় বিশ্বযুদ্ধোত্তর পশ্চিমবঙ্গের বাংলা নাটকে যা বাস্তবমুখী গণনাট্য ও নবনাট্য ধারার সূচনা হয় তার পুরোধা ব্যক্তিত্বরা ছিলেন তুলসী লাহিড়ী (১৮৯৭–১৯৫৯), বিজন ভট্টাচার্য (১৯১৫–১৯৭৮), উৎপল দত্ত (১৯২৯–১৯৯৩), শম্ভু মিত্র (১৯১৫–১৯৯৭), তৃপ্তি মিত্র (১৯২৪–১৯৮৯) প্রমুখ নাট্যব্যক্তিত্বেরা। বাংলা নাটকের এই ঐতিহ্য বর্তমানে বহন করছেন সৌমিত্র চট্টোপাধ্যায় (জন্ম ১৯৩৫), মনোজ মিত্র (জন্ম ১৯৩৮), শাঁওলি মিত্র, ব্রাত্য বসু প্রমুখেরা। নাট্য গবেষণার উন্নতিকল্পে পশ্চিমবঙ্গ সরকার কলকাতায় পশ্চিমবঙ্গ নাট্য আকাদেমি স্থাপন করেছে। কলকাতার উল্লেখযোগ্য নাট্যমঞ্চগুলি হল স্টার থিয়েটার, মিনার্ভা থিয়েটার, মহাজাতি সদন, রবীন্দ্রসদন, শিশির মঞ্চ, মধুসূদন মঞ্চ ও গিরিশ মঞ্চ।


title: গ্রেট ন্যাশনাল থিয়েটার

text:
ঊনবিংশ শতকের শেষ ভাগে কলকাতায় বেশ কয়েকটি রঙ্গমঞ্চ তৈরী হয় । ১৮৭৩ সালে, ভুবন নিয়োগীর অর্থে , মহেন্দ্রনাথ দাসের জমিতে - কাঠের থিয়েটার হল তৈরী হয় - নাম হয় 'গ্রেট ন্যাশনাল থিয়েটার ' । বর্তমানে সেখানে মিনার্ভা থিয়েটার । ঐ একই বছরে , কলকাতায় 'বেঙ্গল থিয়েটার ' এবং 'হিন্দু থিয়েটার ' ও তৈরী হয়েছিল ।
কিছুদিনের মধ্যেই এখানে গিরীশচন্দ্র ঘোষ যোগ দেন । পরে , এই দল যায় উপেন্দ্রনাথ দাস এবং অমৃতলাল বসুর হাতে ।
১৮৭৬ সালে নাট্য নিয়ন্ত্রন আইন Dramatic Performances Act জারি হবার মূলে - গ্রেট ন্যাশানালের বিরাট ভূমিকা ছিল । এর প্রভাবে বাংলামঞ্চে স্বদেশপ্রেমো জাতীয়তাবোধে উদ্দীপ্ত নাট্যধারা বন্ধ হয়ে গেল । প্রতাপচাঁদ জহুরী নামে এক অবাঙালী ব্যবসায়ী 'ন্যাশানাল থিয়েটারের ' মালিক হয়ে বসে বাংলার নাটয়শালাকে ব্যবসায়িক প্রতিষ্ঠানে পরিণত করেছিলেন ।


title: শিশির মঞ্চ

text: শিশির মঞ্চ হল কলকাতার একটি প্রেক্ষাগৃহ। এই প্রেক্ষাগৃহটি বাংলা নাটক মঞ্চায়নের জন্য নিয়মিতভাবে ব্যবহৃত হয়। এটি রবীন্দ্রসদন ও নন্দনের পাশে অবস্থিত। মঞ্চটি বিশিষ্ট বাঙালি নাট্যাভিনেতা শিশিরকুমার ভাদুড়ির নামে নামাঙ্কিত। মঞ্চটি ১৯৭৮ সালে প্রতিষ্ঠিত হয়।


title: বাংলাদেশে মঞ্চনাটক

text: "বাংলাদেশে মঞ্চনাটক" সত্যিকার অর্থে বিকাশ লাভ করে স্বাধীনতাত্তোর সময়ে। মুক্তিযুদ্ধের চেতনা ও নতুন দেশ গড়ার স্বপ্ন নতুন মঞ্চনাটক আন্দোলনের জন্ম দেয়। নবান্ন উত্তর কলকাতার গ্রুপ থিয়েটার আন্দোলনের পর সারা দেশে অনেক অ-পেশাদার মঞ্চনাটক দল গঠন করা হয়। ঢাকা শহরে এদের মধ্যে গুরুত্বপূর্ণ ছিল "থিয়েটার" (ফেব্রুয়ারি ১৯৭২-এ প্রতিষ্ঠিত), নাগরিক নাট্য সম্প্রদায় (১৯৬৮-এ প্রতিষ্ঠিত, প্রথম প্রদর্শনী আগস্ট ১৯৭২-এ), নাট্যচক্র (প্রতিষ্ঠিত আগস্ট ১৯৭২-এ), আরণ্যক নাট্যদল (১৯৭২-এ প্রতিষ্ঠিত), ঢাকা থিয়েটার (জুলাই ১৯৭৩-এ প্রতিষ্ঠিত), রাজশাহী বিশ্ববিদ্যালয়ের অনুশীলন নাট্যদল (প্রতিষ্ঠাকাল-১৯৭৯), কণ্ঠশীলন (এপ্রিল ১৯৮৪ –এ প্রতিষ্ঠিত) এবং চট্টগ্রামের থিয়েটার '৭৩ (১৯৭৩-এ প্রতিষ্ঠিত), এবং অরিন্দম (সেপ্টেম্বর ১৯৭৪-এ প্রতিষ্ঠিত)।


title: গণেন্দ্রনাথ ঠাকুর

text: গণেন্দ্রনাথ নাটকের ব্যাপারে অত্যন্ত আগ্রহী ছিলেন। তিনি ১৮৬৫ সালে কলকাতায় স্বগৃহে জোড়াসাঁকো নাট্যশালা প্রতিষ্ঠা করেন। এই বছরই এই নাট্যশালায় অভিনীত হয় মাইকেল মধুসূদন দত্তের "কৃষ্ণকুমারী" নাটকটি। কিশোর জ্যোতিরিন্দ্রনাথ এই নাটকে অহল্যাদেবীর চরিত্রে অভিনয় করেছিলেন। প্রথম দিকে পুরুষেরা মহিলাদের ভূমিকায় অভিনয় করলেও, পরের দিকে বাড়ির মহিলারা আত্মীয় ও বন্ধুবান্ধবদের সামনে নাট্যাভিনয় শুরু করেন।


title: শ্যামবাজার

text: শ্যামবাজার কলকাতার একটি প্রসিদ্ধ বিনোদনকেন্দ্রও বটে। ১৮৩৫ সালে প্রথম বাংলা নাট্যপ্রযোজনা "বিদ্যাসুন্দর" নবীনচন্দ্র বসু কর্তৃক শ্যামবাজারের একটি ঘরোয়া থিয়েটারে মঞ্চায়িত হয়েছিল। ঊনবিংশ শতাব্দীর পরার্ধে জনসাধারণের মধ্যে নাটকের জনপ্রিয়তা বৃদ্ধি পেলে বাণিজ্যিক নাটক মঞ্চায়নের জন্য বাগবাজার অ্যামায়েচার থিয়েটার ও শ্যামবাজার নাট্যসমাজ প্রতিষ্ঠিত হয়। উল্লেখ্য, এই সময় ধনীদের গৃহে ঘরোয়া নাট্যমঞ্চেই নাটক মঞ্চস্থ হত, যা অধিকাংশ ক্ষেত্রেই জনসাধারণের জন্য উন্মুক্ত ছিল না।


title: পশ্চিমবঙ্গ নাট্য আকাদেমি

text: ২০০৭ সালে ন্যাশানাল স্কুল অফ ড্রামার সহযোগিতায় প্রসিদ্ধ আন্তর্জাতিক নাট্য উৎসব নবম ভারত রঙ্গ মহোৎসব আয়োজিত হয় কলকাতায়। বিগত দুই বছর ধরে হ্যাপেনিংস নামে একটি কলকাতা-ভিত্তিক নাট্যসংস্থার সঙ্গে যৌথভাবে নাট্যানুষ্ঠানের আয়োজন করে আসছে আকাদেমি। এই নাট্যসংস্থা রবীন্দ্রনাথ ঠাকুরের নাটক নিয়ে একটি বহুভাষিক জাতীয় উৎসবে আয়োজন করেছিল। যেখানে হাবিব তানবীর, কে এন পানিক্কর, এম কে রায়না, এইচ কানহাইলাল, চেতন দাতার, রাজাগোপাল, হ্যান দে ব্রুইন, সুমন মুখোপাধ্যায় ও কৌশিক সেন প্রমুখ বিশিষ্ট নাট্যব্যক্তিত্বগণ অংশগ্রহণ করেন।


title: মিনার্ভা থিয়েটার

text: মিনার্ভা থিয়েটার কোলকাতার একটি জনপ্রিয় নাট্যশালা যেটি ১৮৯৩ সালে নির্মিত হয়েছিল । এটি বেডন স্ট্রিটে গ্রেট ন্যাশনাল থিয়েটারের সামনে দাঁড়িয়ে থাকা দুর্গের মতন একটি ভবন। এই মঞ্চে প্রথম অনুষ্ঠিত হয়েছিল "ম্যাকবেথ" নাটকটি। এটি প্রথমে নরেন্দ্র ভূষণ মুখোপাধ্যায়ের মালিকাধীনে ছিল। কালক্রমে, এর মালিকানা স্থানান্তর হয় বিভিন্ন মালিকের হাতে। শ্রী গিরিশ চন্দ্র ঘোষ তাঁর জীবনের শেষ দর্শনীয় কর্মক্ষমতার উপস্থাপনা করেছেন এই মঞ্চেই। ১৯২২ সালে এই থিয়েটারকে অগ্নিদগ্ধ করা হয়েছিল। ১৯২৫ সালে এই থিয়েটারকে আবার পুনরায় নতূন করা হয়। এটি তাঁর পুরনো অবস্থায় আবার ফিরে আসে এবং নতূন করে আবার এই মঞ্চে নাটকের অভিনয় শুরু হয়। এই মিনার্ভা থিয়েটার এবং এর বরাবর স্টার এবং ক্লাসিক থিয়েটারেই প্রথম চলচ্চিত্র দেখানো হয়েছিল যেটা হীরালাল সেনএর তৈরি ছিল।


title: বাংলার নদীর তালিকা

text: নিম্নে বাংলাদেশের কিছু প্রধান নদ-নদীর একটি তালিকা দেওয়া হইল:বাংলাদেশের ভৌগোলিক কাঠামোর অনেকাংশেই গঙ্গা-ব্রহ্মপুত্র বদ্বীপ দ্বারা বেষ্টিত, কিন্তু "গঙ্গা" নামের পরিবর্তে বাংলাদেশে প্রবাহিত বড় নদীর প্রধান শাখানদীর নামে পরিচিত। যেমন ভারত থেকে প্রবাহিত হয়ে আসা গঙ্গার প্রধান প্রণালী হয়ে উঠে পদ্মা নদী। একইভাবে, নিচে তার সঙ্গমস্থলে থেকে তিস্তা নদী, ব্রহ্মপুত্র নদ এর প্রধান প্রণালী যমুনা নদী হিসাবে পরিচিত।


title: যমুনা নদী (বাংলাদেশ)

text: যমুনা বাংলাদেশের প্রধান তিনটি নদীর একটি। এটি ব্রহ্মপুত্র নদীর প্রধান শাখা। বাংলাদেশ পানি উন্নয়ন বোর্ড বা "পাউবো" কর্তৃক যমুনা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭৬।


title: পদ্মা নদী

text: পদ্মা বাংলাদেশের একটি প্রধান নদী। এটি হিমালয়ে উৎপন্ন গঙ্গানদীর প্রধান শাখা এবং বাংলাদেশের ২য় দীর্ঘতম নদী। বাংলাদেশের গুরুত্বপূর্ণ শহর রাজশাহী এই পদ্মার উত্তর তীরে অবস্থিত। পদ্মার সর্বোচ্চ গভীরতা ১,৫৭১ ফুট (৪৭৯ মিটার) এবং গড় গভীরতা ৯৬৮ফুট (২৯৫ মিটার)। বাংলাদেশে নদীটির দৈর্ঘ্য ১২০ কিলোমিটার, গড় প্রস্থ ১০ কিলোমিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পদ্মা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩২।


title: বাংলাদেশের নদীর তালিকা

text: দক্ষিণ এশিয়ায় অন্তর্গত বাংলাদেশ একটি নদীমাতৃক দেশ। শাখা-প্রশাখাসহ প্রায় ৮০০ নদ-নদী বিপুল জলরাশি নিয়ে ২৪,১৪০ কিলোমিটার জায়গা দখল করে দেশের মধ্য দিয়ে প্রবাহিত হয়েছে। বাংলাদেশের অধিকাংশ এলাকাই শত শত নদীর মাধ্যমে বয়ে আসা পলি মাটি জমে তৈরি হয়েছে। বাংলাদেশের প্রধান প্রধান নদ-নদীসমূহের তালিকা নিম্নে প্রদান করা হলঃ


title: কর্ণফুলী নদী

text:
কর্ণফুলী নদী ভারতের মিজোরামের মমিত জেলার শৈতা গ্রাম (লুসাই পাহাড়) হতে শুরু হয়ে পার্বত্য চট্টগ্রাম ও চট্টগ্রামের মধ্য দিয়ে প্রবাহিত হয়ে চট্টগ্রামের পতেঙ্গার কাছে বঙ্গোপসাগরে মিলিত হয়েছে। এই নদীর মোহনাতে বাংলাদেশের প্রধান সমুদ্র বন্দর চট্টগ্রাম বন্দর অবস্থিত। এই নদীর দৈর্ঘ্য ৩২০ কিলোমিটার। রাঙ্গামাটি জেলার বরকল উপজেলার থেগা নদীর মোহনা বা ঠেগামুখ হতে বড় হরিণার মুখ পর্যন্ত এই ৬ কিলোমিটার কর্ণফুলী ভারত বাংলাদেশের সীমানা নির্ধারণ করেছে। এই ছয় কিলোমিটার নদীর ডান পাশে ভারত এবং বাম পাশে বাংলাদেশ।
কর্ণফুলী নদীর নামের উৎস সম্পর্কে বিভিন্ন কাহিনী প্রচলিত আছে। কথিত আছে যে, আরাকানের এক রাজকন্যা চট্টগ্রামের এক আদিবাসী রাজপুত্রের প্রেমে পড়েন। এক জ্যোৎস্নাস্নাত রাতে তাঁরা দুই জন এই নদীতে নৌভ্রমণ উপভোগ করছিলেন। নদীর পানিতে চাঁদের প্রতিফলন দেখার সময় রাজকন্যার কানে গোঁজা একটি ফুল পানিতে পড়ে যায়। ফুলটি হারিয়ে কাতর রাজকন্যা সেটা উদ্ধারের জন্য পানিতে ঝাঁপিয়ে পড়েন। কিন্তু প্রবল স্রোতে রাজকন্যা ভেসে যান, তাঁর আর খোঁজ পাওয়া যায় নি। রাজপুত্র রাজকন্যাকে বাঁচাতে পানিতে লাফ দেন, কিন্তু সফল হন নি। রাজকন্যার শোকে রাজপুত্র পানিতে ডুবে আত্মাহুতি দেন। এই করুণ কাহিনী থেকেই নদীটির নাম হয় "কর্ণফুলী"। মধ্যযুগীয় পুঁথিতে নদীটিকে কাঁইচা খাল লিখা হয়েছে, মার্মা আদিবাসীদের কাছে নদীটির নাম কান্সা খিওং এবং মিজোরামে কর্ণফুলীর নাম ।


title: নদী

text:
বলা হয়ে থাকে হাজার নদীর দেশ বাংলাদেশ। তবে বাংলাদেশে ঠিক কত নদী আছে তার সঠিক পরিসংখ্যান বাংলাদেশ নদী গবেষণা ইনস্টিটিউটের কাছে নেই। কোন নদী কোথা থেকে উৎপত্তি হয়ে কোথায় শেষ হয়েছে কিংবা একটি নদী আরেকটি নদীকে কোথায় অতিক্রম করেছে এসব যাবতীয় তথ্য-প্রমাণ এখনো মানুষের অজানা। অনেক গবেষকদের মতে বাংলাদেশে উপনদী ও শাখানদীর মোট সংখ্যা ২২৫। তবে নদী, উপনদী ও শাখানদীর সর্বমোট সংখ্যা নিয়ে গবেষকদের মধ্যে যথেষ্ট মতদ্বৈততা আছে। একটি নদী থেকে অসংখ্য নদী সৃষ্টি হয়েছে। আবার কোন কোন নদী থেকে খাল বা ছড়া উৎপন্ন হয়েছে। এগুলোও প্রাকৃতিক নদীর অন্তর্ভুক্ত। যেমন- কর্ণফুলী নদী। মোহনা থেকে কাপ্তাই বাঁধ পর্যন্ত এই নদীতে অন্তত ২৪-২৫টি ছোটবড় উপনদী এসে মিশেছে। এই হিসাব থেকে অনুমান করলে বাংলাদেশকে হাজার নদীর দেশ বলা যেতে পারে।
যশোর, খুলনা, বরিশাল, পটুয়াখালীতে রয়েছে অজস্র নদী। এসব নদীর নামকরণও ঠিকমত হয়নি। আবার কোন কোন নদীর বিভিন্ন অংশের বিভিন্ন নাম। বাংলাদেশের প্রধান নদী পাঁচটি- পদ্মা, মেঘনা, যমুনা, পশুর ও কর্ণফুলী। এরপর আসে তিস্তা, গড়াই, মধুমতী, রুপসা, আড়িয়াল খাঁ, কুমার, আত্রাই, কীর্তনখোলা, বিষখালী ইত্যাদি নদ-নদীর নাম। এসব নদীর মধ্যে কোনটা বড় কোনটা ছোট বলা কঠিন। তবে অনুমান ও হিসাব কষে বাংলাদেশে কমপক্ষে ৭০০ নদী আছে বলে বিশেষজ্ঞরা মনে করেন।


title: বাংলাদেশের নদীর তালিকা

text:
বাংলাদেশ পানি উন্নয়ন বোর্ড বা "পাউবো" বাংলাদেশের নদীগুলোকে সংখ্যাবদ্ধ করেছে এবং প্রতিটি নদীর একটি পরিচিতি নম্বর দিয়েছে। এর ফলে তাদের হিসাব অনুযায়ি বাংলাদেশে নদীর সংখ্যা এখন ৪০৫টি। পাউবো কর্তৃক নির্ধারিত দক্ষিণ-পশ্চিমাঞ্চলের নদী (১০২টি) , উত্তর-পশ্চিমাঞ্চলের নদী (১১৫টি), উত্তর-পূর্বাঞ্চলের নদী (৮৭টি), উত্তর-কেন্দ্রীয় অঞ্চলের নদী (৬১টি), পূর্ব-পাহাড়ি অঞ্চলের নদী (১৬টি) এবং দক্ষিণ-পূর্বাঞ্চলের নদী (২৪টি) হিসেবে বিভাজন করে তালিকাভুক্ত করা হয়েছে।
উপরে উল্লেখিত আন্তঃসীমান্ত নদী এবং বাংলাদেশের অভ্যন্তরে প্রবাহিত ৪০৫টি নদী ছাড়াও আরও প্রায় চার শতাধিক নদী রয়েছে। সেসবের কিছু নদীর নাম নিচে দেয়া হলো।


title: বরাক নদী

text: বরাক নদী হচ্ছে ভারতের আসাম রাজ্যের মহিপুর ও কাছাড় জেলায় সুরমা নদীর উজান প্রবাহপথের নাম। বরাক নদী হচ্ছে দক্ষিণ আসামের একটি প্রধান নদী এবং সুরমা-মেঘনা নদী প্রক্রিয়ার অংশ। এতির উৎপত্তি হয়েছে মনিপুর রাজ্যের পাহাড়ে। বদরপুরের কাছে এটি সুরমা ও কুশিয়ারা নামে দুটি শাখায় বিভক্ত হয়ে বাংলাদেশের সিলেটের সমভূমিতে এসে দুটি শাখায় আবার মিলিত হয়েছে। এই মিলিত ধারা সাধারণভাবে বরাক নদী হলেও স্থানভেদে এটি কালনী, ভেড়ামোহনা, বলেশ্বর ও মেঘনা নামে পরিচিত।


title: নদী

text: প্রধান নদী সাধারণত পাহাড় হতে সৃষ্ট ঝরণা, হিমবাহ থেকে সৃষ্টি হয়, যেমন পদ্মা গঙ্গোত্রী হিমবাহ হতে উৎপন্ন হয়েছে। শাখানদী অন্য কোন নদী হতে উৎপন্ন হয়। যেমন বুড়িগঙ্গা ধলেশ্বরীর শাখা নদী। উপনদী সাধারণত অন্য নদীতে গিয়ে মেশে এবং প্রবাহ দান করে, যেমন আত্রাই নদী। কোন প্রধান নদী অন্য নদীর উপনদীও হতে পারে। আবার পুরুষ ও স্ত্রীবাচক শব্দের ভিত্তিতে এই জলস্রোতকে দুই ভাগে ভাগ করা হয়েছে। যে সকল জলস্রোতের নাম স্ত্রীবাচক তাদের নদী বলা হয়। এদের নাম দীর্ঘস্বর কারান্ত হয়। যেমনঃ মেঘনা, যমুনা, কর্ণফুলী, কুশিয়ারা ইত্যাদি। যে সকল জলস্রোতের নাম পুরুষবাচক তাদের বলা হয় নদ। এদের নাম হ্রস্বস্বর কারান্ত হয়। যেমনঃ কপোতাক্ষ, ব্রহ্মপুত্র, নীল নদ ইত্যাদি নদ। তবে এই নিয়ম সেসকল নদীর ক্ষেত্রে প্রযোজ্য,যাদের নাম পৌরাণিক।


title: যমুনা নদী (বাংলাদেশ)

text: যমুনা গোয়ালন্দের কাছে পদ্মা নদীর সাথে মিশেছে। এর পূর্ব নাম জোনাই। ১৭৮৭ সালের বন্যায় ব্রহ্মপুত্র নতুন খাতে প্রবাহিত হয়ে এই নদীর সৃষ্টি করেছে। উৎপত্তিস্থল হতে এর দৈর্ঘ্য ২৪০ কিলোমিটার। যমুনা নদীর সর্বাধিক প্রস্থ ১২০০ মিটার(আরিচা) যমুনার প্রধান উপনদী গুলো হল তিস্তা, ধরলা, করতোয়া, আত্রাই, সুবর্ণশ্রী। করতোয়া যমুনার দীর্ঘতম এবং বৃহত্তম উপনদী।


title: ক্যালিফোর্নিয়া

text: ক্যালিফোর্নিয়ার রাজধানীর নাম স্যাক্রামেন্টো (Sacramento)। লস অ্যাঞ্জেলেস (Los Angeles) এবং সান ফ্রান্সিসকো (San Francisco) এই অঙ্গরাজ্যের দুই বৃহত্তম শহর।


title: কলকাতা

text: কলকাতা (ইংরেজি: Kolkata; আদি নাম: কলিকাতা; পুরনো ইংরেজি নাম: Calcutta) হল ভারতের পূর্বাঞ্চলীয় রাজ্য পশ্চিমবঙ্গের রাজধানী ও বৃহত্তম শহর এবং ভারতের সাংস্কৃতিক রাজধানী। কলকাতা শহরটি হুগলি নদীর পূর্ব পাড়ে অবস্থিত। এই শহর পূর্ব ভারতের শিক্ষা, অর্থনীতি ও সংস্কৃতির প্রধান কেন্দ্র। কলকাতা বন্দর ভারতের প্রাচীনতম সচল বন্দর তথা দেশের প্রধান নদী বন্দর। ২০১১ সালের জনগণনা অনুসারে, কলকাতার জনসংখ্যা ৪,৪৯৬,৬৯৪। জনসংখ্যার হিসেবে এটি ভারতের ৭ম সর্বাধিক জনবহুল পৌর-এলাকা। অন্যদিকে বৃহত্তর কলকাতার জনসংখ্যা ১৪,১১২,৫৩৬। জনসংখ্যার হিসেবে বৃহত্তর কলকাতা ভারতের ৩য় সর্বাধিক জনবহুল মহানগরীয় অঞ্চল। বৃহত্তর কলকাতার সাম্প্রতিক অর্থনৈতিক সূচক (আনুমানিক) ৬০ থেকে ১৫০ বিলিয়ন মার্কিন ডলারের মধ্যবর্তী (ক্রয়ক্ষমতা সমতার সঙ্গে সামঞ্জস্যপূর্ণ জিডিপি অনুযায়ী)। এই সূচক অনুযায়ী ভারতে কলকাতার স্থান মুম্বই ও নতুন দিল্লির ঠিক পরেই।


title: ব্রিটিশ কলাম্বিয়া

text:
ব্রিটিশ কলাম্বিয়ার রাজধানী হল ভিক্টোরিয়া, এটি কানাডার পনেরতম বৃহৎ মহানগরী, যেটির নামকরন করা হয়েছে রাণী ভিক্টোরিয়ার নামানুসারে যিনি আসল ইউরোপীয় উপনিবেশ প্রতিষ্ঠা করেছিলেন। এই প্রদেশের বৃহত্তম শহরটি হল ভ্যানকুভার, কানাডার তৃতীয় বৃহত্তম মহানগরী এলাকা, পশ্চিম কানাডার বৃহত্তম এবং প্রশান্ত মহাসাগরের উত্তরপশ্চিমের তৃতীয় বৃহত্তম শহর। অক্টোবর ২০১৩-এ, ব্রিটিশ কলাম্বিয়ার আনুমানিক জনসংখ্যা ছিল ৪.৬ মিলিয়ন (যাদের মধ্যে ২.৫ মিলিয়ন ছিল গ্রেটার ভ্যানকুভারে)।
ব্রিটিশ কলাম্বিয়ার অর্থনীতি বিচিত্র প্রকৃতির, সেবা উৎপাদন খাত প্রদেশটির জিডিপিতে সর্বাধিক ভূমিকা রাখে। এটি দুটি আন্তর্মহাদেশীয় রেলওয়ের শেষ প্রান্ত, এবং ২৭টি মেরিন কার্গো ও যাত্রীবাহী টার্মিনালের স্থল। যদিও এই প্রদেশের বিশাল ভূ-পৃষ্ঠের মাত্র ৫% এরও কম জমি আবাদী (অর্থাৎ চাষাবাদের যোগ্য), প্রদেশটি কৃষিভিত্তিক সমৃদ্ধ (বিশেষতঃ ফ্রেজার এবং ওকানগাঁও উপত্যকায়) কারণ উপকূলের কাছে মৃদু আবহাওয়া এবং নির্দিষ্ট আশ্রয়স্থলে দক্ষিণ উপত্যকা অবস্থিত।
এখানকার জলবায়ু বাইরে বিনোদন ও পর্যটনে ব্যাপকভাবে উৎসাহ যোগায়, যদিও এর অর্থনৈতিক মূলধনের দীর্ঘ সময় ধরে প্রধান অবলম্বন সম্পদ নিষ্কাশন, মূলত লগিং, চাষ এবং খনি আহরন। ভ্যানকুভার, প্রদেশের বৃহত্তম শহর, অনেক পশ্চিমা-ভিত্তিক প্রাকৃতিক সম্পদ আহরন সংস্থাগুলির সদর দপ্তর রয়েছে এখানে। এটি জাতীয় গড় আয় এবং মাথাপিছু আয় বৃদ্ধিতে ভূমিকা পালন করে। যখন ব্রিটিশ কলাম্বিয়া উপকূল ও দক্ষিণ-কেন্দ্রীয় অংশে হালকা আবহাওয়া বিরাজমান, প্রদেশটির অধিকাংশ জায়গায় কানাডার অন্যান্য স্থানের মতোই বরফ-ঠান্ডা আবহাওয়া পরিলক্ষিত হয়। উত্তর অভ্যন্তর অঞ্চলে সাবআর্কটিক জলবায়ু বিরাজ করে ফলে, সেখানে শীতকাল খুব ঠান্ডা হয়। ভ্যানকুভারের জলবায়ু বেশিরভাগ কানাডিয়ান শহরগুলির শীতল জলবায়ুর মতোই, জানুয়ারিতে রাতের বেলার তাপমাত্রা গড় হিসাবে হিমাঙ্কের উপরে থাকে।


title: ব্রুকলিন

text: ব্রুকলিন (Brooklyn) মার্কিন যুক্তরাষ্ট্রের বৃহত্তম শহর নিউ ইয়র্ক সিটির পাঁচটি বারো তথা কাউন্টির একটি। এটি নিউ ইয়র্কের দ্বিতীয় বৃহত্তম এবং সবচেয়ে জনবহুল বরো। লং দ্বীপের দক্ষিণ-পশ্চিম প্রান্তে অবস্থিত। ম্যানহাটন থেকে আপার বে এবং ইস্ট রিভার পার হয়ে এখানে আসতে হয়। মোট আয়তন ১৮২.৯ বর্গ কিমি (৭০.৬ বর্গ মাইল) এবং ২০০০ সালের তথ্যমতে মোট জনসংখ্যা ২,৪৬৫,৩২৬। এর জনসংখ্যা যুক্তরাষ্ট্রের যেকোন একক শহর থেকে বেশি, অবশ্য সমগ্র নিউ ইয়র্ক শহর বা লস অ্যাঞ্জেল্‌স ও শিকাগো শহর ধরলে এটি চতুর্থ হয়ে যায়। ১৮৯৮ সালের আগে এটি যখন পৃথক মিউনিসিপ্যালিটি ছিল তখন এটি যুক্তরাষ্ট্রের তৃতীয় বৃহৎ শহর ছিল।


title: মন্ট্রিঅল

text: মোঁরেয়াল () বা মন্ট্রিঅল () হচ্ছে কানাডার দ্বিতীয় বৃহত্তম, কুইবেক প্রদেশের বৃহত্তম এবং উত্তর আমেরিকার নবম বৃহত্তম শহর। এটির মূল নাম ছিলো "ভিলা মারি" বা "মেরির শহর"। শহরটির বর্তমান নামটি এসেছে শহরের কেন্দ্রস্থলে অবস্থিত পর্বতচূড়া মন্ট-রয়াল থেকে। এবং এই নামটি দেওয়া হয়েছে শহরের কাছে অবস্থিত আইল্যান্ড অফ মন্ট্রিঅল থেকে।


title: ক্যান্ডি (শ্রীলঙ্কা)

text: ক্যান্ডি ( "Maha nuwara", উচ্চারণ ; , উচ্চারণ ) শ্রীলঙ্কার মধ্যাঞ্চলে অবস্থিত অন্যতম বৃহত্তম শহর। মধ্যপ্রদেশে এর অবস্থান। রাজধানী কলম্বোর পর দেশের দ্বিতীয় বৃহত্তম শহর এটি। শহরটি শ্রীলঙ্কার প্রাচীন রাজাদের সর্বশেষ রাজধানী ছিল। চা উৎপাদনকারী অঞ্চল হিসেবে পাহাড়ের পাদদেশে এ শহরটি গড়ে উঠেছে। প্রশাসনিক ও ধর্মীয় কারণে এ শহরের সবিশেষ পরিচিতি রয়েছে। এছাড়াও মধ্যপ্রদেশের রাজধানী ক্যান্ডি। বিশ্বের বৌদ্ধধর্মাবলম্বীদের কাছে অন্যতম তীর্থস্থান হিসেবে পরিচিত এ শহরে টুথ রেলিক (শ্রী দালাদা মালিগায়া) মন্দির রয়েছে। ১৯৮৮ সালে ইউনেস্কো কর্তৃক বিশ্ব ঐতিহ্যবাহী স্থানের মর্যাদা লাভ করেছে এটি।


title: স্যান ডিয়েগো

text: স্যান ডিয়েগো (, ক্যালিফোর্নিয়ার বড় শহর, প্রশান্ত মহাসাগরের তীরবর্তী এবং লস অ্যাঞ্জেলেস থেকে ১২০ মাইল দূরে মেক্সিকো সীমান্তে অবস্থিত। স্যান ডিয়েগো আমেরিকার ৮ম সর্বোচ্চ জনবহুল এবং ক্যালিফোর্নিয়ার ২য় বৃহত্তম ও দ্রুত বর্ধনশীল শহর সান দিয়েগো ক্যালিফোর্নিয়া জন্মস্থান


title: কলাম্বিয়া, সাউথ ক্যারোলাইনা

text: কলাম্বিয়া আমেরিকা যুক্তরাষ্ট্র-এর সাউথ ক্যারোলাইনা অংরাজ্যের রাজধানী ও বৃহত্তম শহর। ২০১২ সালের জাতীয় আদমশুমারি অনুযায়ী এর জনসংখ্যা ১,৩১,৬৮৬। আমেরিকান গৃহযুদ্ধের বিচ্ছিন্নতাবাদী আন্দোলনের প্রাণকেন্দ্র হিসেবে এর ভূমিকার কারণে কলাম্বিয়া ঐতিহাসিকভাবে গুরুত্বপূর্ণ।


title: স্যান হোসে

text: স্যান হোসে (; ) তৃতীয় জনবহুল এবং মার্কিন যুক্তরাষ্ট্রের ১০ম জনবহুল শহর। সিলিকন ভ্যালির মধ্যে সবচেয়ে বড়। এটি উত্তর ক্যালিফোর্নিয়ার বৃহত্তম শহর।


title: কুইন্‌স

text: কুইন্‌স () মার্কিন যুক্তরাষ্ট্রের বৃহত্তম শহর নিউ ইয়র্ক সিটির একটি অংশ। পাঁচটি বরোর মধ্যে কুইন্‌স বৃহত্তম যার সর্বমোট আয়তন ২৮২.৯ বর্গ কিমি (১০৯.২ বর্গ মাইল)। এটি লং দ্বীপের পশ্চিম প্রান্তে অবস্থিত, ব্রুকলিন থেকে নিউটাউন খাঁড়ি এবং দ্বীপের অন্যান্য শহর থেকে ইস্ট রিভার ও লং আইল্যান্ড সাউন্ড দ্বারা বিচ্ছিন্ন হয়ে আছে। এটি দক্ষিণে আটলান্টিক মহাসাগর পর্যন্ত বিস্তৃত এবং পূর্বে নাসাউ কাউন্টির সীমানা নির্দেশ করে। ২০০০ সালের তথ্য মোতাবেক এই বরোর জনসংখ্যা ২,২২৯,৩৭৯। পাঁচটি বরোর মধ্যে এই সংখ্যা দ্বিতীয়, প্রথম ব্রুকলিন। কুইনস বিশ্বের সবচেয়ে বিভিন্ন জাতিগতভাবে শহুর এলাকা যার জনসংখ্যা প্রায় ২.২ মিলিয়ন এবং এর ৪৮% জন্মগ্রহণকারী শিশু হচ্ছে বিদেশী। এখানে প্রতিনিধিত্বমূলক ১০০টি বিভিন্ন জাতির লোক বসবাস করে এবং এরা ১৩৮টি ভাষায় কথা বলে থাকে।


title: পরমাণু

text: পরমানুর গঠন কেমন হতে পারে , তা নিয়ে বিজ্ঞানীরা অনেক গবেষণা করেছেন । এর মধ্যে অন্যতম হলো ডাল্টনের পরমানুবাদ । আধুনিক রসায়ন এর ভিত্তি বলে পরিচিত ডাল্টনের পরমাণুবাদে পরমাণুকে অবিভাজ্য ধরা হয়েছে। কিন্তু এ তত্ত্ব এখন অচল। ঊনবিংশ শতাব্দীর শেষ ভাগে প্রমাণিত হয় যে, পরমাণুর তিনটি উপাদান। যেসব সূক্ষ কণিকা দিয়ে পরমাণু গঠিত, তাদেরকে মৌলিক কণিকা বলে । এরা হচ্ছে ইলেকট্রন , প্রোটন এবং নিউট্রন । এ তিনটি কণিকা বিভিন্ন সংখ্যায় একত্রিত হয়ে ভিন্ন ভিন্ন পরমাণু গঠন করে । ধনাত্মক আধানযুক্ত প্রোটন এবং আধানহীন নিউট্রন একত্রিত হয়ে নিউক্লিয়াস গঠন করে আর এদেরকে ঘিরে ঋণাত্মক আধানের ইলেকট্রন ঘুরছে ।


title: পারমাণবিক বিক্রিয়া

text: পারমাণবিক বিক্রিয়া হচ্ছে পরমাণুতে থাকা নিউক্লিয়াসের বিক্রিয়া। পরমাণুর তিনটি মৌলিক কনিকা হচ্ছে ইলেকট্রন, প্রোটন ও নিউট্রন। তাদের মধ্যে ধনাত্মক চার্জ সম্পন্ন প্রোটন ও চার্জ বিহীন নিউট্রন পরমাণুর কেন্দ্র নিউক্লিয়াসে থাকে। আর প্রোটনের সমসংখ্যক ঋনাত্বক চার্জ বিশিষ্ট ইলেক্ট্রন পরমাণুর কেন্দ্র নিউক্লিয়াসকে কেন্দ্র করে ঘোরে। বিভিন্ন মৌলের পরমাণু তাদের সর্ববহিস্থ শক্তিস্তরে থাকা ইলেকট্রন গুলো আদান প্রদান করার মাধ্যমে রাসায়নিক বিক্রিয়া সংঘঠিত করে ।আর পরমাণুর মধ্যে থাকা একটি বড় নিউক্লিয়াস ভেঙ্গে একাধিক ছোট নিউক্লিয়াসে পরিণত হওয়ার প্রক্রিয়াকে পারমাণবিক বিক্রিয়া বলে।


title: রসায়ন

text: মৌলিক পদার্থের ক্ষুদ্রতম কণা যা ঐ পদার্থের বৈশিষ্ট্য রক্ষা করে। যাকে বিশ্লেষিত করলে আরো ক্ষুদ্রতম কণা ইলেক্ট্রন, প্রোটন ও নিউট্রন পাওয়া যায়। পরমাণুকে দুটি ভিন্ন অঞ্চলে ভাগ করা যায়। একটিকে কেন্দ্র বলা হয়- যে অংশে পরমাণুর সকল ভর ও ধনাত্বক চার্জ পুঞ্জীভূত থাকে। অর্থাৎ নিরপেক্ষ নিউট্রন ও ধনাত্বক প্রোটন একত্রে কেন্দ্র বা নিউক্লিয়াসে থাকে আর দ্বিতীয়টিকে বলা হয় বহিঃঅঞ্চল- যে অংশে নির্দিষ্ট শক্তির কতক শক্তিস্তর থাকে আর ঐ শক্তিস্তরে নির্দিষ্ট শক্তির ঋণাত্বক চার্জ যুক্ত ইলেক্ট্রন পরিক্রমণরত অবস্থায় থাকে।


title: পারমাণবিক কক্ষক

text: প্রতিটি কক্ষককে চিহ্নিত করা হয় তিনটি কোয়ান্টাম সংখ্যা সমন্বিত নির্দিষ্ট মানের সেটের সাহায্যে। সেই তিনটি কোয়ান্টাম সংখ্যা হল "n", "ℓ" এবং "m", যথাক্রমে যারা ইলেকট্রনের শক্তি, কৌণিক ভরবেগ এবং কৌণিক ভরবেগের ভেক্টর উপাংশকে (চৌম্বকীয় কোয়ান্টাম সংখ্যা) নির্দেশ করে। এরূপ প্রতিটি কক্ষকে সর্বাধিক দুটি ইলেকট্রন থাকতে পারে, যাদের প্রতিটি নিজের ঘূর্ণন কোয়ান্টাম সংখ্যা "s" সমন্বিত হয়। s কক্ষক, p কক্ষক, d কক্ষক, f কক্ষক সহজ নামগুলি যথাক্রমে কৌণিক ভরবেগ কোয়ান্টাম সংখ্যা "ℓ" = 0, 1, 2 এবং 3 সমন্বিত কক্ষকগুলিকে নির্দেশ করে। "n"-এর মানসহ এই নামগুলি পরমাণুর ইলেকট্রন-বিন্যাসের ব্যাখ্যা দেয়। প্রাচীন বর্ণালিবীক্ষকদের বর্ণনা অনুসারে, এই নামগুলি বিশেষ শ্রেণির ক্ষার ধাতুর বর্ণালি রেখা থেকে প্রাপ্ত হয়েছে; যথা— sharp (সূক্ষ্ম), principal (মুখ্য), diffuse (পরিব্যাপ্ত), fundamental (মৌলিক)। যেসব কক্ষকের ℓ > 3, তাদের নাম শুধু "j" বাদ দিয়ে ইংরেজি বর্ণানুক্রমে চলতে থাকে (g, h, i, k, …)।


title: ত্রিমাত্রিক ক্ষেত্র

text: গণিতএ, বিশ্লেষণাত্মক জ্যামিতি বা অ্যানালিটিক্যাল জ্যামিতিতে (কার্টেসিয়ান জ্যামিতিও বলা হয়) ত্রিমাত্রিক ক্ষেত্র দ্বারা তিনটি স্থানাংক প্রকাশ করা হয়। এই প্রণালীতে তিনটি অক্ষ নির্ধারণ করা হয়, এই তিনটি অক্ষের প্রত্যেকটি অন্য দুটির ওপর লম্ব, এবং তিনটির পরষ্পরকে ছেদ করা স্থানে এই প্রণালীর কেন্দ্র অবস্থিত। অক্ষ তিনটি সাধারণত "x","y","z" দ্বারা বোঝানো হয়। এই তিনটি অক্ষ সাপেক্ষে কোনো বিন্দুর অবস্থান তিনটি স্বাভাবিক সংখ্যায় প্রকাশ করা হয়। প্রতিটি সংখ্যাই কেন্দ্রের উপর নির্দিষ্ট অক্ষের দিকে বিন্দুটির দূরত্ব বোঝায়, সেই দূরত্ব অন্য দুটি অক্ষ‍ের গঠন করা তলের উপর বিন্দুটির দূরত্বের সমান।


title: স্ফটিক

text: এই জাতীয় ঘনকে ৯টি পরমাণু তিনটি স্তরে সজ্জিত থাকে। এর প্রথম ও তৃতীয় স্তরে ৪টি করে পরমাণু একটি বাক্সের আকার সৃষ্টি করে। এই বাক্সের প্রতিটি কোণার পরমাণু মধ্যভাগে অপর একটি পরমাণু অবস্থান করে। মধ্যভাগের (বা দ্বিতীয় স্তর) এই পরমাণুটি প্রান্তীয় পরমাণুর কেন্দ্র হিসাবে একটি সুদৃঢ় কেন্দ্র তৈরি করে।


title: কাণ্ড

text:
কাণ্ড () উদ্ভিদের প্রধান দুইটি গঠনমূলক অংশের একটি। কাণ্ড বিভিন্ন পর্ব ও পর্বমধ্য দ্বারা বিভক্ত। কাণ্ডের পর্ব মুকুল কে ধারন করে থাকে। এই মুকুল থেকেই এক বা একাধিক পাতা, ফুল বা আরেকটি কাণ্ড বিকশিত হয়। দুটি পর্বের মধ্যবর্তী অংশকে পর্বমধ্য বলে। পর্বমধ্য কাণ্ডকে সোজা রাখতে ও লম্বা হতে সহায়তা করে। কাণ্ডের বেশির ভাগ অংশই মাটির উপরে দেখা যায় কিন্তু কিছু কিছু গাছের কাণ্ড মাটির নিচে থাকে। কাণ্ড থেকে মুকুল ও চারা জন্মে এবং ভূ-পৃষ্ঠের বাহিরে বর্ধিত হয়। কান্ডের ভিতরে টিস্যু বা কলার পরিবহন প্রকৃয়ার মাধ্যমে গুরুত্বপূর্ণ উপাদান উপরে ও নিচে স্থানান্তর করতে পারে।
কাণ্ডের প্রধান চারটি কাজ।


title: স্ফটিক

text: এই জাতীয় স্ফটিকে ৯টি পরমাণু তিনটি স্তরে সজ্জিত থাকে। এর প্রথম ও তৃতীয় স্তরে ৪টি করে পরমাণু একটি বাক্সের আকার সৃষ্টি করে। এই বাক্সের প্রতিটি কোণার পরমাণু মধ্যভাগে অপর একটি পরমাণু অবস্থান করে। মধ্যভাগের (বা দ্বিতীয় স্তর) এই পরমাণুটি প্রান্তীয় পরমাণুর কেন্দ্র হিসাবে একটি সুদৃঢ় কেন্দ্র তৈরি করে।  কিন্তু এর ঊর্ধ্ব ও নিম্নতলে অপেক্ষাকৃত লম্বা হওয়ার ফলে, স্ফটিকটি একটি লম্বা বাক্সের আকার ধারণ করে।


title: বৃহস্পতি গ্রহ

text: বৃহস্পতির বায়ুমণ্ডলের উর্দ্ধাংশের গাঠনিক উপাদানের মধ্যে রয়েছে পরমাণু সংখ্যার দিক দিয়ে ৯৩% হাইড্রোজেন ও ৭% হিলিয়াম। আর গ্যাস অণুসমূহের ভগ্নাংশের দিক দিয়ে ৮৬% হাইড্রোজেন ও ১৩% হিলিয়াম। ডানের ছকে পরিমণগুলো দেয়া আছে। হিলিয়াম পরমাণুর ভর যেহেতু হাইড্রোজেন পরমাণুর ভরের চারগুণ সেহেতু বিভিন্ন পরমাণুর ভরের অনুপাত বিবেচনায় আনা হলে শতকরা পরিমাণটি পরিবর্তিত হয়। সে হিসেবে বৃহস্পতির বায়ুমণ্ডলের গাঠনিক উপাদানের অনুপাতটি দাড়ায় ৭৫% হাইড্রোজেন, ২৪% হিলিয়াম এবং বাকি ১% অন্যান্য মৌল। অন্যদিকে অভ্যন্তরভাগ খানিকটা ঘন। এ অংশে রয়েছে ৭১% হাইড্রোজেন, ২৪% হিলিয়াম এবং ৫% অন্যান্য মৌল। এছাড়া বায়ুমণ্ডল গঠনকারী অন্যান্য মৌলের মধ্যে রয়েছে


title: কীট

text: ধড় বা বক্ষ হল একটি ট্যাগমা যা তিনটি অংশ নিয়ে গঠিতঃ অগ্রবক্ষ, মধ্যবক্ষ ও পশ্চাৎবক্ষ। মাথার কাছের দিকের খন্ডটি হল অগ্রবক্ষ যার প্রধান বৈশিষ্ট্য হল প্রথম পা জোড়া, এবং প্রটোনাম ধারণ করা। মধ্যিখানের খন্ডটি হল মধ্যবক্ষ যার মধ্যে দ্বিতীয় জোড়া পা এবং সম্মুখস্থ ডানাগুলো পাওয়া যায়। উদরের গা ঘেঁষে ধড়ের তৃতীয় ও সবচাইতে পশ্চাদ্বর্তী খন্ডটই হল পশ্চাৎবক্ষ যেটি তৃতীয় জোড়া পা এবং পশ্চাদ্বর্তী ডানা ধারণ করে রাখে। আন্তঃখন্ড সুচার দিয়ে প্রতিটি খন্ড একে অপরের সাথে লেগে থাকে। প্রতিটি খন্ডের চারটি মৌলিক অঞ্চল রয়েছে। উদরীয় টার্গা থেকে আলাদা করার জন্য বক্ষের পৃষ্ঠদেশকে টার্গাম বা নোটাম বলা হয়। পার্শ্বীয় অঞ্চল দুইটিকে প্লিউরা (একবচনে প্লিউরন) এবং অঙ্কীয় অঞ্চলকে স্টার্নাম বলা হয়। একইভাবে, অগ্রবক্ষের নোটামকে প্রোনোটাম বা অগ্রনোটাম, মধ্যবক্ষের নোটামকে মেসোনোটাম এবং পশ্চাৎবক্ষের নোটামকে মেটানোটাম বলা হয়। একই যুক্তিতে মেসোপ্লিউরা ও মেটাপ্লিউরা, এবং মেসোস্টার্নাম ও মেটাটার্নামও ব্যবহার করা হয়।


title: নারীবাদের তৃতীয় তরঙ্গ

text: নারীবাদের প্রাথমিক উদ্দেশ্যগুলোর একটি হল সকলকে এটা দেখানো যে, গর্ভনিরোধক ব্যবহার এবং গর্ভপাত হল নারীদের প্রজননগত অধিকার। বমগার্ডনার এবং রিচার্ডসের মতে, "কোন নারীর উর্বরতাকে নিয়ন্ত্রণ করা নারীবাদের উদ্দেশ্য নয়, নারীবাদ কেবল তাদেরকেই স্বাধীন করতে চায় যারা নিজেদের উর্বরতাকে নিয়ন্ত্রণ করতে চান"। ২০০৬ সালে সাউদ ডাকোটায় মায়ের জীবনের ঝুঁকি ছাড়া অন্যান্য সকল ক্ষেত্রে গর্ভপাত নিষিদ্ধ করার চেষ্টা এবং যুক্তরাষ্ট্রের সুপ্রিম কোর্টে পার্শাল বার্থ এবরশন (ইনট্যাক্ট ডিলেশন এন্ড এক্সট্র্যাকশন) এর নিষিদ্ধকরণকে সমর্থনের জন্য সাম্প্রতিক ভোটকে অনেক নারীবাদীই নারীর নাগরিক ও প্রজননগত অধিকারের প্রতি বাঁধা হিসেবে দেখেন। যুক্তরাষ্ট্রে গর্ভপাতের উপর নিষিদ্ধকরণ, যা বেশিরভাগ ক্ষেত্রেই ১৯৭৩ সালের সুপ্রিম কোর্টের সিদ্ধান্তে নেয়া হয়েছিল, তা সমস্ত দেশেই বিভিন্ন প্রদেশে প্রচলিত হয়ে যাচ্ছে। এধরণের নিষেধাজ্ঞায় একটি বাধ্যতামূলক অপেক্ষার সময়, পিতামাতার সম্মতির আইন, এবং স্বামীর সম্মতির আইন রয়েছে।


title: নারীবাদের প্রথম তরঙ্গ

text: নারীবাদের প্রথম তরঙ্গ (ইংরেজি:First-wave feminism) বলতে ঊনবিংশ শতক ও বিংশ শতকের প্রথম ভাগে বিশ্বব্যাপী (মূলত পাশ্চাত্য) নারীবাদী কর্মকাণ্ডকে বোঝায়, যা নারীর সমানাধিকারের জন্য বিভিন্ন আইনী দাবি উত্থাপন করেছিল। প্রধানত নারীর ভোটাধিকার-ই ছিল এই পর্যায়ের আন্দোলনের উপজীব্য বিষয়। যুক্তরাজ্য, কানাডা, নেদারল্যান্ডস এবং যুক্তরাষ্ট্রে প্রথম ঢেউয়ের বিস্তার ছিল সর্বাধিক।


title: নারীবাদ

text:
এছাড়াও নারীবাদীরা ধর্ষণ আইনে " বৈবাহিক অব্যাহতি" তুলে নেয়ার জন্য লড়াই করছিলেন। এ আন্দোলনকে নারীবাদের প্রথম ঢেউ এ ভল্টারাইন ডি ক্লেয়ার, ভিক্টোরিয়া উডহাল এবং এলিজাবেথ ক্লার্ক এলমি প্রমুখ নারীবাদীদের 'বৈবাহিক ধর্ষন' কে অপরাধ হিসেবে আইন করার যে প্রচেষ্টা নেয়া হয়েছিলো তার পরবর্তী ধাপ হিসেবে দেখা হয় কেননা এ প্রয়াস উনিশ শতকে ব্যর্থ হয়েছিলো। এখনো পর্যন্ত শুধুমাত্র পশ্চিমা গুটিকয়েক দেশের নারীরাই এ অধিকার ভোগ করে, কিন্তু পুরো পৃথিবীর অধিকাংশ দেশেই নারীদের এ অধিকার নেই।
ফরাসী দার্শনিক সিমোন দ্য বুভ্যুয়া ১৯৪৯ সালে প্রকাশিত তাঁর "দ্বিতীয় লিঙ্গ" বইয়ে নারীবাদের অনেক প্রশ্নের সমাধান মার্কসীয় অস্তিত্ববাদ এর আলোকে ব্যাখ্যা করেন। এই বইটিতে তিনি নারীবাদীদের দৃষ্টিতে অন্যায় তুলে ধরেন। নারীবাদের দ্বিতীয় ঢেউ কে ১৯৬০ এর দশকে শুরু হওয়া নারীবাদী আন্দোলন হিসেবে আখ্যায়িত করা যায় যা ভোটাধিকার পরবর্তী অন্যান্য অধিকার যেমন জেন্ডার অসমতা নিয়ে কাজ করে। এছাড়াও এসময় সাংস্কৃতিক এবং রাজনৈতিক অসমতা দূরীকরণে কাজ করা হয়। নারীদের প্রাত্যহিক জীবনের সমস্যাগুলো যে রাজনৈতিক এবং পুরুষতান্ত্রিক সমাজের উদ্দেশ্যপ্রণোদিত ভাবে সৃষ্ট সে ধারনা প্রচায় পায়। এ ধারনাকে ব্যাখ্যা করতে সক্রিয় নারীবাদী এবং লেখিকা "ক্যারল হ্যানিসচ" "পারসোনাল ইজ পলিটিকাল" কথাটি তুলে ধরেন যা পরবর্তীকালে নারীবাদের দ্বিতীয় ঢেউ এর সমার্থক হিসেবে পরিচিতি পেয়েছে।


title: নারীবাদের তৃতীয় তরঙ্গ

text: যাইহোক, তৃতীয় তরঙ্গের মূলের সূচনা হয় আশির দশকের মাঝামাঝি সময়ে। দ্বিতীয় তরঙ্গের নারীবাদী নেত্রীগণ একটি নতুন বিষয়ের ডাক দেন। তারা নারীবাদী চিন্তাধারার ক্ষেত্রে বর্ণ ও জাতি সংক্রান্ত বিষয়গুলোকে বিবেচনায় আনার পথ খোঁজেন। তারা রেস এবং জেন্ডারের মধ্যবর্তী সম্পর্কে মনোযোগ দেন যা হিল-থমাস কেসে আরও বেশি প্রাধান্য পায়। পরবর্তীতে রেবেকা ওয়াকার ফ্রিডম রাইড ১৯৯২ নামে একটি থার্ড ওয়েভ ডিরেক্ট একশন করপোরেশন ভিত্তিক কার্যক্রম শুরু করেন, যা ছিল গরীব সংখ্যালঘু সম্প্রদায়দের লোকদেরকে ভোটারতালিকায় রেজিস্ট্রেশন করানোর একটি কার্যক্রম। এখানে তরুণ নারীদের প্রতি মনোযোগ দেয়া হয়েছিল।


title: নারীবাদের তৃতীয় তরঙ্গ

text:
লায়লি মিলার-মুরো ১৯৯৭ সালে একটি এসাইলাম কেসের পর তাহিরিহ জাস্টিস সেন্টার প্রতিষ্ঠা করেন যেখানে তিনি একজন স্টুডেন্ট এটর্নি হিসেবে নারী খৎনা নিয়ে কাজ করেন। মিলার-মুলো পরবর্তীতে তার ক্লায়েন্টের সাথে মিলে (যাকে তিনি সাহায্য করেছিলেন) একটি বই লেখেন এবং তার নিজের উপার্জনের ভাগটি তিনি তাহিরিহর নামে নামকরণ করা সেন্টারটির প্রাথমিক তহবিলের জন্য দান করেন। ২০১২ সালে এই সংগঠনটি বিভিন্ন ধরণের অত্যাচার থেকে পালিয়ে আসা ১৩,০০০ এরও বেশি নারী ও শিশুকে সাহায্য করে। এই সংগঠনটি ইন্টারন্যাশনাল মেরিজ ব্রোকার রেগুলেশন এক্ট (IMBRA) পাশের জন্য গুরুত্ব ভূমিকা পালন করে। এই আইনটি ২০০৬ সালের প্রথম দিকে প্রেসিডেন্ট বুশ কর্তৃক সাক্ষরিত হয় এবং ভায়োলেন্স এগেইনস্ট উইমেন এক্ট (VAWA) এ যুক্ত হয়। IMBRA আইন বিদেশী নারীদেরকে তাদের প্রত্যাশিত আমেরিকান স্বামী সম্পর্কে গুরুত্বপূর্ণ তথ্য দান করত।
তৃতীয় তরঙ্গের সাথে প্রথম ও দ্বিতীয় তরঙ্গের একটি বড় পার্থক্য হচ্ছে তৃতীয় তরঙ্গের প্রভাবে সমগ্র বিশ্ব জুড়ে নারীবাদীগণ তাদের নিজেদের সংস্কৃতি ও সম্প্রদায়ের মধ্যে নারীর ক্ষমতায়ন ও সমতা অর্জনের জন্য আন্দোলন করতে শুরু করে। তুরস্কে নারীবাদী আন্দোলনকে প্রায়ই তিনটি আলাদা তরঙ্গের ভাগে ভাগ করা হয়। প্রথম তরঙ্গটি ছিল বিংশ শতকের প্রথম দিকে যখন ১৯২০ সালে নারীরা নাগরিক ও রাজনৈতিক অধিকার নিয়ে সমস্যার সম্মুখীন হয়েছিল। সুলে টকটাসের মতে, "পাশ্চাত্য সমাজ তৈরির জন্য কামালবাদী আদর্শের (কেমালিস্ট বা কামাল পাশার আদর্শ) বাস্তবায়ন করতে জেন্ডার নির্বিশেষে সকল নাগরিকের আইনগত সমতার দরকার ছিল"। এতে তুরস্কের নারীবাদীগণ সেই সময়ের নারীবাদী আদর্শের সাথে তাল মিলিয়ে চলতে সক্ষম হন। তুরস্কে দ্বিতীয় তরঙ্গ অনেক পরে আসে। এটি এসেছিল ১৯৮০ সালে তুরস্কে সামরিক অভ্যুত্থানের পর। তুরস্কের নারীরা সেইসব আচরণের স্বীকার হন যাকে অন্যান্য দেশে সেক্সিস্ট বিহেভিয়র বা লিঙ্গবাদী আচরণ বলা হয়: গণমাধ্যমে তুরস্কের নারীদের অবস্থার তদন্তের পর, পর্যবেক্ষকদের চোখে তুরস্কের নারীদের উপর নির্যাতন আরও বেশি সামনে আসে।


title: নারীবাদ

text: ১৯৯০ এর শুরুর দিকে যুক্তরাষ্ট্রে নারীবাদের তৃতীয় ঢেউয়ের ছোঁয়া লাগে যা দ্বিতীয় ঢেউ এর সময়কালীন উদ্যোগ এবং সংগ্রামগুলোর পরবর্তী ধাপ হিসেবে দেখা হয়। তারপরেও কিছু স্বতন্ত্রতা যেমন সেক্সুয়ালিটি, নারীদের হেটেরসেক্সুয়ালিটি কে প্রশ্নবিদ্ধ করা এমনকি সেক্সুয়ালিটি কে নারীদের ক্ষমতায়নের হাতিয়ার হিসেবে তুলে ধরা, ইত্যাদির মাধ্যমে নারীবাদের তৃতীয় ঢেউ চিহ্নিত করা যায়। এছাড়া নারীবাদের তৃতীয় ঢেউ এ দ্বিতীয় ঢেউয়ের অস্তিত্ববাদী দার্শনিকদের নারীত্ব এর সংজ্ঞাকে 'মধ্যবিত্ত শ্রেণীর সাদা নারীদের অভিজ্ঞতার' উপর গুরুত্ব দিয়ে আলোচনা করা হয়েছে বলে প্রশ্নবিদ্ধ করা হয়। তৃতীয় ঢেউ নারীবাদের "স্থানীয় রাজনীতি" উপর গুরুত্বারোপ করে, দ্বিতীয় ঢেউ এ শুরু হওয়া কোনটি নারীদের জন্য ভালো অথবা নয় এধরনের ধারনাকেও প্রশ্নবিদ্ধ করে এবং জেন্ডার এবং সেক্সুয়ালিটির পোস্ট-স্ট্রাকচারালিস্ট ব্যাখ্যাদান করার প্রবনতা তৈরী করে। এসময় নারীবাদী নেত্রীগণ যেমন, গ্লোরিয়া অ্যাযাল্ডা, বেল হুকস, সেলা স্যান্ডোভাল, চেরী মোগারা, অ্যাড্রে লর্ড, ম্যক্সিন হং কিংস্টন, যারা দ্বিতীয় ঢেউয়ের নারীবাদী হিসেবে বিশেষ পরিচিত, তারা অন্যান্য নারীবাদীদের (সাদা নয়) সাথে একত্রিত হয়ে নারীবাদের ভিতরে বর্ণবাদ সম্পর্কিত বিষয় আলোচনা করার জন্য মধ্যস্থতা করার চেষ্টা করছিলেন। এছাড়াও তৃতীয় ঢেউ এ বিভিন্ন নারীবাদের পার্থক্য, সমাজে নারী এবং পুরুষের ভিন্নতা, জেন্ডার ভূমিকার পার্থক্য এসব নিয়েও আলোচনা শুরু হয়।


title: ইসলামী নারীবাদ

text: ২০০২ সালে মারগট বাদরান অনুসারে, ইসলাম ও নারীবাদের একটি সমন্বয়কে "ইসলামী প্যারাডাইমে একটি নারীবাদী আলোচনা ও চর্চা" হিসেবে ধরা হয়। ইসলামী নারীবাদীগণ ইসলাম ও ইসলামের শিক্ষা থেকে তাদের মত প্রকাশ করেন, ব্যক্তিগত ও পাবলিক ক্ষেত্রসমূহে নারী ও পুরুষের পূর্ণাঙ্গ সাম্য দাবি করেন, এবং এই আলোচনা ও বিতর্কগুলোতে অমুসলিমদেরকে নিয়ে আসেন। ইসলামী আলেমদের মতে ইসলামী নারীবাদ ধর্মনিরপেক্ষ নারীবাদের তুলনায় অধিক মূলগত (radical) এবং কুরআন এবং এর কেন্দ্রীয় পাঠ নিয়ে ইসলামের আলোচনার মধ্যেই এটি অবস্থান করে। মরক্কো এর সমাজবিজ্ঞানী "ফাতেমা মারনিসি এবং আমিনা ওয়াদুদ ও লেইলা আহমেদ এর মত শিক্ষায়তনিকগণ" ইসলামী নারীবাদকে একটি "স্কুল অফ থট" হিসেবে প্রকাশ করেন।


title: নারীবাদ

text: যুক্তরাষ্ট্রে তালিকায় লুক্রেশিয়া মট, এলিযাবেথ ক্যাডি স্টানটোন, সুসান বি এন্থনি এর নাম উল্লেখযোগ্য। এনারা সকলেইভোটাধিকার আন্দোলনের পূর্বে দাস প্রথা বিলোপে সংগ্রাম করেছে। এনারা কুকার এর আত্মীক সমতার ধর্মতত্বে বিশ্বাসী ছিলেন, যেখানে নারী এবং পুরুষকে ঈশ্বরের অধীনে সমান হিসেবে ব্যাখ্যা করা হয়। ১৯১৯ সালের আমেরিকা যুক্তরাষ্ট্রের সংবিধানের ১৯ তম সংশোধনী সাথে সাথে নারীবাদের প্রথম ঢেউ শেষ হয়েছে বলে মনে করা হয়, কেননা এ সংশোধনীতে নারীদের ভোটাধিকার দেয়া হয়। এরপরে নারীবাদীরা নারীবাদের দ্বিতীয় ঢেউ এর যুগে প্রবেশ করেন যেখানে সামাজিক ও সংস্কৃতিগত বৈষম্য এবং রাজনৈতিক অসমতার বিষয়গুলো সামনে আসে।


title: নারীবাদের তৃতীয় তরঙ্গ

text: তৃতীয় তরঙ্গ নারীবাদের কার্যাবলির প্রতি আসা সর্ববৃহৎ চ্যালেঞ্জটি হল, অনেকের দাবী অনুসারে এই "পোস্ট-ফেমিনিস্ট" বা "উত্তর-নারীবাদী" যুগে নারীবাদের প্রাসঙ্গিকতা ও গুরুত্বের প্রশ্নবিদ্ধ হওয়া এবং এই নারীবাদের উপর থাকা জনসমর্থন কমে যাওয়া। ম্যানন টেম্বলে একে পাশ্চাত্যের "এন্টিফেমিনিস্ট আন্ডারকারেন্ট" বা "প্রতিনারীবাদী অন্তঃপ্রবাহ" নাম দিয়েছেন। এমি ফ্রিদম্যান উদ্বেগ প্রকাশ করে বলেন, তৃতীয় তরঙ্গ নারীবাদের "রেডিকেল ফ্যানাটিসিজম" বা "চরমপন্থী গোঁড়ামি" প্রকাশিত হয়ে গেছে। এক্ষেত্রে দাবীটি হল, লৈঙ্গিক সমতা ইতিমধ্যেই প্রথম দুই তরঙ্গের মাধ্যমে অর্জিত হয়েছে। নারীদের অধিকার আদায়ের জন্য আরও বেশি চাপ দেয়াটা হয় অপ্রাসঙ্গিক, না হয় পুরুষের চাইতে নারীদের অধিক সুবিধা আদায়ের জন্য চাপ প্রদান এবং আধুনিক পাশ্চাত্য সমাজে নারীর অবস্থাকে অতিরঞ্জিত করা। এই তৃতীয় তরঙ্গ নারীবাদের ইতিবাচক কর্মপ্রচেষ্টাসমূহ আসলেই সামাজিক লৈঙ্গিক সমতা তৈরি করছে, নাকি এটি শ্বেতাঙ্গ, মধ্যবিত্ত পুরুষদেরকে তাদের উত্তরাধিকারসূত্রে লাভ করা জীববিজ্ঞানগত ইতিহাসের কারণে আসলে তাদেরকে ক্ষতি করা হচ্ছে বা শাস্তি দেয়া হচ্ছে - এটা নিয়ে চলা বিতর্কগুলোতে এই সমস্যাটি অনেক বেশি করে প্রকাশিত হচ্ছে। যাই হোক, "মিজ. ম্যাগাজিন" -এ প্রকাশিত রেবেকা ওয়াকারের লেখা একটি প্রবন্ধ এই ধারণাটিকে চ্যালেঞ্জ করেছে। সেখানে রেবেকা ওয়াকার লেখেন, "সুতরাং আমি এটা সকল নারীর হয়ে , বিশেষ করে আমার প্রজন্মের নারীদের হয়ে লিখছি: থমাসের বিজয়ী হবার ঘটনাটি থেকে পুনরায় স্মরণ করে নিন (যেমনটা আমি নিয়েছি), এই যুদ্ধ শেষ হতে এখনও অনেক দেরি। একজন নারীর এই তৃতীয় তরঙ্গের প্রত্যাখ্যানের ঘটনা দেখে আপনি বরং রাগান্বিত হন। এই রাগকে রাজনৈতিক ক্ষমতায় পরিণত করুন।"


title: নারীবাদ

text: কালের পরিক্রমায় অনেক নারীবাদী আন্দোলন এবং আদর্শ তৈরী হয়েছে যেগুলোর প্রত্যেকটি ভিন্ন ভিন্ন দৃষ্টিভঙ্গী এবং লক্ষ্য উপস্থাপন করে। এর মাঝে কতগুলো ধারা সমালোচিত হয়েছে যেমন, নাগরিক অধিকার আন্দোলন বা বর্ণবাদ বিরোধী আন্দোলন যেগুলোকে বলা হয় যে, এগুলো শুধুমাত্র সাদাদের, মধ্যবিত্ত শ্রেণি এবং শিক্ষিত জনগোষ্ঠীর কথা তুলে ধরে। এই সমালোচনা থেকে পরবর্তীতে ক্ষুদ্র নৃগোষ্ঠী কেন্দ্রীক নারীবাদের সূচনা হয় যার মাঝে কালো নারীবাদ এবং ইন্টারসেকশনাল নারীবাদ অন্তর্ভুক্ত।


title: লক নেস দানব

text: লক নেস দানব হলো একটি ক্রিপটিড (প্রাণী যাদের অস্তিত্ত্বের কথা শোনা যায় কিন্তু বৈজ্ঞানীক কোন প্রমাণ নেই)। জনশ্রুতি অনুসারে, এটি স্কটল্যান্ডের লক নেসে বসবাসকারী অনেক বড় অদ্ভুত প্রাগৈতিহাসিক ড্রাগণ আকৃতির পাখাওয়ালা একটি প্রাণী। বিভিন্ন সময় যদিও এর ভিন্ন ভিন্ন বর্ণনা পাওয়া যায় তবে এটি স্কটল্যান্ড ও এর আশেপাশের হৃদের অন্যান্য রহস্যময় দানবদের যে বর্ণনা পাওয়া যায় তার সাথে অনেকটা মিলে যায় বলে মনে করা হয়। এ প্রাণী এর অস্তিত্ব সম্পর্কে বিশ্বাস ও মানুষের মধ্যে ব্যাপক আগ্রহের সূত্র ধরে, এটি প্রথম ১৯৩৩ সালে বিশ্ববাসীর নজড়ে আসে। অনেক বিতর্কিত ফোটোগ্রাফিক উপাদান এবং অস্তিত্ত্বের প্রমাণ সম্পর্কে অপর্যাপ্ত তথ্যের জন্য এ প্রাণীটিকে অনেকেই কাল্পনিক প্রাণী বলে মনে করে থাকেন।


title: লক নেস দানব

text: সাধারণ বিশ্বাস অনুসারে কোন প্রাণীর এতো দীর্ঘ সময় পৃথীবিতে টিকে থাকা সম্ভব নয় ও হৃদের গভীরে সর্যালোক প্রবেশ না করার কারণে এটিকে নিছক একটি গুজব বলে মনে করা হয়। বৈজ্ঞানীক সম্প্রদায়, এটিকে অধুনিককালের পুরাণ হিসেবে আখ্যা দিয়েছেন। তবে এগুলো বাদ দিয়ে, লেক নেসের দানব পৃথিবীর অন্যতম রহস্য বলে বিবেচিত। ১৯৪০-এর দশক থেকে কিংবদন্তি এ দানবটিকে বিভিন্ন সময় বিভিন্ন নামে ডাকা হয়ে থাকে তার মধ্যে উল্লেখযোগ্য হলো, নেসী (স্কটিশ নিসাগ থেকে এর উৎপত্তি)। ক্রিপ্টোজুলজিতে (রহস্যময় প্রানী সম্পর্কিত বিজ্ঞান) বিগফুট, ইয়েতি, সাসকুয়াচের মতো রহস্যঘেরা প্রাণীদের পাশাপাশি নেসীও স্থান করে নিয়েছে।


title: লক নেস দানব

text: সর্বপ্রথম ১৯৩৩ সালের ২রা মে অ্যালেক্স ক্যামপবেল নামক একজন জলভূমির গোমস্তা, পার্ট-টাইম সাংবাদিক "ইনভার্নেস কোরিয়ারের" এক প্রতিবেদনে ইংরেজি "মোনস্টার" (দানব) শব্দটি প্রথম ব্যবহার করেন। ৪ঠা আগস্ট ১৯৩৩ সালে কোরিয়ারম, লন্ডনের জর্জ পাইচার নামের এক ব্যক্তির বরাত দিয়ে একটি সম্পূর্ণ সংবাদ প্রতিবেদন প্রকাশ করে তাতে উল্লেখ করা হয়, তিনি ও তার স্ত্রী একদিন দেখেন একটি ড্রাগন আকৃতির বা প্রাগৈতিহাসিক প্রাণী তার মুখে একটি জন্তু নিয়ে রাস্তা পার হয়ে হৃদের দিকে যাচ্ছে। এরপর থেকে উক্ত কোরিয়ারের অফিসে বিভিন্ন সময় অনেক চিঠি আসতে থাকে যাতে ব্যক্তিগতভাবে বা পারিবারিকভাবে লক নেসের রহস্যময় প্রাণটি দেখতে পাওয়ার কথা দাবি করা হয়। শীঘ্রিই কাহিনীটি জাতীয় ও আন্তর্জাতিক সংবাদমাধ্যমে প্রকাশিত হয় এবং এটিকে "দানব মাছ", "জলদানব" বা "ড্রাগন" বিভিন্ন নামে অবহিত করা হয়; এভাবেই "লক নেস দানব" কথাটি জনপ্রিয় হয়। ৬ই ডিসেম্বর ১৯৩৩ সালে হাগ গ্রে নামে একজন প্রথম প্রাণীটির একটি ছবি প্রকাশ করেন ও এটি ডেইলি এক্সপ্রেসে প্রকাশিত হয়েছিল। এর পরপরই স্কটল্যান্ডের রাষ্ট্রপ্রধান প্রাণটির উপর কোন ধরণের আক্রমণ প্রতিরোধের জন্য পুলিসকে দায়িত্ব দেন ও রহস্যময় প্রানীটি সরকারি মর্যাদা লাভ করে। ১৯৩৪ সালে লন্ডনের একজন সার্জন একটি ছবি প্রকাশ করেন যা সবচেয়ে বেশি আলোচিত হয় ও এটি সার্জনের আলোকচিত্র নামে পরিচিত। একই বছর আর.টি. গোড একটি বই প্রকাশ করেন যেখানে লেখকের ব্যক্তিগত তদন্ত ও ১৯৩৩-এর পূর্বের বিভিন্ন তথ্য-উপাত্ত বিশ্লেষণ করে ব্যাখা দেওয়া হয়। অন্যান্য লেখকেরাও পরবর্তীকালে বিভিন্ন বই প্রকাশ করেন ও দাবি করে প্রাণটি ষষ্ঠ শতাব্দির দিকেও দেখা গিয়েছিল।


title: লার্জ ফন

text: ডানার নিম্নতল: ডানার নিম্নতলের রঙ মেরুন ও বাদামীতে মেশানো। সামনের ডানার উপরিভাগ চওড়াভাবে ঈষদ ফ্যাকাশে। উভয় ডানাতেই সাব-বেসাল, ডিসকাল ও পোস্ট-ডিসকাল অংশে কালচে ,আঁকাবাঁকা ও নিরবছিন্ন কয়েকটি রেখা আড়াআড়ি ভাবে বিন্যস্ত অবস্থায় দেখা যায় যেগুলি কোস্টাল প্রান্তরেখার সামান্য নিচ থেকে শুরু হয়ে ডরসামের খানিক উপর পর্যন্ত বিস্তৃত। উক্ত ডিসকাল ও পোস্ট-ডিসকাল রেখা দুটির মধ্যবর্তী অংশে উভয় ডানাতেই একসারি সুস্পষ্ট, গোলাকৃতি সাদা বা হলদেটে সাদা ছোপ বিদ্যমান। সামনের ডানায় উক্ত ছোপের সারিতে ৫ থেকে ৬ টি ছোপ এবং পিছনের ডানায় ৬ থেকে ৭ টি ছোপ বর্তমান। সামনের ডানার সাদা ছোপের সারিটি পুরুষ নমুনায় সরলরৈখিক ও স্ত্রী নমুনায় ভিতরের দিকে সামান্য বাঁকানো। পিছনের ডানার ছোপ-সারিটি উভয় লিঙ্গেই ভিতরের দিকে বাঁকানো।


title: ব্ল্যাক নেকড স্পিটিং কোবরা

text: ব্ল্যাক নেকড স্পিটিং কোবরা মাঝারি দৈর্ঘ্যের বিষাক্ত সাপ। এদের মাথা, ঘাড় থেকে মোটামুটি সুস্পষ্টভাবে প্রতীয়মান। মাথার আকৃতি বড় মুখ্যত মাথার পাশে থাকা দুটি বৃহদাকার বিষ থলি বা বিষগ্রন্থির জন্য। জন্মস্থানের উপর নির্ভর করে এদের বর্ন ভিন্নতর হয়। এদের কিছু নমুনায় দেখা গেছে দেহের মূল বর্ন কালো বা ঈষৎ ধূসর, উদর দেশের রঙ হলদে বা লালচে, গলায় চওড়া এবং কালো বন্ধনী। কখনো কখনো এদের গলায় কমলা বা ঈষৎ গোলাপী একটি দাগ দেখা যায়। অন্যান্যগুলির হলদে-বাদামী অথবা হলদে তামাটে বর্নের হয়। গলার চারদিকে বন্ধনী চিহ্নটি থাকে না এবং উদরদেশের রঙ লালচে হয়। আবার কিছু এই প্রজাতিভুক্ত সাপ ঘন লালচে-বাদামী রঙের এবং অন্য কিছু সাপ জলপাই ও বাদামী রঙের হয়। এই প্রজাতির কিছু সদস্য এমনকি সাদা-কালো ডোরাকাটা হয়। ব্ল্যাক নেকড স্পিটিং কোবরা সাধারনত দৈর্ঘ্যে ১.২মিটার(৩.৭ফুট) থেকে ২.২মিটার(৭.২ফুট) হয়। ভৌগলিক অবস্থান এবং উপ-প্রজাতির বিভাজন অনুসারে এদের আকৃতি ভিন্ন হয়।


title: লেসার পাঞ্চ

text: ডানার নিম্নতল বাদামি, কালচে বাদামি এবং কমলা হলুদ এর মিশ্রন এবং সাদা দাগ ছোপ ও বন্ধনীযুক্ত। সামনের ডানায় কোস্টাল প্রান্তরেখার বেস এ একটি ছোপ দেখা যায়। বেসাল, সাব বেসাল এবং ডিসকাল অংশে তীর্যক বন্ধনী বিদ্যমান। শেষোক্ত বন্ধনীটি ছোপের সমষ্টি দ্বারা গঠিত এবং ৩ নং ইন্টারস্পেসে সমাপ্ত হয়েছে। সাবটার্মিনাল ছোপের সারিটি তীর্যক আঁকাবাকা এবং কোস্টাল প্রান্তরেখা ও শীর্ষভাগের সংযোগস্থল থেকে উৎপন্ন হয়ে টর্নাস এর দিকে নেমে গেছে। ডিসকাল বন্ধনী এবং সাবটার্মিনাল ছোপগুলির মধ্যবর্তী অংশে কোস্টাল প্রান্তরেখার মধ্যভাগ থেকে উতপন্ন একটি ছোট তীর্যক বন্ধনী এবং ৩ নং ইন্টারস্পেসে একটি তীর্যক ছোপ চোখে পড়ে। সাবটার্মিনাল ছোপের সারি এবং টার্মিনাল প্রান্তরেখার মধ্যভাগে টার্মেন এর প্রায় সমান্তরাল ভাবে একটি আবছা ফ্যাকাশে রেখা দেখা যায়। প্রায় সমস্ত সাদা দাগ ছোপগুলির ভিতরের দিকে ধূসর কালচে বাদামী বর্ণে ছাওয়া এবং কোস্টাল প্রান্তরেখার অভিমুখে এদের প্রান্তভাগ গুলি রূপালী বর্ণের হয়।


title: লেসার পাঞ্চ

text: পিছনের ডানায় ডরসাম বরাবর একটি কমলা-হলুদ এবং সাদায় মেশানো আঁকাবাকা ডোরা অথবা দাগ রয়েছে যা টর্নাস অবধি পৌঁছায়নি। এর অনুরূপ খুব সরু দুটি ডোরা বর্তমান ১ক এবং ১ নং শিরা বরাবর সাববেসাল অংশে একটি হালকা সীমারেখাযুক্ত রূপালী ডোরা অথবা দাগ কোস্টা থেকে উৎপন্ন হয়ে সেল এর মধ্যভাগ ভেদ করে কিছুটা নেমে গিয়েছে। একটি অনুরূপ খুব সরু ডোরা অথবা দাগ সেল এর শীর্ষভাগের কাছে অবস্থিত যা ডিসকোসেলুলার অংশেই সীমাবদ্ধ। ৩ এবং ৬নং শিরার মধ্যবর্তী অংশে একটি অনুরূপ ডিসকাল ডোরা অথবা দাগ বর্তমান যার ঠিক বাইরের পাশেই একটি সাদা প্রান্তরেখাযুক্ত সরু, আঁকাবাকা কালো রেখা অবস্থিত। এই সরু আঁকাবাকা কালো রেখাটি ৩নং শিরা থেকে টর্নাল লতির উপর পর্যন্ত বিস্তৃত। দুটি সাদা প্রান্তরেখা অথবা সীমারেখা যুক্ত কালো ছোপ চোখে পড়ে এপিকাল অংশের অথবা শীর্ষভাগের একটু নীচের দিকে (সাব-এপিকাল অংশে)। টার্মেন লোব অথবা লতিতে কিডনি অথবা বৃক্কের মত আকার যুক্ত একটি বড় কালো ছোপ এবং ফ্যাকাশে সাদা বহিঃ এবং অন্তর প্রান্তরেখা যুক্ত একটি ঘন লালচে বাদামী সাব-টার্মিনাল বন্ধনী দেখা যায়।


title: এল বানিয়ো দে লা রেইনা, ভালসাইন

text: এল বানিয়ো দে লা রেইনা, ভালসাইন হল স্প্যানিশ চিত্রশিল্পী, হোয়াকিন সোরোইয়ার(১৮৬৩–১৯২৩) আঁকা একটি রঙিন তৈল চিত্র যা তিনি ১৯০৭ সালে একে ছিলেন। এটি ১০৬ সেন্টিমিটার এবং ৮২.৫ সেন্টিমিটারের দৈর্ঘ্য। তিনি তার চিত্রাঙ্কনে ফুটিয়ে তুলে ধরেছেন সারি সারি পাইন-গাছ, যার মধ্যে কিছু গাছের গুঁড়ির কেবল নগ্ন চর্ম দেখা যায়, যা একটি ছোট্ট নুড়িতে প্রতিফলিত হয়। শিরোনামটি জার্মানিতে অনুবাদ করলে "রাণীর স্নান গোসল (বাথরুম)"। দক্ষিণ সূর্যের নীচে হালকা প্রভাবগুলির পুনরুত্পাদন লিনুইনিসমো ভ্যালেনসিওনো, স্পেনের প্রভাবশালীতা থেকে উদ্ভূত নিও-ইমপ্রেসিজমমের একটি বিশেষ রূপ, যার প্রধান প্রতিনিধি হোয়াকিন সোরোইয়া ছিলেন।


title: লেসার পাঞ্চ

text: ডানার উপরিতলের রঙ কালচে বাদামী; সারিবদ্ধ ফ্যাকাশে কমলা হলুদ দাগ ছোপ এবং বন্ধনী যুক্ত। সামনের ডানায় কোস্টার কাছাকাছি অংশ থেকে একটি সরু বন্ধনী সেল এর মধ্যভাগ দিয়ে তীর্যকভাবে ১ নং ইন্টারস্পেসের তলা অবধি নেমে গেছে। একটি সামান্য তেরচা, ছোট, সরু বন্ধনী কোস্টা থেকে সেলের শীর্ষভাগের বাইরে পর্যন্ত বিস্তৃত। এই বন্ধনীর ঠিক নিচে ২ নং ইন্টারস্পেসে একটি তেরচা ছোপ বিদ্যমান। ডিসকাল ছোপের সারিটিও তীর্যকভাবে অবস্থিত যাদের মধ্যে ১ নং ইন্টারস্পেসে ২টি এবং ৩,৬ ও ৮ নং ইন্টারস্পেসে একটি করে ছোপ রয়েছে। ডিসকাল ছোপের সারিটির একটু পরেই পোস্ট-ডিসকাল ছোপের একটি তীর্যক সারি বর্তমান। এই ছোপগুলির মধ্যে ৪ ও ৫ নং ইন্টারস্পেসে অবস্থিতছোপগুলি সারির ভিতরের দিকে সরে এসেছে। সাবটার্মিনাল ছোপের সারিটি তীর্যক এবং খুব অস্পষ্ট এবং ছোপগুলি রেখাকৃতি, কিছুটা কমন পুঞ্চ প্রজাতির অনুরূপ।


title: (সিক)নেসেস

text: ১৩ জুন, ২০০৯ ডাউনলোড ফেস্টিভালে ৮০,০০০ ভক্তদের সামনে শির্ষ প্রদর্শক স্লিপনটের প্রদর্শনের সময় (সিক)নেস রেকর্ড করা হয়। ডনিংটন পার্কে শোটি ৩০ টি ক্যামেরা দিয়ে ধারণ করা হয়। ৪৫ মিনিটের ফ্লিমটিতে (সিক)নেস-এর শ্রুতিগোচর দর্শনে আছে অল হোপ ইজ গণ ওয়ার্ল্ড ট্যুরের সময় ও তার মাঝের সময়ের গিগ গুলো। শন ক্রাহান বলেন যে, "যাওয়া এবং চিত্রগ্রহণ, শুধু মনে হয়েছিল এটি ব্যর্থ হতে পারে কোন উপায় না। এটি আমাদের যাত্রাপথের সেরা পাঁচটি শো-এর একটি হতে যাচ্ছে, এবং যা মূলত ছিল: আমরা মঞ্চ থেকে নামলাম এবং আমাদের নয় জনই একই অনুভব করলাম, আমরা জানতাম আমরা ৮০,০০০ মানুষ ধ্বংস করেছি। এটি পুনরায় দেখলে শুধু আমার চোখ অশ্রু আসে।"


title: ২০১৬ আইসিসি বিশ্ব টুয়েন্টি২০

text: ২০১৪ সালের ন্যায় দ্বিতীয়বারের মতো এ প্রতিযোগিতায় ১৬-দল অংশগ্রহণ করে। আইসিসি'র পূর্ণ সদস্যভূক্ত ১০টি দল স্বয়ংক্রিয়ভাবে খেলে। পাশাপাশি আয়ারল্যান্ড ও স্কটল্যান্ডে ৬-২৬ জুলাই, ২০১৫ অনুষ্ঠিত ২০১৫ সালের আইসিসি বিশ্ব টুয়েন্টি২০ বাছাইপর্ব থেকে শীর্ষ ৬টি সহযোগী সদস্যভূক্ত দলও খেলার সুযোগ পায়। দলগুলো হচ্ছে - আয়ারল্যান্ড, স্কটল্যান্ড, আফগানিস্তান, হংকং, নেদারল্যান্ডস এবং ওমান। বাছাইপর্বের পূর্বে ওমানের শুধুমাত্র টুয়েন্টি২০ মর্যাদার অধিকারী ছিল। কিন্তু বিশ্ব টুয়েন্টি২০ আন্তর্জাতিকে খেলার সুযোগ লাভের ফলে দলটি টুয়েন্টি২০ আন্তর্জাতিকে খেলার মর্যাদা পেয়েছে।


title: টেস্ট ক্রিকেট

text: বর্তমানে পুরুষদের বারোটি দল টেস্ট খেলায় অংশ নিচ্ছে। ইংল্যান্ড, ওয়েস্ট ইন্ডিজ ও আয়ারল্যান্ড বাদে সবগুলো দলই স্বাধীন দেশ। আন্তর্জাতিক ক্রিকেট কাউন্সিল কোন দেশ বা কয়েকটি দেশের জোটকে টেস্টের মর্যাদা দিয়ে থাকে। যে সকল দলের টেস্ট মর্যাদা নেই, তারা ইচ্ছে করলে আইসিসি আন্তঃমহাদেশীয় কাপে অংশ নিতে পারে। এ প্রতিযোগিতাটি টেস্টের উপযোগী করে প্রথম-শ্রেণীর ক্রিকেটের মর্যাদা দিয়ে গঠন করা হয়েছে। প্রত্যেক দলের টেস্ট অভিষেকের তালিকা নিচে দেয়া হয়েছে:


title: ২০১৫ আইসিসি মহিলা বিশ্ব টুয়েন্টি২০ বাছাইপর্ব

text: আট দলের মধ্যে চূড়ান্ত খেলায় উত্তীর্ণ হওয়ায় বাংলাদেশ ও আয়ারল্যান্ড স্বয়ংক্রিয়ভাবে ২০১৪ সালের বিশ্ব টুয়েন্টি২০ প্রতিযোগিতায় খেলার সুযোগ পায়। স্বাগতিক থাইল্যান্ড-সহ অন্য পাঁচটি দল আঞ্চলিক প্রতিযোগিতার মাধ্যমে খেলার সুযোগ পায়। আইসিসি আমেরিকাস অঞ্চল থেকে কোন দল খেলার যোগ্যতা লাভ করেনি। এর প্রধান কারণ ছিল ২০১৪ সালের আইসিসি আমেরিকাস মহিলাদের চ্যাম্পিয়নশীপের অর্থস্বল্পতা। ফলশ্রুতিতে ইউরোপ থেকে অতিরিক্ত আরও একটি দেশ শূন্যস্থান পূরণ করে। বাংলাদেশ, চীন, পাপুয়া নিউগিনি ও স্কটল্যান্ড মহিলা দল প্রথমবারের মতো বাছাইপর্বে অংশ নেয়।


title: ২০১৪ আইসিসি বিশ্ব টুয়েন্টি২০

text:
প্রথমবারের মতো এবারের প্রতিযোগিতায় আইসিসি’র ১০ পূর্ণাঙ্গ সদস্য ও ২০১৩ সালের আইসিসি বিশ্ব টুয়েন্টি২০ বাছাইপর্বে যোগ্যতা অর্জনকারী ৬ সহযোগী সদস্য দেশের মোট ১৬টি দল অংশগ্রহণ করে। ৮ অক্টোবর, ২০১২ তারিখ মোতাবেক আইসিসি টি২০আই চ্যাম্পিয়নশীপে পূর্ণাঙ্গ সদস্যভূক্ত শীর্ষ ৮ দল সরাসরি সুপার ১০ পর্বে খেলার যোগ্যতা অর্জন করে। বাদ-বাকী ৮ দলের মধ্য থেকে ২টি দল গ্রুপ পর্বে উত্তীর্ণ হয়ে সুপার ১০ পর্বে অংশগ্রহণ করতে হয়েছে।
আইসিসি রেফারিদের সেরা তালিকা থেকে ৪-সদস্যবিশিষ্ট ম্যাচ রেফারিকে প্রতিযোগিতা সফলভাবে পরিচালনার জন্য দায়িত্ব প্রদান করা হয়। তারা হলেন:মাঠে অবস্থান করে খেলা পরিচালনার জন্য আইসিসি আম্পায়ারদের সেরা তালিকা থেকে ১১জন এবং আম্পায়ার ও রেফারিদের আন্তর্জাতিক তালিকা থেকে ৩ জন কর্মকর্তা মনোনীত হন। তারা হলেন:
এই টুর্নামেন্টে ম্যাচের সংখ্যা ৬০টি, এর মধ্যে পুরুষদের ৩৫টি ও মহিলাদের ১৫টি। পুরুষদের ১৬টি ও মহিলাদের ১০টি দল এতে অংশ নিচ্ছে। ম্যাচগুলোর ভেন্যু হিসেবে মিরপুর শেরে বাংলা জাতীয় ক্রিকেট স্টেডিয়াম, চট্টগ্রাম জহুর আহমেদ চৌধুরী স্টেডিয়াম এবং সিলেট বিভাগীয় স্টেডিয়ামে বিশ্বকাপের খেলা হবে। এছাড়া ফতুল্লার খান সাহেব ওসমান আলী স্টেডিয়াম এবং বিকেএসপিকেও বিশ্বকাপের ভেন্যু হিসেবেও নির্বাচন করা হয়। আর মহিলা ইভেন্টের জন্য কক্সবাজার ক্রিকেট স্টেডিয়াম নির্বাচন করা হয়।


title: ফিলিপাইন জাতীয় ক্রিকেট দল

text:
২০১১ সালে, ফিলিপাইন দল তাদের প্রথম টুয়েন্টি২০ খেলায় অংশগ্রহণ করে। সামোয়া তে অনুষ্ঠিত পূর্ব এশিয়া-প্যাসিফিক দ্বিতীয় বিভাগ এ অংশগ্রহণ করার সুবাদে তারা এই সুযোগ লাভ করে। টুর্নামেন্টে তারা ইন্দোনেশিয়া, কুক দ্বীপপুঞ্জ, টোঙ্গা, দক্ষিণ কোরিয়া কে হারিয়ে ফাইনালে খেলার যোগ্যতা অর্জন করে। কিন্তু ফাইনালে তারা স্বাগতিক সামোয়া এর কাছে হেরে রানার্স-আপ হয়। এই টুর্নামেন্ট ছিল ফিলিপাইনের জন্য প্রথম কোন আন্তর্জাতিক ক্রিকেট কাউন্সিল (আইসিসি) কর্তৃক স্বীকৃত টুর্নামেন্ট। এই টুর্নামেন্ট শ্রীলংকায় অনুষ্ঠিত ২০১২ আইসিসি বিশ্ব টুয়েন্টি২০ এর বাছাইপর্ব এর পিরামিডের একটি অংশ ছিল।
এরপর ২০১৪ সালে, ফিলিপাইন অস্ট্রেলিয়ার নিউ সাউথ ওয়েলস এ অনুষ্ঠিত ২০১৪ আইসিসি ইস্ট এশিয়া-প্যাসিফিক মেনস চ্যাম্পিয়নশিপ এ অংশগ্রহণ করে। সেখানে ফিলিপাইন ৮ দলের মধ্যে ৫ম স্থান লাভ করে। এই টুর্নামেন্টে, ভারতীয় বংশোদ্ভূত আওয়াইস মোহাম্মদ, ফিলিপাইন জাতীয় দলের প্রথম খেলোয়াড় হিসেবে কোন আইসিসি স্বীকৃত খেলায় অর্ধশত রান করার গৌরব অর্জন করেন।


title: টুয়েন্টি২০ আন্তর্জাতিকের রেকর্ড তালিকা

text: টুয়েন্টি২০ আন্তর্জাতিক ক্রিকেট (টি২০আই) আন্তর্জাতিক ক্রিকেট কাউন্সিলের পূর্ণাঙ্গ সদস্যসহ ৬টি শীর্ষ সহযোগী/অনুমোদিত সদস্যদের মধ্যে অনুষ্ঠিত হয়। নেপাল ও নেদারল্যান্ডস দলও এ মর্যাদার অধিকারী। টেস্টের বাইরে অবস্থান করে টুয়েন্টি২০ আন্তর্জাতিকে উভয় দল একটিমাত্র ইনিংস খেলার সুযোগ পায়। উভয় দলের জন্য ২০ ওভার বরাদ্দ থাকে। ১৭ ফেব্রুয়ারি, ২০০৫ তারিখে নিউজিল্যান্ড ও অস্ট্রেলিয়ার মধ্যে প্রথমবারের মতো টুয়েন্টি২০ আন্তর্জাতিক অনুষ্ঠিত হয়েছিল। তারপর থেকেই ১৭ দলের মধ্যে এ পর্যন্ত চারশতাধিক টি২০আই অনুষ্ঠিত হয়েছে। টি২০আই মর্যাদার অধিকারী দলের সংখ্যা বৃদ্ধি পাওয়ায় খেলা আয়োজনের সংখ্যাও উত্তরোত্তর বৃদ্ধি পাচ্ছে। মূলতঃ সংশ্লিষ্ট দেশের ক্রিকেট বোর্ডগুলো তাদের মূলধন বৃদ্ধিকল্পেই এ খেলার আয়োজন করার উদ্যোগ নেয়।


title: টুয়েন্টি২০ আন্তর্জাতিকে শতরানের তালিকা

text: ১৬ মার্চ, ২০১৬ তারিখ পর্যন্ত ৫৩৭টি টুয়েন্টি২০ আন্তর্জাতিক অনুষ্ঠিত হয়েছে। বিশ্বের ১২টি দেশের ১৮জন ক্রিকেটার সর্বমোট ২০টি সেঞ্চুরি করেছেন। তন্মধ্যে, নিউজিল্যান্ডীয় ব্রেন্ডন ম্যাককুলাম এবং ওয়েস্ট ইন্ডিয়ান ক্রিস গেইল একমাত্র খেলোয়াড় হিসেবে দুইবার এ কৃতিত্ব গড়েছেন। ২০টি সেঞ্চুরির মধ্যে পাঁচটিতে দল জয়লাভে সক্ষমতা দেখাতে পারেনি। টুয়েন্টি২০ আন্তর্জাতিকের স্থায়ী সদস্য জিম্বাবুয়ে বাদে সবকটি দলই সেঞ্চুরি করতে পেরেছে। এছাড়াও, অস্থায়ীভাবে ওডিআই মর্যাদাপ্রাপ্ত স্কটল্যান্ড, আফগানিস্তান ও হংকংয়ের খেলোয়াড়েরাও তিন অঙ্কে পৌঁছুতে পেরেছে। নিউজিল্যান্ড এবং দক্ষিণ আফ্রিকা দল সর্বাধিক তিনবার সেঞ্চুরির সন্ধান পেয়েছে।


title: ২০১৪ আইসিসি বিশ্ব টুয়েন্টি২০

text: ২০১৪ আইসিসি টুয়েন্টি২০ বিশ্বকাপ (ইংরেজি: 2014 ICC World Twenty20) বাংলাদেশে অনুষ্ঠিত আন্তর্জাতিক টুয়েন্টি২০ বিশ্বকাপের ৫ম আসর। এ প্রতিযোগিতা ১৬ মার্চ থেকে ৬ এপ্রিল ২০১৪ তারিখ পর্যন্ত বাংলাদেশে অনুষ্ঠিত হয়। এ প্রতিযোগিতা আয়োজনের ফলে টানা দ্বিতীয়বারের মতো এশিয়ার কোন দেশে আইসিসি টুয়েন্টি২০ বিশ্বকাপ প্রতিযোগিতা অনুষ্ঠিত হচ্ছে। ২০১০ সালে আন্তর্জাতিক ক্রিকেট কাউন্সিল বাংলাদেশকে স্বাগতিক দেশ হিসেবে ঘোষণা করে। পূর্বের চারটি প্রতিযোগিতা দক্ষিণ আফ্রিকা, ইংল্যান্ড, ওয়েস্ট ইন্ডিজ এবং শ্রীলঙ্কায় অনুষ্ঠিত হয়েছিল।


২০১৫ আইসিসি আফ্রিকা টুয়েন্টি২০ চ্যাম্পিয়নশীপ এক ধরনের ক্রিকেট প্রতিযোগিতা। আইসিসি আফ্রিকা কর্তৃক এ প্রতিযোগিতা পরিচালিত হবে। ঐ অঞ্চলের শীর্ষ ৬ সহযোগী সদস্য - বতসোয়ানা, ঘানা, কেনিয়া, নামিবিয়া, তাঞ্জানিয়া ও উগান্ডা অংশ নিচ্ছে। পূর্ব-ঘোষিত সিদ্ধান্ত মোতাবেক ২৭-৩১ মার্চ, ২০১৫ তারিখে অনুষ্ঠিত এ প্রতিযোগিতাটি দক্ষিণ আফ্রিকায় শুরু হয়েছে। প্রতিযোগিতার শীর্ষস্থানীয় দুইটি দল আয়ারল্যান্ড ও স্কটল্যান্ডে অনুষ্ঠিতব্য ২০১৫ সালের বিশ্ব টুয়েন্টি২০ বাছাইপর্বে খেলার সুযোগ লাভ করবে।


title: টুয়েন্টি২০ আন্তর্জাতিকে ৫ উইকেট লাভকারী ক্রিকেটারদের তালিকা

text: টুয়েন্টি২০ আন্তর্জাতিক (টি২০আই) আন্তর্জাতিক ক্রিকেট কাউন্সিল কর্তৃক অনুমোদিত টি২০আই মর্যাদাপ্রাপ্ত দু'টি দলের মধ্যকার আন্তর্জাতিক ক্রিকেট খেলা। টুয়েন্টি২০ খেলায় দুই দল তাদের জন্য বরাদ্দকৃত একটিমাত্র ইনিংসে অংশ নিয়ে থাকে। প্রত্যেক দল সর্বাধিক ২০ ওভার খেলে। ইংল্যান্ড এবং ওয়েলস ক্রিকেট বোর্ড কাউন্টি ক্রিকেট প্রতিযোগিতায় এ ধরনের ক্রিকেট খেলা প্রবর্তন করেছিল। ১৩ জুন, ২০০৩ তারিখে টুয়েন্টি২০ কাপে ইংরেজ কাউন্টিজ দলসমূহ প্রথমবারের মতো অংশ নিয়েছিল। প্রথম টুয়েন্টি২০ আন্তর্জাতিক ১৭ ফেব্রুয়ারি, ২০০৫ তারিখে অকল্যান্ডের ইডেন পার্কে অনুষ্ঠিত হয়। খেলায় অস্ট্রেলিয়া ৪৪ রানের ব্যবধানে নিউজিল্যান্ডকে পরাভূত করেছিল।


title: গানস অ্যান্ড রোজেস

text: গানস অ্যান্ রোজেস () হল একটি মার্কিন হার্ড রক ব্যান্ড। ১৯৮৫ সালে লস অ্যাঞ্জেলস শহরে এই ব্যন্ডটি গঠিত হয়। এর ক্লাসিক লাইন-আপটি গঠিত হয় ভোকালিস্ট অ্যাক্সেল রোজ, লিড গিটারিস্ট স্ল্যাশ, রিদম গিটারিস্ট ইযি স্টারডিন, বেস ডাফ ম্যাকগান এবং ড্রামার স্টিভেন অ্যাডলারকে নিয়ে। ১৯৮৬ সালে তারা গ্রিফিন রেকর্ডের সাথে চুক্তিবদ্ধ হয়। বর্তমানে অ্যাক্সেল রোজই একমাত্র আগের সদস্য হিসেবে ব্যান্ড এ রয়েছে।


title: রেজিন ভেলাস্কেজ

text: রেজিন ভেলাস্কেজ ১৯৯৪ সালে পলিগ্রাম রেকর্ডসের সঙ্গে একটি রেকর্ডিং চুক্তি স্বাক্ষর করেন এবং পরবর্তীতে "লিসেন উইথআউট প্রিজাস্টিস"-এর প্রকাশের মাধ্যমে দক্ষিণ পূর্ব এবং পূর্ব এশীয় অঞ্চলের একজন ভবিষ্যৎ শিল্পী হিসাবে আত্মপ্রকাশ করেন। অ্যালবামটি তার গাওয়া উক্ত অঞ্চলের মধ্যে শ্রেষ্ঠ বিক্রিত অ্যালবাম হিসেবে পরিণত হয়। ১৯৯০-এর দশকে তার সবচেয়ে সফল একক সংগীত ভিডিও এবং তার সাথে আরেকটি সঙ্গতিপূর্ণ সংগীত ভিডিও প্রকাশ করেন যেটি পরবর্তীতে এমটিভি এশিয়া দ্বারা "দশকের সেরা ভিডিও" হিসেবে ভূষিত হয়। ১৯৯৭ সালে পলিগ্রাম রেকর্ডসের সাথে তার বিচ্ছেদের পর, রেজিন ভেলাস্কেজের মধ্যে তার সঙ্গীত এবং পাবলিক ইমেজের জন্য সৃজনশীল নিয়ন্ত্রণের অভাব উদ্ধৃত হয়। অতঃপর পরের বছর রেজিন ভেলাস্কেজ ভিভা রেকর্ডসের সঙ্গে একটি রেকর্ড চুক্তি স্বাক্ষর করেন। ফিলিপাইনে তার সঙ্গীত কর্মজীবন পুনরায় শুরু করার সিদ্ধান্ত গ্রহণ করার পর, তিনি "আর২কে" (১৯৯৯)-এর একজন নির্বাহী প্রযোজক হওয়ার মাধ্যমে সৃজনশীল স্বাধীনতা অর্জন করেন। এই অ্যালবামটি ফিলিপাইনে একজন নারী শিল্পীর বিক্রিত সেরা অ্যালবাম এবং ১৯৯৯ থেকে ২০০০ সালের মধ্যে তার অঞ্চলের জন্য সেরা বিক্রিত স্থানীয় অ্যালবামে পরিণত হয়।


title: ভাদের

text:
ভাদের ব্যান্ডের ১৯৯০ সালে প্রকাশিত তৃতীয় ডেমো মরবিড রিচ আন্তর্জাতিকভাবে তাদের পরিচিত করে তোলেযা ১০০০০ কপি বিক্রি হয়। এই সাফল্য তাদের ইয়ারাচি রেকর্ডসের সাথে চুক্তিবদ্ধ হতে সাহায্য করে। ১৯৯৩ সালে তাদের প্রথম অ্যালবাম দ্যা আল্টিমেট ইনক্যান্টেশনে এই ডেমোর গান গুলো যুক্ত হয়।
যোগাযোগের বিচ্ছিন্নতার কারণে ইয়ারাচি রেকর্ডসের সাথে তাদের চুক্তি শেষ হয়ে যায় সোথিস অ্যালবাম ও দ্যা ডার্কনেস এইজঃ লাইভ’৯৩ প্রকাশের মাধ্যমে। ১৯৯৫ সালে তারা ইম্প্যাক্ট রেকর্ডসের সাথে চুক্তিবদ্ধ হয়। ১৯৯৮ সালের অক্টোবরে তারা পোল্যান্ডে স্লেয়ার ব্যান্ডের একটি কনসার্ট ওপেন করে। ১৯৯৮ সালের শেষের দিকে তারা মেটাল ব্লেড রেকর্ডসের সাথে চুক্তিবদ্ধ হয় তাদের ৬ষ্ঠ অ্যালবাম লিটানি প্রকাশের জন্য। ১৯৯৯ সালের মার্চ মাসে তারা তাদের প্রথম আমেরিকা সফরে আসে। ১৯৯৯ সালে তারা আরেকটি ইউরোপীয়ান ট্যুরে বের হয় যা শেষ হয় থ্রাশ মেটাল ব্যান্ড টেস্টামেন্টের সাথে কনসার্টের মাধ্যমে। ২০০৪ সালে তারা ছোড়জোওতে সাইলসিয়ান স্টেডিয়ামে মেটালকা ব্যান্ডের কনসার্ট ওপেন করে ৫০০০০ লোকের সামনে।
২০০৯ সালের আগস্ট মাসে তাদের নিক্রোপোলিশ অ্যালবাম বের হয় নিউক্লিয়ার ব্ল্যাস্ট রেকর্ডসের মাধ্যমে। আমেরিকান রক ব্যান্ড ঈগলস অব ডেথ মেটাল ব্যান্ড তাদের নাম রেখেছে ভাদের ব্যান্ডের মাধ্যমে অনুপ্রাণিত হয়ে।


title: পল সাইমন

text: ১৯৬৪ সালে সাইমন ও গার্ফোঙ্কেল কলম্বিয়া রেকর্ডে একটি অডিসনে যায় এবং কলম্বিয়া রেকর্ডের নির্বাহী ক্লাইভ ডেভিস তাদের গান শুনে মুগ্ধ হয়েছিল ও এই জুটির সাথে একটি অ্যালবাম রেকর্ডের চুক্তি করেন। কলম্বিয়া রেকর্ডস এই জুটির পূর্বের নাম "টম ও জেরির" পরিবর্তে "সাইমন ও গার্ফোঙ্কেল" রাখার সিদ্ধান্ত গ্রহণ করে। সাইমন নাম পরীবর্তনের বিষয়ে ২০০৩ সালে মন্তব্য করেন, পপ সঙ্গীতে নিজেদের আসল নাম ব্যবহার করে দল গঠন এটাই প্রথম। সাইমন ও গার্ফোঙ্কেল জুটির প্রথম অ্যালবামটি ছিল “ওয়েন্সডে মর্নিং, ৩ এ.এম.” যা ১৯৬৪ সালের ১৯ অক্টোবর প্রকাশিত হয়। ফোক ঘরনার এই অ্যালবামে মোট গান ছিল ১২টি যার মধ্যে ৫টি সাইমন নিজে লিখেছেন। প্রথম দিকে অ্যালবামটি খুবি বেশি সফল হয়নি।


title: উইজ খলিফা

text: খলিফা ওয়ার্নার ব্রাদার্সের সাথে বিচ্ছেদ ঘটায় এবং ২০০৯ সালের নভেম্বরে তার দ্বিতীয় অ্যালবাম "ডীল অর নো ডীল" মুক্তি পায়। এপ্রিল ২০১০ সালে তিনি একটি মুক্ত ডাউনলোড হিসাবে মিক্সটেপ "কুশ এন্ড অরেঞ্জ জুস" মুক্তি দেন; তারপর তিনি অ্যাটলান্টিক রেকর্ডসের সাথে চুক্তিবদ্ধ হন। তিনি আরো অধিক পরিচিত অ্যাটলান্টিক রেকর্ডে তার অভিষেক একক , "ব্লাক এন্ড ইয়েলো" গানটির জন্য, যেটি "বিলবোর্ড" হট ১০০ তালিকার এক নম্বর অবস্থানে ছিল। অ্যাটলান্টিক রেকর্ডস লেবেলটির জন্য তার প্রথম অ্যালবাম, "রোলিং পেপার্স" ২৯ শে মার্চ, ২০১২ তারিখে মুক্তি পায়। এই অ্যালবামের পরে তিনি "ও.এন.আই.এফ.সি." অ্যালবামের মুক্তি দেন ডিসেম্বর ৪, ২০১২-এ, যেটি একক গান "ওর্য়াক হার্ড, প্লে হার্ড" এবং "রিমেম্বার ইউ" কতৃর্ক সমর্থিত ছিলো। তার চতুর্থ অ্যালবাম "ব্লাক হলিউড" ১৮ই আগস্ট,২০১৪-এ মুক্তি পায়, যেটি প্রধান একক গান "উই ডেম বয়েজ" কতৃর্ক সমর্থিত ছিলো। মার্চ ২০১৫-এ, ফিউরিয়াস ৭ চলচ্চিত্রের সাউন্ডট্রাকের জন্য তার "সি ইউ এগেইন" মুক্তি পায় এবং এটি "বিলবোর্ড" হট ১০০ তালিকায় একনাগাড়ে ১২ সপ্তাহ ধরে প্রথম অবস্থানে ছিল।


title: অ্যাভ্‌রিল লাভিন

text: নভেম্বর ২০০০ সালে, এ এন্ড আর প্রতিনিধি কেন ক্রনগার্ড, আন্তোনিও "এল.এ." রিড-কে, যিনি পরবর্তীতে এরিস্টা রেকর্ডসে্র প্রধান হন, প্রযোজক পিটার জিজো'র ম্যানহাটান স্টুডিওতে লাভিনের গান শুনতে আমণ্ত্রন জানান। তাঁর ১৫ মিনিটের অডিশন শুনে "অভিভূত" রিড অবিলম্বে দুটি অ্যালবামের জন্যে $১.২৫  মিলিয়ন ডলার এবং প্রকাশনার জন্যে অগ্রিম অতিরিক্ত $৯০০,০০০ ডলারের একটি চুক্তি স্বাক্ষর করেন। সে সময়, লাভিন আবিষ্কার করেন যে তিনি স্বভাবতই তাঁর আদি শহরের স্কেটার উপদলের সাথে মানানসই ছিলেন, এবং এই ভাবমূর্তি তিনি তাঁর প্রথম অ্যালবামের মাধ্যমে প্রকাশ করবেন। কিন্তু, যদিও তিনি স্কেটবোর্ডিং উপভোগ করতেন, তবে বিদ্যালয় ছাড়ার পর এ-ব্যপারে পারদর্শীতা নিয়ে তিনি অনিরাপদ বোধ করেন। সশস্ত্র রেকর্ড চুক্তির সঙ্গে, তিনি তাঁর সঙ্গীত কর্মজীবনে মনোযোগ কমে যায়। কিন্তু তিনি তাঁর সিদ্ধান্ত সম্পর্কে তাঁর বাবা-মাকে অবহিত করেন। "আমি [রেকর্ড চুক্তি] প্রত্যাখ্যান করতে রাজী নই। এটা সবসময় আমার জীবনের স্বপ্ন ছিলো। তারা জানতো আমি এটা কতোটা চেয়েছিলাম এবং আমি কতোটা পুরো করতে পেরেছি।"


title: সিক্স ফিট আন্ডার

text: সিক্স ফিট আন্ডার প্রথমে ১৯৯৩ সালে ক্লাবে অন্য ব্যান্ডের গান করত। পরে ১৯৯৪ সালের মাঝামাঝিতে তারা নিজস্ব গানের ব্যাপারে কাজ করতে থাকে। যেহেতু ক্রিস বার্নেস ক্যানিবাল করপস ব্যান্ডের মাধ্যমে মেটাল ব্লেড রেকর্ডস সাথে চুক্তিবদ্ধ, তাই সিক্স ফিট আন্ডারও মেটাল ব্লেড রেকর্ডস সাথে চুক্তিবদ্ধ হয়। ১লা সেপ্টেম্বর, ১৯৯৫-এ সিক্স ফিট আন্ডারের প্রথম অ্যালবাম হন্টেড প্রকাশিত হয়। এতে দেখা যায় তাদের গানে দীর্ঘ সময়ের গিটার একক নেই এবং গানের কথাও জটিল না। তাদের এ ধরন সমালোচক মহলে প্রসংশিত হয়। ক্রিস বার্নেস তখন সিক্স ফিট আন্ডারকে প্রথম পছন্দের তালিকায় নিয়ে আসেন। ১৯৯৬ সালে ভাইল অ্যালবামটি রেকর্ডের সময় তিনি ক্যানিবাল করপস ব্যান্ডের পাট চুকিয়ে ফেলেন।


title: এলি গোল্ডিঙের ডিস্কোগ্রাফি

text: ২০০৯ সালে পলিডোর রেকর্ডসে গান গাওয়ার পর ঐ বছররের ডিসেম্বরে গৌল্ডিং তার প্রথম ইপি "অ্যান ইন্ট্রোডাকশন টু এলি গৌল্ডিং" প্রকাশ করেন। এরপর ২০১০ সালের ফেব্রুয়ারিতে তিনি তার প্রথম অ্যালবাম "লাইটস" মুক্তি দেন। অ্যালবামটি মুক্তির পরই অ্যালবামটি ইউকে অ্যালবামস চার্টে শীর্ষস্থান দখল করে এবং ব্রিটিশ ফোনোগ্রাফিক ইন্ড্রাস্টি (বিপিআই) থেকে দ্বৈত প্লাটিনাম সার্টিফিকেশন অর্জন করে অ্যালবামে অন্তর্ভূক্ত ছিল চারটি একক: "আন্ডার দ্য শিটস", "স্টেরি আইড", "গানস অ্যান্ড হর্সেস" এবং "দ্য রাইটার", যেগুলো ইউকে সিঙ্গেলস চার্টে যথাক্রমে ৫৩তম, ৪র্থ, ২৬তম এবং ১৯তম স্থান অর্জন করে। ২০১০ সালের নভেম্বরে, অ্যালবামটি "ব্রাইট লাইট" নামে পুনরায় মুক্তি দেওয়া হয়, যেখানে এলটন জনের কভার গান "ইওর সং"সহ নতুন সাতটি গান সংযুক্ত করা হয়। "ইওর সং" গানটি ইউকে সিঙ্গেলস চার্টে দ্বিতীয় স্থান অধিকার করে। অ্যালবামের ষষ্ঠ গান "লাইটস" যুক্তরাজ্যে ৪৯তম স্থান অর্জন করে, এছাড়া যুক্তরাষ্ট্র ও কানাডায় গানটি যথাক্রমে দ্বিতীয় এবং সপ্তম স্থান দখল করে


title: জারা লারসন

text: লারসন ২০১২ সালে রেকর্ড লেবেল 'টেন মিউজিক গ্রুপ' এর সঙ্গে স্বাক্ষরিতর মাধ্যমে চুক্তিবধ্য হন এবং তার প্রথম আবির্ভাব ইপি অ্যালবাম মুক্তি পায় জানুয়ারীর ২০১৩ সালে। তার একক "উন্মোচন গান" সুইডেন, ডেনমার্ক ও নরওয়ে এর চার্টে শীর্ষস্থান লাভ করে। ফেব্রুয়ারীর ২০১৩ সালে, তার উন্মোচন গান ইউনিভার্সাল মিউজিক সুইডেন দ্বারা প্ল্যাটিনাম প্রত্যয়িত হয়। জুলাই ২০১৩ সালে, উপস্থাপক এর মাধ্যমে ট্রিপল প্ল্যাটিনাম প্রত্যয়িত হয়। লারসন এছাড়াও এপ্রিলের ২০১৩ সালে মার্কিন যুক্তরাষ্ট্রে এপিক রেকর্ডসের সঙ্গে তিন বছরের চুক্তিতে স্বাক্ষর করেন। জারা লারসনের কণ্ঠে প্রাণের উচ্ছ্বাস তারুণ্যের উদ্দামতার সংলগ্ন চমত্কার আবেদনময় একটি ভাব জড়িয়ে থাকে, যেটি তাকে খুব সহজেই শ্রোতাদের কাছাকাছি নিয়ে যায়। আজকাল তাঁর নিজেস্ব ইউটিউব চ্যানেলে তার কণ্ঠে গাওয়া মিউজিক ভিডিওর খোঁজ করেন অল্পবয়সী সঙ্গীতশ্রোতারা। তাঁর আলোচিত সাড়া জাগানো গানগুলোর মধ্যে রয়েছে ‘"আনকভার"’, "‘শি ইজ নট মি’", "‘ব্যাড বয়েজ’", "‘ক্যারি ইউ হোম’", "‘রুফটপ’", "‘উইক হার্ট’", "‘লাস লাইফ’", "‘নেভার ফরগেট ইউ’" ইত্যাদি। ক্যারিয়ার জীবনের শুরুর পরবর্তীতে পর পর তিনটি বছর ধরে ২০১৩ থেকে ২০১৫ সাল পর্যন্ত রক বাজারোমেন অ্যাওয়ার্ডের সেরা নারী কণ্ঠশিল্পীর পুরস্কারটি পেয়ে আসছেন।


title: দ্য এন্ডলেস রিভার

text: দ্য এন্ডলেস রিভার () ব্রিটিশ প্রোগ্রেসিভ রক ব্যান্ড পিংক ফ্লয়েডের পঞ্চদশ এবং সর্বশেষ স্টুডিও অ্যালবাম। ডেভিড গিলমোর, ইয়ুথ, অ্যান্ডি জ্যাকসন এবং ফিল মান্জানেরা প্রযোজিত, পার্লোফোন এবং কলম্বিয়া রেকর্ডস কর্তৃক এই অ্যালবামটি শুক্রবারের-মুক্তির দেশে ৭ নভেম্বর ২০১৪ সালে এবং ১০ নভেম্বর ২০১৪ সালে যুক্তরাজ্যে মুক্তি পায়। কিবোর্ডবাদক এবং প্রতিষ্ঠাতা সদস্য রিচার্ড রাইটের মৃত্যুর পর এটি পিংক ফ্লয়েডের প্রথম স্টুডিও অ্যালবাম, যদিও তিনি অ্যালবামে মরণোত্তরভাবে অধিষ্ঠিত হয়েছেন এবং ১৯৮৫ সালে রজার ওয়াটার্সের প্রস্থানের পর ডেভিড গিলমোরের নেতৃত্বাধীন তৃতীয় অ্যালবাম। এটি ইএমআই ক্রয় অনুসারে পার্লোফোন এবং ওয়ার্নার ব্রাদার্স রেকর্ডস কর্তৃক বিতরণকৃত প্রথম পিংক ফ্লয়েড অ্যালবাম।


title: ঈশ্বরচন্দ্র বিদ্যাসাগর

text: ঈশ্বরচন্দ্র বিদ্যাসাগর ১৮২০ খ্রিস্টাব্দের ২৬ সেপ্টেম্বর (বাংলা ১২২৭ বঙ্গাব্দের ১২ আশ্বিন, মঙ্গলবার) বর্তমান পশ্চিম মেদিনীপুর জেলার বীরসিংহ গ্রামে জন্মগ্রহণ করেন। বীরসিংহ সেই সময় অধুনা পশ্চিমবঙ্গের হুগলি জেলার অন্তর্ভুক্ত ছিল। ঈশ্বরচন্দ্রের পিতামহ রামজয় তর্কভূষণ ছিলেন সুপণ্ডিত ও বলিষ্ঠ দৃঢ়চেতা পুরুষ। ইনিই ঈশ্বরচন্দ্রের নামকরণ করেছিলেন। ঈশ্বরচন্দ্রের পিতা ঠাকুরদাস বন্দ্যোপাধ্যায় কলকাতায় চাকুরি করতেন। পরিবার নিয়ে শহরে বাস করা তাঁর সাধ্যের অতীত ছিল। সেই কারণে বালক ঈশ্বরচন্দ্র গ্রামেই মা ভগবতী দেবী ও ঠাকুরমার সঙ্গে বাস করতেন।


title: ঈশ্বরচন্দ্র বিদ্যাসাগর

text: ঈশ্বরচন্দ্র বিদ্যাসাগর (২৬ সেপ্টেম্বর ১৮২০ – ২৯ জুলাই ১৮৯১) উনবিংশ শতকের একজন বিশিষ্ট বাঙালি শিক্ষাবিদ, সমাজ সংস্কারক ও গদ্যকার। তাঁর প্রকৃত নাম ঈশ্বরচন্দ্র বন্দ্যোপাধ্যায়। সংস্কৃত ভাষা ও সাহিত্যে অগাধ পাণ্ডিত্যের জন্য প্রথম জীবনেই তিনি বিদ্যাসাগর উপাধি লাভ করেন। সংস্কৃত ছাড়াও বাংলা ও ইংরেজি ভাষায় বিশেষ বুৎপত্তি ছিল তাঁর। তিনিই প্রথম বাংলা লিপি সংস্কার করে তাকে যুক্তিবহ ও অপরবোধ্য করে তোলেন। বাংলা গদ্যের প্রথম সার্থক রূপকার তিনিই। তাঁকে বাংলা গদ্যের প্রথম শিল্পি বলে অভিহিত করেছেন রবীন্দ্রনাথ ঠাকুর। তিনি রচনা করেছেন জনপ্রিয় শিশুপাঠ্য "বর্ণপরিচয়" সহ, একাধিক পাঠ্যপুস্তক, সংস্কৃত ব্যাকরণ গ্রন্থ। সংস্কৃত, হিন্দি ও ইংরেজি থেকে বাংলায় অনুবাদ করেছেন সাহিত্য ও জ্ঞানবিজ্ঞান সংক্রান্ত বহু রচনা।


title: বউবাজার

text: বিশিষ্ট শিক্ষাবিদ ও সমাজ সংস্কারক ঈশ্বরচন্দ্র বিদ্যাসাগর মেদিনীপুরের বীরসিংহ গ্রাম থেকে ১৮২৯ সালে যখন প্রথম কলকাতায় আসেন, তখন তিনি বউবাজারের পঞ্চাননতলায় থাকতেন। বিদ্যাসাগরের বাবা ঠাকুরদাস বন্দ্যোপাধ্যায় ঘরে প্রদীপ জ্বালানোর খরচ বহন করতে না পারায়, বিদ্যাসাগর রাস্তার বাতিস্তম্ভের আলোয় লেখাপড়া করতেন।


title: ঈশ্বরচন্দ্র বিদ্যাসাগর

text: ১৮৫৩ সালে জন্মভূমি বীরসিংহ গ্রামে স্থাপন করেন অবৈতনিক বিদ্যালয়। জুন মাসে কালিদাসের "রঘুবংশম্" ও ভারবির "কিরাতার্জ্জুনীয়ম্" প্রকাশিত হয় তাঁর সম্পাদনায়। সেপ্টেম্বর মাসে বারাণসীর সংস্কৃত কলেজের অধ্যক্ষ জেমস আর ব্যালানটাইন সংস্কৃত কলেজ পরিদর্শন করে যে রিপোর্ট দেন, তার মতামত সমালোচনা করে শিক্ষা সংসদে একটি রিপোর্ট দেন বিদ্যাসাগর মহাশয়। বাংলার শিক্ষার ইতিহাসে এই রিপোর্ট এক যুগান্তকারী দলিল। এই বছরেই তাঁর প্রসিদ্ধ গ্রন্থ "ব্যাকরণ কৌমুদী" প্রথম ও দ্বিতীয় ভাগ প্রকাশিত হয়। ১৮৫৪ সালের জানুয়ারি মাসে ইংরেজ সিভিলিয়ানদের প্রাচ্য ভাষা শিক্ষা দেওয়ার জন্য প্রতিষ্ঠিত ফোর্ট উইলিয়াম কলেজ ভেঙে বোর্ড অফ একজামিনার্স গঠিত হলে তার সদস্য মনোনীত হন ঈশ্বরচন্দ্র বিদ্যাসাগর। জুন মাসে সংস্কৃত কলেজে ছাত্রদের থেকে মাসিক ১ টাকা বেতন নেওয়ার প্রথা চালু হয়। এই বছরেই "ব্যাকরণ কৌমুদী" তৃতীয় ভাগ ও কালিদাসের "অভিজ্ঞানশকুন্তলম্" অবলম্বনে তাঁর রচিত "শকুন্তলা" প্রকাশিত হয়। এছাড়া "তত্ত্ববোধিনী পত্রিকা"-এ "বিধবা বিবাহ প্রচলিত হওয়া উচিত কিনা" শীর্ষক একটি প্রবন্ধও প্রকাশিত হয়।


title: ঈশ্বরচন্দ্র বিদ্যাসাগর

text: ১৮৭৫ সালের ৩১ মে নিজের উইল প্রস্তুত করেন বিদ্যাসাগর মহাশয়। পরের বছর ২৬ ফেব্রুয়ারি হিন্দু ফ্যামিলি অ্যানুয়িটি ফান্ডের ট্রাস্টি পদ থেকে ইস্তফা দেন। এপ্রিল মাসে কাশীতে পিতা ঠাকুরদাস বন্দ্যোপাধ্যায়ের মৃত্যু হয়। এই সময় কলকাতার বাদুড়বাগানে বসতবাড়ি নির্মাণ করেন। বর্তমানে এই বাড়ি সংলগ্ন রাস্তাটি বিদ্যাসাগর স্ট্রিট ও সমগ্র বিধানসভা কেন্দ্রটি বিদ্যাসাগর নামে পরিচিত। ১-২ আগস্ট আদালতে উপস্থিত থেকে চকদিঘির জমিদার সারদাপ্রসাদ রায়ের উইল মামলায় উইল প্রকৃত নয় বলে জমিদার পত্নী রাজেশ্বরী দেবীর স্বপক্ষে সাক্ষী দেন। ১৮৭৭ সালের জানুয়ারি থেকে বাদুড়বাগানে বাস করতে থাকেন বিদ্যাসাগর মহাশয়। এ বছর বাংলার গভর্নর কতৃক সন্মাননা লিপি প্রদান করা হয় তাঁকে। এপ্রিল মাসে গোপাললাল ঠাকুরের বাড়িতে উচ্চবিত্ত ঘরের ছেলেদের পড়াশোনার জন্য বিদ্যালয় স্থাপন করেন। ছাত্রদের বেতন হয় মাসিক ৫০ টাকা। ১৮৭৯ সালে মেট্রোপলিটান কলেজ কলকাতা বিশ্ববিদ্যালয় কর্তৃক দ্বিতীয় থেকে প্রথম শ্রেণীর কলেজে উন্নীত হয়।


title: ঈশ্বরচন্দ্র বিদ্যাসাগর

text: ১৮৬৬ সালের ১ ফেব্রুয়ারি বহুবিবাহ রদের জন্য দ্বিতীয়বার ভারতীয় ব্যবস্থাপক সভার নিকট আবেদনপত্র পাঠান বিদ্যাসাগর মহাশয়। এই বছরই প্রকাশিত হয় তাঁর পরিমার্জিত "আখ্যান মঞ্জরী" পুস্তকের প্রথম ও দ্বিতীয় ভাগ। ১৮৬৭ সালের জুলাই মাসে জ্যেষ্ঠা কন্যা হেমলতার সঙ্গে গোপালচন্দ্র সমাজপতির বিবাহ হয়। এবছর অনাসৃষ্টির কারণে বাংলায় তীব্র অন্নসংকট দেখা দিলে তিনি বীরসিংহ গ্রামে নিজ ব্যয়ে একটি অন্নসত্র স্থাপন করেন। ছয় মাস দৈনিক চার-পাঁচশো নরনারী ও শিশু এই অন্নসত্র থেকে অন্ন, বস্ত্র ও চিকিৎসার সুযোগ পেয়েছিল। ১৮৬৮ সালে তাঁর ঘনিষ্ঠ বন্ধু রামগোপাল ঘোষ প্রয়াত হন। ১৮৬৯ সালের জানুয়ারি মাসে বেথুন বালিকা বিদ্যালয়ের সেক্রেটারির পদ ত্যাগ করেন। এপ্রিল মাসে তাঁর সম্পাদনায় কালিদাসের "মেঘদূতম্" প্রকাশিত হয়। ডিসেম্বরে প্রকাশিত হয় উইলিয়াম শেক্সপিয়র রচিত "কমেডি অফ এররস্" অবলম্বনে রচিত বাংলা গ্রন্থ "ভ্রান্তিবিলাস"। উল্লেখ্য, শোভাবাজার রাজবাড়িতে আনন্দকৃষ্ণ বসুর কাছে তিনি শেকসপিয়রের পাঠ নেন। কথিত আছে, মাত্র পনেরো দিনে তিনি কমেডি অফ এরর-এর এই ভাবানুবাদটি রচনা করেছিলেন। এবছরই বীরসিংহ গ্রামে তাঁর পৈতৃক বাসভবনটি ভস্মীভূত হয়। চিরতরে জন্মগ্রাম বীরসিংহ ত্যাগ করেন ‘বীরসিংহের সিংহশিশু’।


title: ঈশ্বরচন্দ্র বিদ্যাসাগর

text: ১৮২৮ সালের নভেম্বর মাসে পাঠশালার শিক্ষা সমাপ্ত করে উচ্চশিক্ষা লাভের জন্য পিতার সঙ্গে কলকাতায় আসেন। তাঁদের সঙ্গে কলকাতায় এসেছিলেন কালীকান্ত ও চাকর আনন্দরাম গুটিও। কথিত আছে, পদব্রজে মেদিনীপুর থেকে কলকাতায় আসার সময় পথের ধারে মাইলফলকে ইংরেজি সংখ্যাগুলি দেখে তিনি সেগুলি অল্প আয়াসেই আয়ত্ত করেছিলেন। কলকাতার বড়বাজার অঞ্চলের বিখ্যাত সিংহ পরিবারে তাঁরা আশ্রয় নেন। এই পরিবারের কর্তা তখন জগদ্দুর্লভ সিংহ। ১৮২৯ সালের ১ জুন সোমবার কলকাতা গভর্নমেন্ট সংস্কৃত কলেজে ( যা বর্তমানে  সংস্কৃত কলেজিয়েট স্কুল নামে পরিচিত) ব্যাকরণের তৃতীয় শ্রেণীতে ভর্তি হন তিনি। প্রসঙ্গত উল্লেখ্য, এই সংস্কৃত কলেজের প্রতিষ্ঠা হয়েছিল ১৮২৪ সালে; অর্থাৎ, ঈশ্বরচন্দ্রের এই কলেজে ভর্তি হওয়ার মাত্র পাঁচ বছর আগে। তাঁর বয়স তখন নয় বছর। এই কলেজে তাঁর সহপাঠী ছিলেন মুক্তারাম বিদ্যাবাগীশ ও নদিয়া-নিবাসী মদনমোহন তর্কালঙ্কার। বিদ্যাসাগরের আত্মকথা থেকে জানা যায় মোট সাড়ে তিন বছর তিনি ওই শ্রেণীতে অধ্যয়ন করেন।